u Zvonko, čin, 
iska Radnički dol 31. 


VIJENAC 


LIST ZA KNJIŽEVNOST I UMJETNOST 

== 


SADRŽAJ: —— | 


DINKO ŠIMUNOVIĆ: Čudo. 

AUGUST CESAREC: Ćuk u njenome dupliu. 
KA MESARIĆ: »Hirovi Providnosti«. 
NIKOLA POLIĆ: Vandrokaš. 

STJEPAN MIHALIĆ: Bratić Mirski. 

N. FEDOROV: Savremeni ruski roman. 


KNJIŽEVNOST: 

Dr. ĐURO ŠURMIN: Hrvatska škola ćirilske književnosti. 

IVAN NEVISTIĆ: Pomodni stihovi. (Micić, Buli, Drainac, 
Popović, Vučo, Vinaver). 

I. N.: Ranko Mladenović: Dramske gatke. 

Dr. IVAN NEVISTIĆ: Polemika oko Miškine i seljačke 
literature. 

L.: Narodna enciklopedija. 


KAZALIŠTE: 


NIP.: Opera Verdi: >Un ballo in maschera.« 
G.: Dramatsko-meloplastična umjetnost Mirjane D. Janeč- 
kove. 


SLIKARSTVO: 


I. KRŠNJAVI: Izložba Marka Rašice. 
Slikar Golenko, 


BILJEŠKE: 
Pregled revija. 
Dokumenti o sgivaranju književničke > ana 
Ispravci. 
Slobodna akademija za kulturu duha. 
Premiera Kulundžićeva »Škorpiona«. 

Gradska tociona 
(Vlasnik R. Loupol) 
Priznato najbolja domaća kuhinja, svaki dan izvrsni 
gableci. Domaća vina i zagrebačko pivo a la pils. 
Abonoma uz vrlo umjerene cijene. Preporuča se 

je najdragocjeniji ukras svake 
dame. Njegom ljepote čuva 
se mladost, a ova osvaja 
svakoga. To je prava sreća. 


Zdravu boju i elastičnost mladosti daje koži 
samo Elida Ideal=sapun. 


Čist, blag i vanredno mirisav. 


Pokućtvo ,Tvorum 


Poljepšat će Vas g 
ELIDA (zi 
IDEAL-SAPUN LE 


Temeljito namirisan. 


rasna XB 
=a nae e u 


,Vijenac“ izlazi svakog 2. i 16. u mjesecu. Cijena mu je mjesečno Din 20'—. Pojedini broj Din 12*—. Uprava , Vijenca“ 
nalazi se na Prilazu 9. Adresa: Zagreb 6, poštanski pretinac 54. Novac se šalje čekovnon uredu u Zagrebu na br. 54.649. 
Plativo i uluživo u Zagrebu. Rukopisi se šalju dru. Ferdi Nikoliću, Zagreb 6. poštanski pretinac br. 54. i ne vraćaju se. 

VIJENA 


Godina IV. 


U Zagrebu 16. listopada 1926. 


DINKO ŠIMUNOVIĆ: ČUDO 


Aktovka. 


LICA: 


Jakov, varoški trgovac. 
Anka, njegova žena. 

Slavica, njihova kći, »uzeta« djevojka. 
Joso, njihov sin. ' 
Marko, varoški načelnik. 
Anđa, njegova žena. 

Mladen, njihov jedinac. 

Neda, varoška usidjelica. 

Fra Luka, varoški župnik. 
FralLujo, žup. pomoćnik. 
Doktor Uroš, liječnik. 
Petar, vlasnik želj. restauracije. 
Luca, sluškinja u restauraciji. 
Varošani i varoškinje. 


PRIZOR I. 


Ljeto, predvečer. Nutrina željezničke vestau- 
racije. U sredini vrata, koja vode na peron, a 
sa, svake strane po jedan veliki prozor. Kroz te, 
širom vaskriljene otvore, vide se dijelovi duga, 
još neprostria stola. Nadesno mala, zatvorena 
vrata. U restauraciji nekoliko omanjih, naprav- 
ljenih stolova. Za jednim od njih sjede Jakov 
i Anka, a do njih čas stoje, a čas šeću Neda 
ti Mladen. 

Anka (čuvstveno): Dakle, naša Slavica ipak 
dolazi... Do pć sata, mi ćemo je vidjeti i Zagr- 
liti!... Drago moje dijete! 

Neda (koketno gledajući Mladena i hladeći 
se lepezom): Napokon!... Meni je bilo dodijalo 
amo se kotrljati po ovoj vrućini! 

Mladen (nervozno): Svaki dan smo čekali 
pa ništa! Poslije mjesec dana, eto i Slavice i Jose 
i ira Luke. (Veselo trljajući ruke): Eh, Slavica 
dolazi! ' 

Jakov: He, he, he!... Slavica uistinu do- 
lazi — no kako? ... Je li se u tome Lurdu dogo- 
dilo čudo pa je ozdravila, ili je onakova ista kao 
što je i pošla? ... To još ne znamo, pa je bolje 
ne veseliti ge. 

Mladen: A ja se, eto, radujem, jer ne že- 
lim drugo, već da se živa povrati! : 

Neda (pakosno): Mogla je pisati, što je od 
nje, a ne ovako! ' 

Anka: Pa znaš, da ne može: bile su joj klo- 
nute nesamo noge, već i desna ruka. 

Jakov: Onda to znači, da nije ozdravila. 

Neda: Znači, da se nije dogodilo čudo!... 


Ja nisam nikada vjerovala, da će ozdraviti. (Mla- 
denu): Umiri se! Znaš li, što je rekao fra Luka: 
Glavno je pokornost volji božijoj ... 

Jakov: Barem Joso ili fra Luka mogli su 
nešto javiti. 

Anka: Lurd je daleko! Bog zna, kud su za- 
lutala njihova pisma... A fra Luka je brzoja- 
vio: — Molite se i nadajte, Djevica je moguća! 

Jakov: He, he, he!... Nadajte se! 

Neda: A za tim drugi telegram: — Dolazi- 
mo popodne večernjim! ... i ništa više. 

Mladen: Bilo kako bilo, ja sam zadovoljan 
vidjeti Slavicu kakovu sam je i dosada viđao! Do- 
sta mi je gledati one lijepe oči, milovati svilenu 
kosu i slušati njezin tihi, mili glas... Pa neka 


je uzeta... neka ne može ni rukom ni noga- - 


ma da miče... pa neka je treba vozati u kolicima 
kao dijete... ja ću s njome biti sretan i zahva- 
ljivati Bogu! 

Jakov: Vjerujem ti, jer sam vidio... Tako 
je sada, ali kasnije? 

Mladen: Čudim se, kako ne možete razu- 
mjeti, što je. prava ljubav! 

Neda: Nikakova ljubav ne traje zauvijek! 
Imala sam i ja vjerenika, pa me je ostavio... 

Anka: Govorila si, da si ti njega ostavila. 

Neda: Svejedno! Ja sam ga zaboravila, kao 
da ga nikad nije bilo... (Gledajući u Mladena, 
uzdiše pa čeznutljivo): Sada je u mome srcu 
drukčije! 

Mladen: Moja ljubav ne će nikada prestati. 
Ja sam jedinac, a mi smo, po volji božijoj, imuć- 
ni. Slavica može imati sve, što zamisli. Svega ću 
se odreći, ali nje ne mogu. : 

Jakov: Da, bogati jedinac!... Baš zato, ni 
Marko ni Anđa ne će pristati na vjenčanje, ako 
Slavica ne ozdravi. Njima treba zdravih potoma- 
ka, da naslijede baštinu i stano, porodično ime. 

Neda: A što nisu činili?... Koje sve dok- 
tore nisu zvali i kuda je nisu slali? ... Ako sada 
Lurd ne pomogne, od toga nema ništa! 

Anka: Muči!... Ne će biti uzalud naše mo- 


litve i svete mise! U zadnje doba toliko se mira- | 


kula dogodilo u Lurdu, pak bi bilo čudo, da se 
ne bi dogodilo čudo! 
Jakov: No, ako sve bude utaman? Pa ka- 
kova bi to onda i bila ženidba! 
Anka: Šuti! Ti si joj otac i ne govori buda- 
laštine! 
€ 

E Tako je, gospođo! Samo neka se 


. PRIZOR II. 
9, Anda i fra Lujo. 
>: dan, naši! 
i nas! 
.ka, Mladen i Neda (brzo 
11): Dobar dan! 
.0: Već ste ovdje? (Gleda u sat): 
. minuta, pak će i oni: naš župnik, 
va d vaš sin Joso. Sretna će nam biti 
1 
gov: A ko to može znati!... Javili su: 
vlazimo! # ništa drugo. 

Fra Lujo (ozbiljno): Zašto vi ne bi boži- 
joj Providnosti pustili nekoliko dana... neko- 
liko sati... nekoliko minuta, pa da vas tim više 
iznenadi i obraduje? 

Neda (2žlobno): To je fraza iz Manzonije- 
vih »Vjerenika«! 

Fra Lujo (k. g.): Istina!... Ali vjerenike 
je Providnost božja na koneu ipak združila! 

Anka (fra Luji): Dakle... Vi znate nešto? 


Fra Lujo: Ne znam ništa! Jedino, sree mi 


kaže, da će sve biti dobro!... Vjerujte, jer vjera 


«i brda miče! 


Mladen: Meni bi bilo najdraže, da su je li- 
ječnici ozdravili. 

Fra Lujo (strogo): Pa znaš, da nisu mo- 
gli... Ne huli Boga! 

Neda: A gdje je doktor Uroš? ... On se to- 
liko interesira za Slavičino zdravlje! 

Marko: U rudniku, dogodila se nesreća! Je- 
dan čovjek mrtav i nekoliko ranjenih, pa je mo- 
rao odmah tamo. 

Anđa: Rekao je, da će se žuriti i vratiti još 
prije noći. 

Jakov: Bijedni ljudi... Što mi je žao! 

Marko: Meni je i teže: ovo je treća nezgo- 
da, otkad sam načelnik! Već opozicija govori, da 
sam i tome kriv! 

Fra Lujo: A jesu li ispovjeđeni? 

Jakov (zlovoljno): Pa nas pitaš!... To su 
tvoji posli. 

(Kroz vrata i prozore vidi se kako Petari 
sluškinja Luca na peronu hitro prostiru bijele 
stolnjake, donose tanjure, boce, čaše, jedala i va- 
2e pune cvijeća. Neko vrijeme svi šute i gledaju, 
što se tamo radi). 


Marko: A što se ono spravlja? Ili će kako- 
vi izletnici k nama?... Općini nije ništa jav- 
ljeno. 

Fra Lujo: Gospodine načelniče, nešto će 
biti! Ko na onaj sto zasjedne, ne će ostati gla- 
dan... A smještaju vani radi sparine. 

Anka: Dakle, Vi ipak nešto znate? 

Mladen: Da nije kakova oproštajna večera? 

Anđa: Da nisu čiji svatovi? 

Jakov: Ili ge ne bi znalo! 

FraLujo: Večeras će se proslaviti nečije 
zaruke! Velik je ovo dan! ' 

Neda: Čije... čije... čije zaruke? 

Fra Lujo: Još se ne zna! Samo... ja tako 
mislim! 


Neda (korači prama izlazu): Idem pitati! 
: KI 


Pi 


FralLujo (ustavlja je): To nikako! ... Ne 
valja zavirivati u svačiju torbu ..: Doznat ćemo! 

Jakov: Pa nije nam ni stalo! Kod nas go- 
tovi se večera našim putnicima, pa, ako hoćete, 
i za sve vas. 

Fra Lujo: Hvala!... Čini mi se, da će ta 
vaša večera ostati za sjutra! Mi ćemo omdje sla- 
viti, neka cijeli varoš gleda i neka se raduje! 

Anka (uzrujano): Eto, rekla sam, da Vi 
nešto znate! : 

FralLujo: Ne znam ništa... Sve.će ge vi- 
djeti i sve čuti! 

(Izdaleka čuje se zvižduk lokomotive. Kroz 
vrata i prozore vidi se, kako na peron žurno 
dolaze varošani i varoškinje). 

Mladen (skačući): Evo ih! 

(Svi se dižu i polaze k vratima). 

Fra Lujo: Niti makac!... Ja ću ih priče- 
kati i dovesti ovamo... Molim vas, Bogu i meni 
za ljubav! i ' 

Jakov: Što je to? Zašto da ne izađemo? 

FraLujo: Jer je tako bolje! ... Ni makaec! 
(Viče): Luce, užeži svjetiljke! 


PRIZOR III. 


Luca (dotrči otirući dlanove): Evo me, oče 
Lujo! ' 

Fra Lujo: Brzo užeži svjetiljke! 

Luca: Pa, još se vidi! 

Fra Lujo: Užeži, kad ti govorim! 

Luca: Hoću, samo ne znam... (Nešto mrm- 
lja te ušiže velike petrolejske lampe). 

Mladen: Mene obuzima nekakav strah!... 
Drhtavica mi je u svemu tijelu! (Vadi cigaretu i 
šetajući zapuši). Što će ovo biti? ... 

Neda (idući za njim): Ne boj se! ... Ja ću 
biti kod tebe! 

(Vlak sopće, škripi i ustavlja se, ali se ne 
vidi. FraLujo maše na sve rukama, da ostanu 
i da miruju, pa žurno izlazi na peron). 


PRIZOR IV. 


(Ulazi najprije Fra Lujo iJoso, pa stanu 
kraj vrata. Vidi se, kako fra Luka nešto go- 
vori Slavici. Zatim Slavica hitrim koracima 
graciozno doskakuće u restauraciju, pa veselo i 
smiješeći se, gestikulira rukama. Svi prijašnji. 
stoje nepomično, zapanjeni, a onda Jakov i 
Anka pa Marko i Anđa, u afektu, nera- 
zumljivo kriknu, € raširenih ruku zako- 
rače prama Slavici. Mladen ostaje, čvrsto se 
podupire jednom rukom o sto, drugom o stolac, 
a do njega stoji Neda, dlanom na njegovu ra- 
menu. Petar, vlasnik restauracije, dolazi k nji- 
ma i promatra, što se događa. 

FraLukaifraLujo brzo se postavljaju 
između Slavice i njezinih roditelja 
da se ne sastanu i vuke šire). 

Fra Luka: Čekajte!... Najprije uzdignite 
svoja srca ii svoje oči k iBogu i zahvalite mu, što 
ile odabrao baš Vašu kćerku, da postidi neprija- 
telje svoje: on &, koji niječu Lurdska čudesa! 

Anka (potresena): Zašto nam niste javili? 

Fra Duka: Neka bude veće iznenađenje! 
Javio sam fra Luji, i to je dosta. On je i varo- 
šane sakupio, neka se dive milosti, što vam je. 
ukazana! ... Uzdignite oči i srca k Bogu! 

"RONE 


“ puno zdravu i pismeno to potvrdili... 


(Svi duboko uzdahnu i opet nastoje prodri- 
jeti k Slavici). 

Fra Luka: Ne još!... Neharnici!... I ne 
Pitate, kako se dogodilo ovo čudo? Neka vam Sla- 
vica rekne! (prama Slavici): Govori! 

Slavica (živahno): Majko, oče,... i svi 
drugi, što me slušate! ... Čim smo došli u Lurd, 
dočekaše nas dva popa i jedna »sestrica«, te oni 
i fra Luka povedoše me u nekakovih liječnika . .. 
Ti su me liječnici pregledali te pismeno izjaviše, 


da je moja bolest — neizlječiva! (Prama fra Lu- 


ki): Je li ovako? 

Fra Luka: Jest! Ali nisi trebala reći: »ne- 
kakovim liječnicima«, nego: »najglasovitijim li- 
lječnicima«! 

. Slavica: Zareklo mi ge!... Povedoše me 
najglasovitijim specijalistima, koji su rekli, da 
je moja bolest neizlječiva ... Ali je moje uzdanje 
bilo veliko! ... Kad je nastala večer, okupali su 
me u >piscini« i, još onako mokra, stanem gle- 
dati procesiju, u kojofi su bile na hiljade ljudi! . 
Noć tamna, a u rukama tisuće i tisuće svjetilja- 
ka!.. Pogledala sam prama Nebu, uzdahla, pa 
i tamo vidjela nebrojene zvijezde na crnom nebu 
i vjerovala sam, da je Bog svemoguć!... Sve to 
mnoštvo pjevalo je: neki su molili, a neki zahva- 
ljivali na ozdravljenju. 

Fra Luka: (nestrpljivo): A pada? . .. Što 
je onda bilo? ... Reci! 

Slavica: Onda se preda mnom ukaže hrpa 
biskupa svi u zlatnim odorama i mitrama na gla- 


ovi... Jedan je od njih nosio Svetotajstvo, koje je 


među stotinama voštanica blistalo kao sunee!... 
Oh, to je bio raj na zemlji! ... Svi, što su bili kod 
mene, prostriješe se na tle i zavapiše, a meni knoz 
tijelo prođoše nekakovi trnci... Odmah sam oću- 
tila, da mogu iz nosilike ustati, pa uistinu sko- 
čim! 

Joso: Vidio sam i ja!... Skočila si kao vje- 
verica, kao da nikad nisi uzeta bila! 

Fra Luka: A svijet oko tebe? 

Slavica: Kao da je poludio! ... Viču, ska- 
ču, padaju na koljena, a neki pokazuju prstom i 
mene i moju nosiliku... Tada još jače u meni 
zastruji krv, radost i snaga, pa uđem u procesiju, 
odmah za Svetotajstvom! Kud smo god prolazili, 
miris, vapaji, pjesme zahvalnice i suze! 

Fra Luka: A onda? , 

Slavica: Ne znam više! Ko bi sve pripo- 
vjedio .. 

Fra luka: A sjutradam ? 

Slavica: Sjutradan smo pošli kod onih istih 
iječnika. Oni su me opet pregledali, našli me pot- 
Eno isvje- 
dodžbe u fra Lukinu džepu! 

Fra Luka: A sadđa?... 
ga, naporna puta? 

Slavica: I sada sam kao ptičica: sve bi le- 
tjela i skakutala! 

FraLujo: Eto vam čuda! ... 
Pi progledaju! 

FralLuka (prama varošanima, što su oku- 
pljeni kod vrata i na prozorima): Jeste li čuli i 
vidjeli sve ovo? 

(Varošani ši varoškinje: Živio naš 
fra Luka! ... Svi ćemo za tobom i u vatru i u 


Sada i poslije du- 


Neka i i slije 


rodu! ... Ne ćeš od nas ni poslije i 
ga ćemo te pozlatiti!). 

Fra Luka (prama varošani 
Boga, a ne mene! 

Petar (skidajući kapu): Ti « 
snik! Da nije tebe, ništa ne bi bil“ 

Fra Luka (prama onima + 
A sada... možete se zagrliti i poly. 

(Jakov, Anka, Markoit An 
da, grle se i ljube najprije sa Slavi. 
da sa Josom. Mladen, u pređasi. 
stoji kao prikovan i ne progovara. Svi 6. 
đeno gledaju.) 


PRIZOR V. 

Slavica: A gdje je moj Mladen? (Hitro i 
koketno prilazi k njemu): Evo tebi mene, nove i 
preporođene! 

Fra Luka (pokazujući Slavicu): Sjeti ise, 
Mladene, kakova je bila prije Lurda, a kakova 
je sad! 

Mladen (uzmičući): To nije Slavica!.. 
To je čudovište! ... To je prikaza!... 

JakoviAnka,pa MarkoitAnđa (Mla- 
denu, gotovo u isti čas): Ne budali! Zagrlite se i 


poljubite! 


Mladen (još dalje uzmičući): Ne smijem 
se taknuti! ... Njezino je tijelo posvećeno!... To 
nije Slavica! 

Fra Luka: Vi se ipak možete vjenčati, pa 
Živjeti kao muž i žena! (Smijeh među varoš a- 
nima, te ih fra Lujo kuša potjerati s vrata 
i s prozora, da ne slušaju). 

Mladen: Ja to ne mogu!. 
koludrice! 

(Varošani i varoškinje opet se pod- 
muklo cerekaju). 

Anka: Kakve koludrice? 

Anđa: Zašto u koludrice? 

Slavica: Što je tebi, Mladene? ... Ja sam, 
evo, živa i zdrava, a nisam prikaza! Daj mi ruku! 

Mladen: Nikako!... (Okreće glavu i pilji 
u kut sobe): Vidim onu moju Slavicu, kad bih 
je dovezao u baštu!... Sjene orahova lišća tre- 
pere joj na blijedom lišcu... Ona sjedi u koli- 
cima tiho, smiješi ge milo kao anđelak, i sve u 
mene gleda!... U njezinim spokojnim očima od- 
e se i vrt i nebo, kao u dubokom, plavom je- 
Zzeru... a sad? 


. Neka pođe u 


Fra Lujo: Saberi se, Mladene!... Nju je 
Gospa Lurdska preporodila! 
Mladen: Onda je čudovište!... Onda ie 


posvećena! 

Marko: Zagrli je i poljubi, poe ćeš osjetiti, 
da je cura od krvi i od mesa, kao i sve druge! 

Anđa: Sina će ti roditi, a nama unuče! 

Mladen: Ništa ne razumijem! . . . To nije 
Slavica! 

Anka: Čudna li stvora! ... 
vojku htio, a zdravu ne će! 

Fra Luka (Mladenu): Budalo! Odbijaš mi- 
lost božiju i sreću, koju ti šalje! 

Mladen: Ubijte me, ali ne mogu... Barem 
za sada ne mogu! 

Neda: Eh, pa kad mu srce ne da, zašto ga 
gilite? Ne će, pa ne će! 


Nemoćnu je dje- 

PRIZOR VI. 


(izlazi na peron i odmah se žurno 
. :podo, sve je pripravno... Večera je 


Kakova večera? 
'a koga večera? 
. nismo naručili večeru. 
j0 (svečano): Gospođe i gospo- 
. je fra Luka javio čudesno Slavičino 
je ž preporučio, neka ovo držim kao 
+ dok ne prispiju iz Lurda. 
«Luka: Zato da bude veće iznenađenje 
radost! 
«ra Lujo: Naručio sam gospodsku večeru, 
a se proveselimo rad ozdravljenja vaše kćeri .. 
A i zato, jer sam se nadao, kako ćemo večeras 
obaviti formalne zaruke (prama Jakovu i Anki) 
vaše Slavice (zatim prama Anđi, Marku € Josi) 
i vašeg sina Mladena... Naručio sam u našeg 
Marka, na otvorenu, neka svak vidii čudo. Milo- 
sti božje i našu radost! 
FraLuka: Proslavit ćemo sretan povratak, 
a u nedjelju, što prva dođe, odat ćemo hvalu Bo- 
gu u svetome hramu Njegovu! (Jakovu i Anki): 
Nadam se, da tom prilikom, ne ćete zaboraviti na- 
šu crkvu! 
Jakov: Nikako je ne ćemo zaboraviti... Od- 
mah sjutra, doći ću radi ovoga posla k Vama! 
Marko: Gospodo, ako se večera ohladi ili 
pregori, ja nisam kriv! 
Joso: Marko ima pravo!... Ljuto sam 
ogladnio!... Hajdemo na večeru kad je gotova! 
Slavica (nježno): Mladene, dođi s na- 
ma... iako me ne ćeš! 
Mladen: Oprosti, ali mi ge ne da... 
Slavica (uvrijeđena, prkosno): 
mo!... On me nije nikada ljubio... 
mi! 
Marko: Dođi Mladene, ne budi-dijete! 
Anđa: Sinko dragi, nemoj, da ti se čeljad 
smiju! 
Anka: Meni za ljubav! 
Mladen (tvrdokorno): Ne mogu!... Pu 
stite me ovdje, neka se saberem! 
Neda: Pustite ga, neka razmisli! . 
ovo tako neobično i zagonetno! 
(S v €, jedno za drugim, razgovar ajući i gesti- 
kulirajući, odlaze na peron, osim Nede, koja 
ostaje uz Mladena). 


Hajde- 
a i ne treba 


: Sve je 


PRIZOR VII. 


Neda (sjedajući kraj Mladena, laskavo i po- 
vjerljivo): Jedina ja tebe razumijem! 

Mladen: To vidim... Hvala ti, Neda! 

Neda ( radosno): Dakle? ... Što sada mi- 
sliš?... Što si odlučio? . 

Mladom: Meni nije ništa drago, što se po 
čudu događa, pa bilo to i najbolje! Strašim se 
onog svijeta!... 

Neda: Kako smo istog mišljenja!... Znaš, 
Mladene, jedamput, kad sam bila malena djevoj- 
čica, zaželjela sam u Boga mnogo, mnogo nova- 
ea!... Mnogo zlatnih novaca, da svoje roditelje 
obradujem! . 

Mlađen: Ija sam, nekad, to zaželio! 


Neda: Vidiš, kako smo i u ovome iste mi- 
sli... Nego kasnije, kad sam na razum došla, . 
razmišljala sam ovako: ... Da mi je Bog uslišao 
molbu i kad sam zavapila, da je isti časina 
mojeoči, pravo sneba, pala meni pred noge * 
golema kesa puna dukata... promislila sam: bih 
li je bila uzela ili ne bih? 

Mladen: Ja je ne bih uzeo! 

Neda: Eto vidiš! Ne bih je uzela ni ja!.. 
Bojala bih se! 

Mladen: I ja se bojim svega, što nije na- 
TAVNO. 

Neda (približujući mu se, nježno): Eto, ka- 
ko se razumijemo... Ja bih tebe uvijek, uvijek 
razumijevala! 

Mladen (odmičući se): Hvala ti! (Za tim, 
gledajući na peron): Eno doktora Uroša! 


Neda: Vidim ga i ja!... Vratio se! 


PRIZOR VIII. 


( Kroz vrata i prozore vidi se, kako na pero- 
nu još uvijek donose jela i pića i kako večeravaju 
ont, što su prije bili u restauraciji, pa još n e- 
ki varošani i varoškinje. Doktor 
Uroš pozdravlja se i s nekima rukuje; nude mu 
čašu, i on pije. Fra Luka se diže iza stola 
pa izvodi Slavicu, koja gracijozno miče ru- 
kama i nogama, a jedna varoškinja daje 
joj maramu. Odmah se začuje zbor tambu- 
raša, kako udara živahan ples. Slavica, s 
maramom u rukama, pleše i gleda u restauraciju, 
gdje su Mladen i Neda). 

o Neda: Ne čini li se i tebi, da je sve, što oni 
tamo rade, kao neko komedijašenje!. Pravi 
cirkus! 

Mladen (kao za se): Oh, kako je lijepa... 
kao ptičica na grani!... Samo da nije onog — 
čuda! 

Neda: Što ta govoriš?... Ko je ptičica? 

(Mladen ne odgovara, već gleda Slavičin 
ples na peronu i sluša živahan pljesak, što se ta- 
mo čuje... Vidi se, kako fra Luka hvata do k- 
tora Uroša ispod ruke i nešto mu živahno 
govoreći, vođi ga na vrata restauracije. Tu se za- 
ustavljaju, a fr a Luka mu i dalje govori, i 
doktor Uroš glavom potvrđuje). 


PRIZOR IX. 

Fra Luka (s vrdta, glasno, no šaljivo t 
smiješeći se): Eno Vam tamo jednoga ludog pa- 
cijenta!... Molim Vas pregledajte ga i, ako bude 
moguće, vratite mu razum! 

DoktorUroš: Ne starajte se i budite mir- 
ni... Ja već znadem što je njemu! 

(FraLuka vraća se u drušivu na peronu). 


PRIZOR X. 
Doktor Uroš (dolazi k Mladenu i Nedi, 


veselo € smiješeći se): Dobar večer! 


Neda (koketno): Dobar večer, doktore —- 
klanjam se! 

Mladen (žalosno i suho): Dobar večer! 
(Od ovog časa puši cigarete sve jednu za dru- 
gom). 

Doktor Ueaš š (Mladenu): 
zadovoljan i veseo? Čestitam! 

Mladen: Na čemu? 

: ? oktor Uroš: Pa što ti je Slavica ozdra- 
vila! 

Mladen: Pa... nije ozdravila kao što se 
ozdravlja! Dogodilo se čudo! 

Neda: Jest — veliko čudo! 

Doktor Uroš: I zato je ne ćeš? 

Mladen: Stvar je ovo tajnovita, strašna 
stvar!... Meni se njezino tijelo čini, kao nešto 
umj etno sačinjeno . nešto otajstveno .. 
Slično, kao kad se na riječi svećenikove kruh i vi- 
no pretvar aju u pravo tijelo i pravu krv... 

Doktor Uroš: Ta ti poredba ne valja! 

"Mladen (još vatrenije): Pače i više! ... Ovo 
pretvaranje ne vidim, jer kruh gledam kao kruh, 
a vino kao vino. ali ipak ćutim strahopočitanjć 
prama Svetotajstvu! 

Neda: I meni ije baš tako!... Kad sam ve- 
čeras poljubila Slavicu, oćutila sm neku hlad- 
noću, neki čudni miris, kao od bića s ono- 
ga svijeta! 

Doktor Uroš: 
baba! 

Neda ( usrujano ): Molim, dodiri . što 
mislite reći? 

Doktor Uroš: Ništa oR nego što sam 
već rekao! 

Mladen (kao da i nije čuo, što vazgovara- 
ju): Vi znate, kakova je bila Slavica: nije mogla 
ni rukama ni nogama da miče, a sada igra kao 
vjeverica! m 

Doktor Uroš: To je istina, kao što je isti- 
na, da si ti budala! 

Mladen: Istina je, da može plesati, ali ja 
nisam budala! ... Moram vjerovati swojim očima! 

Doktor Uroš: I treba da im vjeruješ, ali 
svome mozgu ne trebaš vjerovati. 

Neda: Strašan je danas jezik u Vas, dok- 
iore! 

Mladen (Urošu): Vi sida“ moga psa bi- 
ću?... i kako je inteligentam ? 

Doktor Uroš (smiješeći se): Znadem! 
Svakako je inteligentniji od tebe... Pa što onda? 

Mladen: Jedamput, glbdafuti mu u one pa- 


Dakle, jesi li 


Vi ste jedna histerična 


da progovori, kao što kršteni ljudi govore? ERI 
na samu tu pomisao, uhvatio me je čudan strah! 

Doktor Uroš: Ti si, moj dragi, neuraste- 
ničan i treba da se liječiš!... Pa, što bi ti uči- 
nio, da je progovorio tvoj pas? 

Mladen: Odmah bih ga ubio ili bih negdje 
pobjegao, da ga više ne vidim!... Eto, nešto slič- 
no osjećam i večeras! 

Doktor Uroš: Ti previše pušiš, a možda 
i mnogo piješ, kad ti takove misli u glavu do- 
iaze... A znaš li, što bih ja učinio, kad bi pro- 
govorio mio j pas? (Smiješećii se): Vodio bih 
ga po svijetu i kroz kratko vrijeme, stekao bih 
milijune! ... Eto, što bih ja učinio! 

Neda: Samo tako govorite, ai Vi bi se pre- 
strašili! 

Mladen! Svak se straši onoga, što je vr- 
bunaravno! Dogodilo se čudo, i ja se Slavice 
bojim... Ne bih s njome legao u isti krevet, pa 


da mi davaju sve, što se očima može pregledati! 
Neda: Ne bih ni ja! 
Doktor Uroš: Znam, da vi ne bi, jer ste 
žensko. Ali, ja bih, samo da nisam. ovako star. 
Neda: Nemojte činiti da se rumenim! (Stav- 
lja maramu na lice). 


Doktor Uroš: Nuti nje!... A ja mišljah, 
da ste Vi davno prestali rumeniti se... No, os- 
tavimo šalu! Svi govore: — Čudo, čudo! a Sla- 
vičino ozdravljenje nije nikakovo čudo, nego po- 
sve obična stvar, 

Mlađen: Doktore, ne govorite mi tako, ni- 
sam dijete!... To je pravo, pravcato čudo! 

Doktor Uroš: A znaš li ti, što je čudo?... 
Čudo bi bilo, kad bi čeljađe, kojemu isu odrezane 
obje noge, zamočili tu onu vodu, a izvadili ga s 
potpunim i zdravim: nogama... Ili, kad bi čo- 
vjeka, ne sslijepa, nego kojemu su oči kakvom 
operacijom iz temelja izvadili, polili 
lurdskom vodom i on da odmah dobije po t- 


pune, zdrave oči... To bi bilo pravo 
čudo! 

Mladen: A ovo nije? 

Doktor Uroš: Bogme da nije!... To bi- 


jaše neka, dosad malo poznata, živčana bolest. 
U Lurdu je, od sviju onih religioznih obreda... 
od njezine vjere i nade, u Slavici nastao: spaso- 
nosni živčani potres, od koga je ozdravila. Hi- 
pnoza, sugestija, autosugestija . .: 
Neda: Pa, sami ste govorili, 
ozdraviti samo po čudu! 
Doktor Uroš: Istina! Rekao sam, da 
može ozdraviti samo u Lurdu, i da će se dogo- 
diti čudo, Da nisam tako govorio, ona ne bi imala 


da ona može 


ni vjere ni nađe, pa ne bi ni ozdravila... Za- 
pravo, ozdravio sam je — ja! 
Mladen (nepovjerljivo): Dakle, ona se 


preporodila sasvim naravno, a ne po čudu? 

Doktor Uroš: Ja sam liječnik i prija- 
telj tvoje porodice, pak ti na poštenu riječ ka- 
žem, da je prirodno ozdravila, kao što i dru- 
gi ozdravljaju. ' 


Mladen: Dakle je to ona ista, istacata 
Slavica? 
Doktor Uroš: Ista, istacata!... Od istog 


mesa i od iste krvi, stvorena, da rli i da ljubi! 
metne oči, pomislim: — A što biihilo; don sa. Rode š 8 : 


“Mladen: Sasvim... prirodno? 

Doktor Uroš: Tako prirodno i bez mi- 
rakula ozdravljenje, da joj se može povratiti 
ista nemoć. ' 

Mladen: (veselo skače na noge): Dakle, 
tako naravno ozdravljenje, da može opet oboljeti 
kao i prije? 

Doktor Uro 
da i dogoditi! 

Mladen: Zovite je ovamo; da je zagrlim!... 
Noge su mi od uzbuđenja klonule, pa re mogu 
hodati! 

Doktor Uroš (odlazeći): Čudnovelo je 
srce ljudsko!... Mladen se raduje, što mu lju- 
bljena djevojka može da iznova oboli! 

Neda (odlazeći na desno prama malim vra- 


š: Dakako! A to će se, valj- 


tima, ogorčeno): Kako neka čeljad- brzo mijenja 


Svoje koa 
teri! . 


Kako su rijetki pravi kanak- 
. Pluj! i mediciria! 

PRIZOR XI. 

Poslije nekoliko žamora i komešanja na pe- 
romu, doktor Uroš vraća 'se :sa Slavi 
com ispod ruke, a svi drugi s punim: čašama za 
njima. . 
Doktor Uroš: Živjeli vjerenici!... Sre- 
tni bili! 

Svi: Živjeli i sretni bili! 

Mladen: (brzo korači prama Slavici, grli 
je i ljubi, a zatim): Pa ona je živa, zdrava... 
slađa nego ikad prije! ' 


Anka: Nego, što si mislio? 

Fra Luka: Dogodilo se novo čudo! 

Fra Lujo: Naša Djevica Lurdska ozdra- 
vila je Slavicu, a doktor Uroš ozdravio je Mla- 
dena! 

(Dotrči Marko s tri pune čaše pa ih redom 
daje Slavici, Mladenu i“ doktoru 
Urošu. Svi se kucaju € piju. Zatim pjevaju 
»Na mnogaja ljeta«, a tamburaški zbor prati 
njihovu pjesmu!) 


ZASTOR 


V. GOLENKO 


AUGUST CESAREC: ĆUK U NJENOME DUPLJU 


(NASTAVAK.) 


ešto teže mogao se smiriti u mislima 
na svoj susret s Daždevnjakom. Uop- 
će je kolebao o tom, a bilo je u tom 
kolebanju i sumnje u smislenost tog 
polaska, i odvratnosti spram Daždev- 
njaka, a i uporne neke tjeskobe: ne će li se taj 
susret, ako Daždevnjak ipak šta dozna od sestre 
Irene, pretvoriti opet u neku svađu? Ali baš to, 
ako dozna, nije li najveći razlog, da sam pođe 
k njemu; bolje je to nego da bude istom pozvan, 
a tako će najbolje pokazati, da mu je savjest či- 
sta! No i bez obzira na to, tjeskoba se ticala i 


nečeg drugog, onog suštinskijeg razloga, radi ko- 
jeg mu je sinoć palo na pamet, da pođe do Daž- 
devnjaka. Vojni poziv, na koji je sanatorijska 
uprava trebala da s potvrdom o njegovoj bolesti 
odgovori na njegovu vojnu komandu, bila je sa- 
mo izlika za taj susret s Daždevnjakom. To bi 
uopće bio prvi njegov susret s tim čovjekom po- 
slije nedavnog njihovog sukoba, i prema tome 
za nj sama prva i najzgodnija, jer ničim nena- 
metljiva prilika, da se s Daždevnjakom još je- 
damput porazgovori 0: svom zdravlju, te najmje- 
rodavnije provjeri istalno: asistentovo uvjerava- 

nje, da tad Daždevnjak nije mislio baš sve tako 
ozbilino, kako je to on sam sebi uobrazio dosad. 
No ako ostane i opet sve pri istom? Toga se još 
najviše bojao Ožbolt, jer on je još od sinoć osta- 
jao pri odluci, da odsad, kako je to činio i u po- 
četku, svu pažnju opet obrati na svoj oporavak. 
No najbolja je možda čista situacija, i tako se od- 
lučivao, da ipak pođe do Daždevnjaka, i zato je 
sad, sjedeći tu, s nestrpljenjem iščekivao šum 
Daždevnjakovih kola. 

Tako je prolazilo vrijeme. Pacijenti su se 
ispred sanatorija, a skoro sasvim i s verande, ra- 
zišli kud koji, te je još osim onih na verandi bio 
gdjekoji samo još na ležaoni prve klase. No žup- 
nika više nije bilo. On je odsmucao sigurno u 
svoju sobu, no prije toga Ožbolt ga je vidio ioš 
s Gasom. Obojica kao da su pogledavali baš nje- 
ga, ili to možda na cestu? Ostavši sam, i nasta- 
vivši da nekako nervozno šetkara po. terasi, Gas 
je, s dalekozorom 0 boku, pogledavao uistinu baš 
spram ceste. Je li to i on iščekivao: Daždevnjaka 
radi tužbe protiv komite? Ništa više nije Ožbolt 
čuo, a nije za to ni imao prilike, da bi Gas još 
ostao bio kod svoje prijetnje. No. činilo mu se to 
nevjerovatno naročito po tome, što bi za to tad, 
stanuijući s Gasom, svakako morao da zna komi- 
ta, pa bi onda iz opreza bio tu negdje u blizini, 
a njemu naprotiv, nigdje nije bilo ni traga. Uosta- 
lom i sam se Gas, Ožboltu podjednako kao i si- 
noć odvratan, najednom stao da udaljuje spram 


- Daždevnjakovca; s te strane dakle vjerovatno vi- 


še nije prijetila bura! 

Ipak se druga, za nj sama važnija sumnja 
stala da uvlači u Ožbolta, no i izmakla mu se 
pažnji, jer s druge se strane, sa ceste, na kojoj 
su prije nestali planinari, vraćala grupa pacije- 


. nata. Među njima bila je i Marija, ali bez Mal- 


čića. Vukli su se svi nekud spram ležaone, govo- 
rili nešto, da se iz daljine već čuju kola, sigurno 
Daždevnjakova. Marija ga je spazila tu, nije po- 
kazivala nikakve namjere da mu priđe. 

— Sigurno se bojala. 

Sam se Ožbolt uostalom odmah odvrnuo od 
nje, no sad to i zato, jer je nedaleko sebe ugle- 
dao Jančeka. Janček se popeo po putu, koji je niz 
sanatorij vodio do praonice rublja, pod pazuhom 
je i nosio nekakav zamotuljak; sigurno s rubljem, 
i, pjevušeći, spustio se upravo .na Ožboltovu klu- 
pu, tužeći se radi vrućine. 

— Ai tebi je, čujem — posmijehnuo se obje- 
šenjački — bilo jučer jako vruće! Je li tome i 
Marija malo kriva —? — upio je palac u usta, 
pa se nacerio, podžmirnuvši i kimnuvši glavom. 
— Meni to možeš reći! 

Riječima samo doduše, ali također prosto, 
Ožbolt se iskesi na nj ljut, no odmah to sve i pre- 
zre. Čim je ugledao Jančeka, sjetio se, što je htio 
da govori s njime još sinoć, tren se još doduše 
kolebao, no ipak reče već pomirljivije: 

* — Držim, da niste tako glupi, pa ono marše 
uzimate ozbiljno! Ali ja bih o nečem drugom htio 
da govorim s tobom, Janček! 'Ti si sinoć naba- 
cio, da si, tražeći po dupljima ćuka, našao u jed- 
nom mjesto ćuka gubu, hoćeš li mi pokazati, gdje 
je to bilo? ' 

Sinoć je Ožbolt baš po toj gubi zaključio, da 
bi se tu moglo raditi o onome duplju, u kome je 


Marija sakrila otrov. Zato je najposlije govorilo 
sve, prije svega to, da mu je o čovjeku, koji je 
već bio pred tim dupljem, Marija saopćila upravo 
poslije toga, kako je bila u društvu s Jančekom, 
a najposlije i to, da se ona baš u čas, kad je 
Janček počeo da govori o toj gubi, oglasila sa 
svojim pitanjem o telefonu; tada je to bilo baš 
tako, kao da je Jančeka htjela smesti da ne go- 
vori dalje! A i ko bi s tom smiješnom razlikom 
mogao da pravi tolike šale i Mariju nasmije 
nego li samo Janček? 

Janček je međutim napravio sad bezazleno, - 
gotovo blesasto lice, no kesio se i dalje. 

— Duplje! Ima ga svaka. Samo treba: da 
zahvatiš rukom, pa nađeš odmah gubu, koja se 
zapali! Samo pazi, da ne izgoriš, haha! No ćuka 
sam ja zbilja tamo tražio — uozbiljavao se od- 
jednom, čak i poblijedio, čemu međutim sigurno 
nije bilo razlog Ožboltovo negodovanje. U isti 
pak tren je i teško predahnuo, uhvatio se za tr- 
buh, no ipak još govorio dalje — ali mjesto da 
smo ga svi zajedno ulovili, dobili smo noćas u 
posjete još i sovu! Drugog kandidata za ratni 
sud, samo je to ražanj bez zeca! — ustao je ne- 
kako zgrčen, no iscerio se opet — A šta će to 
tebi? 

— Pa reći ću ti, kad me tamo odvedeš! — 
upitno ga je motrio Ozbolt, i sam se pokušao 


osmijehnuti. — Radi se o jednoj šali, nasmijat 
ćemo cijeli sanatorij! 
— Šali? — ko ne vjerujući pogledao ga je 


oJanček, no u isti se mah zgrčio još više, ruke 


pustio niz trbuh, stajao tako nešto ko osluškiva- 
jući u sebi samome, strašno komičan u licu. — 
No to sad, čini se, nije samo šala! — maknuo se 
naglo, sav sijevnuo u licu. — Čekaj, vratit ću 
se sigurno za tri kile lakši! — kliknuo je još za- 
nosno i, uštrkljavši se poput jogunastog ždre- 
beta, dao se na veselje bližih opet pacijenata, u 
trk spram zgrade sa spavaonicama. 

Tako je bilo kao da je pobudalio, no Ožbolt 
je, kao i ostali, razumio, šta mu je bilo i čemu se 
nadao, pa se i sam morao da osmijehne. U ne- 
pravi je to čas doduše došlo, no i svejedno! Sam 
je brzo izgubio volju da govori s njime dalje, o 
čemu je počeo. Tmurnije misli o samome sebi 
natisnule su mu se na dušu; očito naime pod 
uticajem tog razgovora o ćuku stalo mu se u 
duši polako da otkriva koješta od onog što mu je 
u njoj dosad, poslije sinoćnje groznice, ostajalo 
zamuljeno i zaboravljeno. Tako mu je sad naglo 
bljesnula uspomena, kako mu se tad u.haosu: sve- 
ga misao na ćukovu i svoju strast splela s mišlju 
na svoju vlastitu smrt, smrt, kojoj je navjestitelj 
baš ćuk! Ah, besmislica, — umirivao se sad svi- 
jesnije no sinoć — ista je to bila besmislica kao 
i onaj poriv, odnosno i tumačenje poriva, da za 
danas pozove ovamo: ženu! Sve je to bilo gro- 
zničavo, i u groznici sve samo besmisleno bun- 
canje! Pa to su sad još samo blijede posljedice! 
— odrine to Ožbolt od sebe, odrine to lakše, što 
ga je u isti čas zaokupilo već nešto drugo. Čujna 
još dok je Janček trčao, dokotrljala su se sad ce- 
stom ovamo kola, prošla mimo cijelog sanato- 
rija, zavila tamo iza zgrade s blagovaonicom, 
sobama prve klase, kuhinjom i ordinacijom, i 

svima je bilo vidljivo, da se to u njima dovezao 
doktor Daždevnjak. 

.  Okrenuvši se, da ga ne mora pozdraviti, Ož- 
bolt je čas još sjedio, potom je ustao ponešto za- 
tegnuta daha, te smišljavajući, kad da pođe i šta 
da kaže Daždevnjaku, uzmuvao se sanatorijskim 
puteljcima. Tu i tamo sreo je po kog pacijenta, 
izmijenio po koju nevažnu riječ; važnije je bilo 
tek jedmo, što mu neko reče, da je Gas ostao pri 
namiisli da komitu tuži Daždevnjaku. Tako je 
on danas govorio župniku, a župnik ga je još 
sokolio, i zato bi sad trebalo naći komitu, no niko 
mu ne zna da kaže, gdje je. Nedugo potom ukazao 
se Daždevnjak na početku terase sa starim žup- 
nikom, nešto kao da je tamo mirio OVOg, potom 
se s poklonom opet povukao u zgradu. 

Hiteći, dok se Daždevnjak možda ne ozlovolji 
Gasovom tužbom, — nije li se ono na puteljiku 
od Daždevnjakovca vraćao baš Gas? — Ožbolt 
se popne na terasu, sukobi se tu pogledom sa 
župnikom. Ovaj ga je pogledao nekako namr- 
šteno ispod oka — inače to za Oižbolta nije bilo 
ništa čudno, jer njih dvojica su se tu tuđila sa- 
svim, nikad nijesu izmijenila mi riječi, i već po 
sebi sudeći osjećao je Ožbolt sa župnikove strane 
stalnu, namrgođenu naklonost. Razlog mu nije 
bio nimalo neodgonetljiv, no nije li sad taj po- 
gled bio ipak nekako izrazito i radi nečeg odre- 
đenog neprijateljski? 

S još jačom, no sad i opredjeljenijom sum- 
njom no nedugo tome prije, Ožbolt zakorači u 
hodnik spram ordinacije. I tu mu se objasnilo 


sve još prije nego što je uopće pokucao na vrata, 


U dubini hodnika, sašavši s prvog sprata gdje 
su bile sobe prve klase, javila se naime Tonka, 
dala mu znak, da priđe bliže i zašaptala koliko 
je to samo mogla. 

— Ja upravo htjedoh da vas potražim! Ovdje 
su se čas prije u hodniku našli župnik i Daž- 
devnjak, i koliko sam mogla, čuti sa stepenica, 
župnik se na vas potužio Daždevnjaku! Sve je 
jutros čuo od Gasa, i jako se ešofira za moral! 
A io onog nesretnog komitu se očesao, ne znam 
baš sigurno, da li i o mene, te sam se jedva suz- 
držala, da se ne upletem! No rekla sam mu ja 
yeć svoje u sobi! No kud ćete vi —? 

Zahvalivši se, Ožbolt je već znao dosta; mje- 
sto- svake tjeskobe spopao ga jad, i tako se naglo 
vratio do ordinacije, — već u prolazu čuo je iz 
nje Daždevnjakov glas, te je sad, jedva poku- 
cavši, već i ušao. Istom se tu stao da svladava, 
no prilazeći bliže, ipak je zbunjeno po žepu tra- 
žio. vojni poziv. 

Sjedeći za pisaćim stolom, okrenutim spram 
vrata, Daždevnjak se upravo nešto objašnjavao 
sa sestrom Irenom. Sam on bio je gospodin .če- 
trđesetih godina, krupan i nabit, s velikom, okru- 
glom i bundevastom glavom, koju je držao uvijek 
pognuto, tako da mu se, vrlo kratkovidnom, po- 
gled iz volujski krupnih i crnih, a ijoš većim 
bjeloočnicama optočenih oči, protezao uvijek iz- 
nad evikera. A jer mu je samo lice, ponešto 
svuda, a naročito oko usana vrlo nabuhlo, bilo 
DO Svom izrazu uvijek nekako mračno, razdra- 
ženo i napeto, to mu je to buljenje iznad stakla 
davalo još. neki mračniji, stakleno ukočen izraz, 
koji se, možda kaikad i protiv volje, nije mogao 


nikako da smekša i ublaži ni pod samim osmje- 
hom. Naprotiv, lice mu se tad iskrivilo u nešto 
još neprijatnije, pod čime se kanda uvijek sa- 
krivala samo podrugljivost, a to se naravno, ti- 
calo u prvom redu onih, koji su Daždevnjaku 
bili podređeni i nad kojima je, kao nad ogrom- 
nom većinom ovdašnjih radničkih pacijenata, 
mogao da pokaže svoju vlast. Takav postupak. 
a pogotovo jer je taj na djelu znao da pređe u: 
pretjeranu strogost, pa čak i surovost, bio je do- 
nekle u prvi mah i zagonetan. Poznato je naime 
inače bilo, da je baš doktor Daždevnjak bio je- 
dan od glavnih pobornika, koji se privatno + ja- 
vno — on naime ne samo da se bavio lječnič- 
kom praksom, nego i politikom, pa je tako bio 
urednikom i jednih novina — zalagao za osni- 
vanje raznih socijalnih institucija, te je baš i 
osnivanje ovog, u prvom redu radnicima posve- 
ćenog sanatorija, bilo u priličnoj mjeri i njegova 
zasluga. Je li dakle njegova katkad upravo bes- 
ćutna pa i surova strogost bila možda samo iz- 
razom strogo shvaćene svoje vlastite dužnosti i 
smisla za red, pa je onda to isto tražio i od svo- 
jih podređenih, odnosno pacijenata. No zašto je 
onda pravio očevidnu razliku između onih u pr- 
voj i drugoj, te onih u trećoj klasi? I zašto je če- 
sto bio tako brz, da baš spram njih istupa s po- 
rugom i nipodaštavanjem? Razlog je sigurno pr- 
venstveno bio u njegovu podrijeklu i odgoju, i 
po jednom i po drugom on je naime bio potomak 
jedne doduše malograđanske, ali vrlo inteligent- 
ske porodice, koja:u svom životu uopće nije ni 
uočavala radništvo ili na nj gledala samo s ne- 
kom ravnodušnošću pa i prezirom. Tako je nje- 
mu, kad je došao s radnicima u dodir, falila sva- 
ka intimnija veza, koja bi mu omogućavala veću 
toplinu u saobraćaju, kad su ga što trebali, te 
veće razumijevanje, dakle i pomirljivost, kad su 
zbilja bili na pogrješnom putu. No zapravo, tu 
su sigurno bile na djelu i urođene njegove ose- 
bine, jer osebujan je bio mjegov odnos i spram 
ljudi iz vlastite klase. Tu je prije svega padala 
u oči osobenjačka crta, da je bio nedruštven, go- 
tovo antisocijalan, što se naročito odrazilo u nje- 
govom političkom radu, gdje nikad nije pripadao 
nijednoj stranci, nego je uvijek stajao postrance 
i sam. U svemu tome bilo je sigurno vrlo mnogo 
pretjeranog individualizma, taštine i ambicije, po 
kojoj u suštini kao da nije išao ni za čim drugim, 
nego da, posredstvom svog ličnog organa kao ne- 
zavisne tribune za kritiku na lijevo i desno (više 
lijevo nego desno), postane arbitronr svake si- 
tuacije i Solomunom svakog kritičnijeg proble- 
ma. Cilj, razumije se, visok, u suštini nimalo. loš, 
no na njegovu nesreću, srozavao se stalno na 
koječemu, a sigurno i na nedovoljnim sposobno- 
stima. Kolikogod naime uporan, tvrdoglav i is- 
ključiv u svojim uvjerenjima, on nije imao do- 
voljno snage, a sigurno ni smionosti za.jasne i 
oštro određene linije, pa se tako njegov tobože 
nezavisan stav stalno zamućivao raznim spored- 
nostima, oprezima, krivudanjem ovamo i onamo, 
ukratko, nekim diplomatisanjem, iz kog se nikad 
nije znalo šta zapravo hoće, što je opet urodilo 
time, da je većinom ostajao neuvjerljiv i bez uti- 
caja. I svejedno sad, da li je to možda i on sam 
uviđao, pa zato se tajno mučio i bio razdražen; 

važnije je, da je on spram spolja i dalje ustrajao 
sa samopouzdanjem u tome, i uzvisivao se radi 
svoje važnosti. I naravno, dok je bio takav spram 
onih jednakih, ili možda i vrednijih iz svoje kla- 
se, morao je to u još gorem obliku da ispolji 
spram onih, koje je smatrao od sebe nižima, bez 
znanja, bez ugleda, bez položaja, a koje je, osim 
toga, imao još pod svojom vlašću. Vlastoljubiv je 
cn bio veoma, te vlastodržački netrpeljiv, uvred- 
ljiv, pa sigurno i osvetljiv za svaki otpor, koji mu 
je ma i najmanje osporavao stečen autoritet; no 
po čemu mu je to moglo biti opasno ovdje od pa- 
cijenata, koji su, kad bi mu to i htjeli da ospo- 
ravaju, bili za svaki uspjeh ipak nemoćni? 'To je 
on znao, i u postupcima njegovima bilo je sigur- 
no i smračene neke igre i samozadovoljavanja 
za vlastite neuspjehe na drugim stranama, pri 
čemu je sigurno dosta veliku ulogu igralo i to 
intimno uvjerenje, da ga oni imaju da slušaju, 
jer su tu liječeni besplatno. I svemu tome treba 
dodati, da još ni nepuna godima dana nije prošla, 
kako je on, uzalud uloživši svu svoju ljekarsku 
vještinu, baš ovdje na sanatoriju liječio, pa ipak 
pokopao svoju možda najveću, muževno zrelu 
ljubav, pa je izvjesno njegova razdražljivost i 
neka upravo čovjekomrzačka ujedljivost mogla 
da potiče i iz neprežaljenog tog neuspjeha i gu- 
bitka. I rečeno je već, da se sad upravo. nešto 
objašnjavao sa sestrom Irenom; sama mu oma 
sigurno nije bila jedina ljubavnica, no po vlasto- 
ljublju, koje je unosio i u ljubav, sigurno je ipak 
radi nje bio ljubomoran na asistenta, pa je za to 
neki povod mogao imati i sada. Samo na tren 
pogledavši Ožbolta govorio je i dalje nijoj, s po- 
rugljivim pal smiješkom, i ponešto srčući ri- 
ječi: 

— Da, jednu, barem jednu za prvi mah, od 
vas sestara morat ću da otpustim vojnoj bolnici, 
vas ili Tonku —.i ko vrlo zadovoljan s Ireninom 
zabunom, okrenuo se Ožboltu, izbuljio oči, smi- 
ješkao se i dalje neugodno. — A šta ćete vi? Baš 
lijepo, da vas vidim! Šta vam je to? 

Ožbolt je već izvadio svoj vojni poziv, prišao 
do stola i pružio mu ga. Osjećao je žaoku njego- 
vih riječi, osjećao uopće nezgodnost časa, u koji 
je došao, no svijest, da je taj dolazak sad iza- 
brao sam, omogućila mu je, da se pribere, i tako 
je miran, ne spustivši pogled s Daždevnjakova 
lica, objasnio cilj svog dolaska. 

— No, dobro, dobro! — slušao ga .je Daždev- 
njak na po uha, i, odloživši sar obratio se k 
sestri opet nekako ujedljivo. Sestro, podsje- 
tite na to asistenta, neka učini, što je potrebno, 
i potpiše mjesto mene. 


— Pa vi ćete danas valjda ipak toliko još 


ostati ovdje, da mu to možete kazati i sami! — . 


okrenula se Irena naškubljenih usana i htjela 
da izađe. 

— Čekajte, ja vas još trebam! — zamračio se 
on, i sad se tek pravo obratio k Ožboltu, rastegao 
lice. — No, a šta vi još čekate? — i debelim pr- 
stima tuckao je nekako nervozno po stolu. 

Ustrajavši još uvijek u glavnoj svojoj namje- 
ri, da s Daždevnjakom povede razgovor o svome 
zdravlju, Ožbolt to pravo još. nije ni počeo, a 
Daždevnjak ga prekinuo. 


— A Vi biste baš htjeli biti vječan! Čini se, 
da bi vam bilo draže, kad biste morali u rat! Bu- 
dite sretni, da ste bolesni, ovako su vam barem 
još te dvije godine, koliko li, sigurne! Uostalom 
— digao se, gutao ga pogledom, a smiješak se iz- 
brisao — čudno je, da se vi toliko uzrujavate za 
svoje zdravlje, a tamo po drugoj strani, mjesto 
da samo zdravlje imate u vidu, pravite iz sana- 
torija kasarnu i bordel; to ja, dragi moj, ne mogu 
da trpim! ' 

Ožbolt je očekivao taj napadaj, no gubio je 
ipak nad sobom vlast, pa je rekao razdraženo. 

— Ko vam je god to kazao, a ja već i znam 
ko, — nehotice mu je opuznuo pogled i na ses- 
tru, koja se, ostavši, povukla na prozor i gledala 
napolje, a otud se čulo rzanje konja — taj je 
prosto lagao, odnosno lakoumno uzeo jednu kle- 
vetu, i neka to zato kaže meni u lice! 

— Šta još ne! — izbijelio je Daždevnjak kru- 
pne i žućkaste zube — radi vas ću ja tu valjda 
praviti cijelu istragu! Pa da je makar i samo 
trunak istine u onome, što sam 0 vama čuo, to je 
dovoljno, da se izvolite paziti! Ako se vi ne ćete, 
kako treba da liječte, ima ih 'za vaše mjesto. dru 
gih na stotine! A sad možete ići, valjda ste me 
razumijeli! — okrenuo mu je leđa. 

— Tako ja ne mogu da odem! ostajao je Ož- 
bolt, blijed i uvrijeđen; zar bi tako Daždevnjak 
govorio nekom, ko tu za sebe plaća liječenje, i 
zar konačno nije i on tu ljubakao sa sestrom Ire- 
nom? — Ja naprotiv tražim, da se povede istra- 
ga, da se uglavi ko ima pravo, župnik, Gas, ili 
ja! Uostalom, svi su, pa i sestra Irena svjedoci, 
da je Malčić već opozvao svoju klevetu, i žalo- 
sno je, da ju vam tako bezdušno može da pod is- 
tinu servira jedan župnik, a vi to odmah vjeru- 
jete. 

— Pustite vi župnika na miru! Što ima tu on? 
— razrogačio je Daždevnjak na nj oči, no brzo 
se, ne mareći za njegove prosvjede, obratio na 
sestru, rekavši posprdno — ne biste li možda tu 
istragu htjeli povesti vis asistentom? Tu ste dan 
i noć — nađunuo se uvrijeđen — i ja za takove 
svinjarije doznajem istom odđ pacijenata, i asis- 
teni ga ioš brani. | 

— Pa šta ću da vam kažem! — trgnula se 
naglo sestra Irena i pogledala Ožbolta — Malčić 
je, i sami znate, svinjče, a inače, sve je uistinu 
opozvao, kako s pravom kaže Ožbolt — i strašno 
opet povrijeđena pobrzala je, sad uistinu spram 
vrata. 

— No pa onda izvolite sjesti! — sa čudnim 
mirom pustio ju je Daždevnjak, a sam je sjeo 
i i porugljivo to rekao Ožboltu — Počet ćemo mi 
sami s istragom! Pa kako to onda vi tumačite — 

Ožbolt se s upitnim pogledom maknuo saodni 
Ireni; ta je dakle uistinu poslušala asistenta, 
nije ga sama tužila Daždevnjaku! No zar se 
prije njegova dolaska Daždevnjak baš radi toga 
objašnjavao s njome, i radi toga bio na nju na- 
zloban? Ožboltu to dođe sasvim vjerojatno, sam . 
je na Daždevnjaka postao još jače kivan i, da- 
kako ne sjednuvši, užurbao se da nađe u sebi 
najjače riječi, kojima bi mogao Daždevnjaka da 
razuvjeri i porazi. No još nije. sestra došla do 
vrata, a on je bio spriječen da što kaže, jer već 
koji tren pred tim čuo se naime pred vratima po- 

znat glas, i odmah je u ordinaciju stupio agent 
Gas, za njim pak odmah, s nekakovim bočicama u 
ruci, asistent. 


VIII. 


— Valjda ne smetam? — propustivši sestru 
Irenu, koja se značajno pogledala s asistentom, 
poklonio se i zgučio Gas; po vidu i izgovoru si- 
gurno: je već došao uzrujan, a sad se još više 
zbunio poradi Ožboltova prisustva. No okrenuo 
je Ožboltu leđa. — -Ja, ja sam došao, veleučeni 
— mucao je, a Daždevnjak se na tren držao hla- 
dno, čak se i okrenuo k asistentu, s pogledom na 
bočicama: ' 

— No vidite, da smo ih imali! — dobacio je 
asistentu ukorno, no ne slušajući odgovor, obra- 
tio se opet Gasu te, koliko je samo mogao, ubla- 
Žio lice. — Meni ne smetate! Izvolite sjesti, pa đa 
čujemo! Uostalom, ja već znam! — 

Premda mu ie (stolica bila blizu, Gas nije 
sjeo, uhvatio ju je samo nervozno za naslon, po- 
gledao još jednom Ožbolta, no potom se usmje- 
lio, pa je stao da podnosi svoju tužbu. A činio 
je to drhtavim, čas bijedno plašljivim, čas sve- 
čano uzdignutim glasom, i previjao se u tijelu, 
lomio u rukama, grčio u licu, te naravno: on je 
nepravedno bio napadnut, i uvrijeđen još tome 
javno pred svim pacijentima, samo da još nije 
rekao kojekakvima! I zato ima pravo na zado- 
voljštinu, pa se nada, da će ije od veleučenog i 
dobiti; to je prvo, što on poduzima, jer osim toga 
je još odlučio, da Jokvića tuži sudu. 

— Ja gam inače miroljubiv čovjek, veleučeni 
— sio je tek sada, brišući maramicom znoj — 
zato se i nisam s njime poslije htio da svađam! 
Ali ja sam tu došao, da se liječim, i moja firma 
zato ulaže nemalo novca! Pravo je dakle da 
imam tu mir, to jest da se on odseli u drugu 
sobu i vi da ga poučite, da je to hrvatsko-ugarski 
teritorij, na kojemu imaju Srbi danas da ćute, a 
ne da još vrijeđaju patriote koji su za našu dr- 
žavu! No to neka riješi sud, sud! — nervozno mu 
se tresla glava, jedan mu se brk objesio, a po- 
gled na tren zadio u Ožbolta. 

Sam doktor Daždevnjak, tek izrijetka ga pre- 
kidajući, pritajio se nekako pitijski, vierovatno 
mu je ipak cijela ta stvar bila neugodna. Jer i 
ako se u te dane politička njegova diplomacija 
slegla javno u austrofilski oportunizam, tako da 
se Gas sa svojim tupim političkim pogledom mo- 
gao na nj obratiti kao na svoga jednomišljenika, 
nije li Daždevnjak intimno ipak hio orijentiran 
jugoslavenski, protuaustrijski i čak srbofilski, 
tako da je baš komita ovako ili onako trebao imati 
u njemu svog zagovornika? Kako će sad tu da se 
riješi Daždevnjak, to je Ožbolta naročito zani- 


malo, no s tim zanimanjem rasao je u njemu i 


poriv, da se sam umiješa. Što nije učinio sinoć, 
zar je smio i mogao da ne učini sada, dok je tu 
po jednoj istrani stajao čovjek, od koga je sad ba- 
.rem u tome mogao očekivati razumijevanje, a 
po drugoj čovjek, koji je krivo i jednostrano pri- 
kazivao cijelu stvar, s komitom, a i sama ga je, 
i ako posredno, preko župnika — a zar to nije 
jučer pokušao i preko Irene? — denuncirao Daž- 
devnjaku radi Malčića? No ipak je pričekao, šta 
će Daždevnjak. A ovaj je prebacio nogu preko 


noge, buljio preda se neodređeno, pa se trgnuo. 

— Vi naravno, imate pravo, gospodin Gas! — 
rekao je vrlo ozbiljna lica — I ja ću da vas raz- 
mjestim, nemajte nikakve brige — no naglo se 
zaustavio pogledom na Ožboltu. — No, a šta vi? 
— Možete ići, mi smo gotovi! ' 

Sasvim to nepoćudno, da ode, nije bilo ni Ož- 
boltu, no zar ga to Daždevnjak nije htio otpra- 
viti, jer mu je radi rasprave s Gasom bio ovdje 
još više nepoćudan? Zakoračivši već, ipak se ne 
svlada! 

:— Ja mogu da idem, no svakako ne mogu a 
da ne kažem, da to baš nije bilo sve tako, kako 
je to prikazao gospodin Gas. Prije svega, vi ste 
Jokvića prvi izazvali — ustrmio .je pogled u 
Gasa, pun mržnje. : 

— Ja? — skočio je Gas ko oparen. — To je 
laž! Čime, kako? ' 

— Vrlo jednostavno — svratio je Ožbolt po- 
gled na Daždevnjaka. — Sasvim mirnome ste mu 
se rugali, kako će Austrija progutati Srbiju ko 
vi mrvicu kruha. — 

— Pai hoće! — užario se Gas, sav se previ- 
jajući u uzbuđenju i čuđenju. — Pa zar je to 
uvreda? Zar je to uvreda, veleučeni? To bi bilo 
doista divno, da ja u svojoj državi ne bih smio 
želiti pobjedu svojoj domovini! A zatajili ste, da 
se on prijetio bombama — ! 

— Baš, vas bi možda i s papirnatima prepla- 
šio! — podsmijehnuo se Ožbolt i, ne mareći za 
Daždevnjakov nezadovoljan pogled, nastavio je i 
sam uzbuđen. — Nego vi ste zatajili, da ste ga 
nazvali srpskim špijunom! Špijunom, baš tako, 
a to je malo prekrupna. riječ za vrijeme, u koje 
ulazimo — i ja mislim — obratio se Daždev- 
njaku — da protiv takovih lakomislenih podvala 
treba protestirati, a ne još tako mirno uzimati 
neke glupe prijetnje sa sudom. — 

— No dosta! — ustao je Daždevnjak, žacnut, 
pa i sam razdražen, no morao se da okrene opet 
Gasu. Ovaj je sav uskipio, malo ne zaplakao. 

— Pa i tužit ću ga, jer ja imam da protesti- 
ram, a ne vi! Šta se to vas uopće sve tiče? Vi - 
metite pred svojim vratima, imate i šta, cio sana- 
torij zna — okrenuo se k Daždevnjaku — šta 
sa ženama radite po šumi! Sam sam vas vidio s 
jednom, onom Marijom. — 

— Sad to kažete, a jučer ste ćutali! — zgra- 
nuo se Ožbolt — Podlac vi, šta ste vidjeli? Vi- . 
djeli ste ono, što vam je rekao Malčić, a on je već 
opozvao. 

— Ja, ja tražim da me zaštitite od tog pro- 
staka — u mućnoj nemoći okrenuo se Gas opet 
Daždevnjaku. — Jer inače, veleučeni, pod takvim 
uslovima ja. tu ne mogu ostati, i ja, ja ću biti pri- 
siljen da dam u javnost. — 

Mireći ga rukom, Daždevnjak je prišao do 
Ožbolta, stao preda nj, zurio u nji, i, premda na- 


peta lica, pitao s namještenim mirom. 


— Kako dugo ste vi već ovdje? 

U pozadini sobe, pregledavajući knoz cijelo 
vrijeme neke epruvete, trgnuo se i sam asistent. 
Ožbolt je poblijedio, glas mu malone zabjegao. 
No već slijedeći tren reče čvrsto. ; 

— Toliko, da imam još pravo na barem mje- 
sec dana! 

— No onda recimo još osam dana — osmi- 
jehnuo se Daždevnjak, no i brzo mu je nestao 


taj osmijeh. Samo još jače počevši da wsrče riječi 


počeo je i sam da gestikulira. — Jer ja tu ne 
trebam parlamentaraca, i meni su već na vrh gla- 
ve došli ti vaši stalni protesti! Ovo je sanatorij, 
a ne nekakva skupštinska dvorana, i, kako već 
rekoh, hotel i šambr separć! Tako ja ne dopuš- 
tam, da mi vi rušite ugled sanatorija i rastjera- 
vate pacijente! — 

— Koje pacijente! — jedva je Ožbolt uhvatio 
riječ, i svijest, da je možda već sve izgubljeno, 
davala mu je samo još više snage za otpor. — 
Gospodu, u kojoj vi sigurno i jedino gledate 
ugled tog sanatorija! Jer naravno, ostali smo svi 
prostaci, prostaci za njega, prostaci za vas, a za- 
boravljate, da je ovo radnički sanatorij, i sagra- 
đen s našim noveem! I prema tome, da ja imam 
pravo na protest, imam, jer me vi otpuštate, a da 
niste ni ispitali optužbe, koje su lažno dignute 
protiv mene! Pa da su i istinite, zar ste vi, pai 
ovdje, asketa? Ne, tako to ne će ići, i ja se tako 
lako ne ću podvrgnuti vašoj diktaturi, ima tu još 
ko i nad vama. — 

Daždevnjak ie turio ruke u džepove, naduo se: 

— Ovdje sam samo ja, a vaša obrana je do- 
ista kolosalna! Gdje ste učili tu diplomaciju? 

— Diplomaciju ja ostavljam vama! Doista i 
divna diplomacija gdje unaprijed, bez sasluša- 
nja druge strane, dajete pravo čovjeku, za koga 
ste, a da i ne trebate saslušati drugu stranu, si- 
gurno i sami duboko uvjeren, da je politički sli- 
jep ili bar s takovim političkim gledanjem, ođ 
kakovog naš narod nema ništa drugo da očekuje 


. no dalinje ropstvo! Kako tako, ali ja sam vas do- 


sad držao uviiek nekim Jugoslavenom. — 

— Šta sam ja, o tome ja ne trebam vaše svje- 
dodžbe — postalo je Daždevnjaku, činilo se, ne- 
ugodno pred Gasom, koji se stišao i postao ču- 
dnovato pažljiv. — I dragi moj, bilo bi vam pa- 


metnije, da se malo manje ešofirate za politiku! - 


S politikom ne ćete uništiti svoje bakcile, a uos- 
talom, io svemu tome ja i ne ću da se s vama na- 
težem — stao je da se odmiče, a brzo potom je i 
sio. — Riječ je o tome, da se vi ovdje imate po- 
koravati disciplini, i da od te dužnosti ne mo- 
žete biti slobodni pa da je ovo sto puta radnički 
sanatorij! Samo naprotiv, samo naprotiv, moj 
dragi! I kad smo već pri tome, izvolite uzeti na 
znanje, da takozvana proleterska bolest nije 
ograničena, samo na radnike, i da bi taj radnički 
sanatorij: kraj radničkih novaca već davno pre- 
stao da funkcijonira, da se ne ispomaže prino- 


sima pacijenata prve i druge klase! To vam da-| 


kako nije ugodno čuti, ali to je istina! 

Gas se razvedrio, zasmijuljio, zatapšao šta 
više rukama, htio se i glasno umiješati, no, bez 
namjere, preduhitrio ga je Ožbolt. 

— No ta istina ima, gospodine, i drugo nalič- 
je, zapravo pravo lice joj je u tome, da su pri- 
nosi te vaše spasonosne gospode samo dio pro- 
fita, dobivena našim radom, da se dakle njihova 
tobožnja pomoć svodi opet samo na nas radnike! 


No kako je to uopće kod vas? Po vašem vi kanda 


gospodu držite ovdje da se uzdrži radnički sana- 
torij, dakle radi nas radnika. To je isključeno, 
drukčije biste vi tad postupali s nama, drukčije i 


sa mnom! Ali vi ste-me prekinuli, a ja sam vam 
htio reći, da ako za gospodina postoji javnost, po- 
stoji i za mene, tako da ću, ako vi ostanete kod 
svoje nepravedne odluke, biti prisiljen, da sve 
to dam u radničke novine, pritužim se i svojoj 
organizaciji! Možda, da to za vas ništa ne znači, 
vi se smijete! Čudno, kako se gospodinu niste smi- 
jali! I opet samo jedan dokaz. ' 

Daždevnjak se doista smijao, ne samo izra- 
zom, nego i glasom, i dubok, bučan bio mu je 
smijeh, usto strahovito nadmoćan i porugljiv. 

— Malo kasno ste se sjetili s tim svojim do- 
kazivanjem, malo kasno! No sad je zbilia dosta 
— uozbiljavao se — pa me lijepo izvinite i osta- 
vite me, jer ja tu danas nemam mnogo vremena. 
A kako je s vašim zdravljem? — obratio se Gasu. 

— Ožbolt je sinoć imao jaku groznicu! — ne- 
nadano, no ko jedva dočekavši priliku da se umi- 
ješa, oglasio se asistent. ' 

— Pak? — prihvatio je to Daždevnjak sa smi- 


ješkom. — To bi imala da bude neka ispričnica. 
— Ipak može da bude važno! — povukao se 


asistent natmuren, a nekako prijekorno pogle- 
davši i Ožbolta. 

Ožbolt je stajao, u suštini prilično i potišten. 
Zašto bi moglo biti kasno, kako to reče Daždev- 
njak, njegovo dokazivanje; mislio je valjda reći 
pozivanje na. radničke novine i organizaciju? Jer 
se on osjećao moćnijim, i tako čvrsto ostao kod 
svoje odluke, da ga za osam dana otpusti? To, 
jedino to! Dakle još do druge nedjelje, to znači, 
baš možda do dana, kad bi mu tu trebala doći 
žena s djetetom! Ipak je dakle bilo smisla u onom 
porivu, da ih ovamo pozove za danas, jer više se 
doista ne će moći da vide ovdje! No ta misao ga 
sad samo okrznula; ono što je osjetio dublje, 
bila je bol zbog uvrede, jad zbog bespomoćnosti, 
strah pred neizvjesnošću, koja mu je predstojala 
već poslije osam dana. Osim svega zadro mu se 
u srce još podsmješljiv pogled, kojim ga je, za- 
dovoljno odgovarajući Daždevnjaku na pitanje, 
pogledao Gas; tako se još jedamput i sam obratio 
Daždevnjaku ogorčen: 

— Ja vjerujem, da je gospodin asistent dobro 
mislio, no da za vas znači šta pravednost, sami 
biste došli na tu ispničnicu! — i ne dobivši od- 
govor čak ni pogledom, izašao. je, pomalo nesi- 
gurno iz ordinacije. 

Vani na terasi skupila se već gomilica pacije- 
nata; nešto su već, valida i prisluhnuvši, doznali 
što se događa, pa su sad radoznalo obasuli OŽ- 
bolta pitanjima. Među njima bila je-i Marija. Gle- 
dala ga je iskolačenim očima, plaho i s lakim 
rumenilom u licu. 

— Šta je! — stao je tek radi nje Ožbolt. — 
Vidjet ćete to za osam dana, kad me ne će više 
biti ovdje! Ali ćete još prije sve čitati u novina- 
ma! — i htjede da pode dalje, no, već prije vidan, 
i brzo, koliko je samo mogao hramavom nogom, 
dosoptao je ovamo komita. Do malo prije bio: je 
na šetnji s jednim društvom, zatim neočekivano 
doznao, da ga je Gas ipak pošao da tuži Daždev- 
njaku, i sad je, sav zajapuren od srdžbe i bijesa, 
stao pred gomilicom. - ' 

— Je li još unutra ono đubre? — i jer neko 
reče, da se odande upravo vratio Ožbolt, okrenuo 

ge malone neprijateljski i spram ovog. — Pa šta 
je? Kako se drži Daždevnjak? 

— Divno! — još pun mržnje pianidijena se 
Ožbolt. — Misli, da zajedno s Gasom izvjesi na 
sanatorij crno-žutu zastavu! 

— Da mu njegova...! — zgranuo se komita, 
i mumljajući nešto nerazgovijetno srnuo je na- 
prijed. Pred samim izlazom na terasu sukobio 
se s Gasom. Taj se, očito prestrašen, odmaknuo 
u stranu, a imao je za to možda i razloga, jer ga 
ije komita, stavši pogledao tako divlje kao da će 
ga proždrijeti. Nešto je i zamumljao, no opet :sr- 
nuo dalje, lupio živo o vrata ordinacije i, ko uba- 
čen, nestao za vratima. 

Sam Gas je, međutim, pošao dalje, i s nepri- 
tajenim pobjedničkim smiješkom, ni od kod šta 
pitan, prošao terasom do župnika, sigurno da ga 
o svemu obavijesti. Izazvan time, Ožbolt se upu- 
stio da odgovara gomilici potanje na pitanja, šta 
više, s namjerom da ga tamo ona dvojica čuju, 
raspričao se i sam, sa svakom riječju pazeći da 
izrazi samo što veću borbenost. No kraj dva tri 
jednako ogorčena lica, vidio je na ostalima samo 
sumnijičavost da bi mu šta uspjelo, i još se možda 
najviše odrazilo to u Mariji. Čuteći dosad, izla- 
nula se. 

— Pa zašto ste sami išli tamo? Stvar s voj- 
skom mogli ste obaviti s asistentom! Možda bi 
tako sve dobro prošlo! 

— Malčić se uistinu nekud sakrio! — primi- 
jetio je zlobno. jedan od jutrošnjih Ožboltovih 
sabesjednika, okićen ciklamama. — On ne bi 
tužio! 

— Tužio bi samo sebe! — žustro se okrenuo 
Ožbolt, 1, bez namjere da šta posebro odgovori 
Mariji, koja ga je još pitala, da li će zvati Daž- 
devnjak i nju, reče svima, silno napet u sebi sa- 
mome. — No tu više i nije riječ toliko o Malčiću! 
On je doduše dao svemu povod, i za taj su se 
zgrabila ona dva tamo poštenjaka, no razlog to- 
me mome otpustu, mnogo je dublji, i to je meni 
jasno! Tu su se ispoljile klase, i Daždevnjak, mje- 
sto barem kao liječnik objektivan, postavio se na 
stranu njihovu, na stranu prve klase protiv nas 
radnika u trećoj, i s te strane ću da ja povedem 
s njime borbu. 

Međutim, ljudi su ga pomalo ostavljali, ispr- 
va ih je, činilo se, privukla. sve čujnija komitina 
buka, a potom su to možda učinili i iz opreza, 


da predugim ostankom uz ovako uzbunjenog Ož- 
bolta, a kraj onakih svjedoka kakvi su to bili žup- 
nik i Gas, ne zapadnu i sami u kakvu nepriliku. 
Tako je to i osjetio Ožbolt, pa se, naglo ohlađen 
za njih, htio već i sam da udalji, no jedan mu se 
pacijent, bivši njegov vojnik, a inače Jančekov 
slavostb, zapravo socijalista, primakne bliže. 

— Sve može biti uistinu tako kako ti kažeš 
— rekne poluglasno — no ne čini li ti se mogu- 
ćim, da je on danas sam ko potajni protivnik 
Austrije nezadovoljan i zabrinut političkim do- 
gađajima, pa je s tobom bio takav jedino zato, 
jer se to dogodilo pred Gasom? Pred njime se 
barem za. danas htio da pokrije, a poslije će te 
pustiti u miru... Danas je on svakako. više poli- 
tičar nego lifećnik — nastavi glasnije — i čudim 
se, da je uopće danas došao ovamo! Jer njegov 
mi kočijaš reče, da se poslije ručka vraćaju od- 
mah u grad, on sigurno u redakciju! 

— Pak? — slegnuo je Ožbolt ramenima; brz 
odlazak Daždevnjakov je i sam već naslutio, no. 
zar da se još zbilja čemu nada od Daždevnjaka? 
Ne, tu ima smisla samo još borba, užigao je sam 
sebe, i dovoljno je bilo da pogleda .onu dvojicu, 
župnika i Gasa, koji su se također, pokatkad oba- 
zrli ovamo, pa da osjeti još veću volju za otpor. 
No s druge strane, sumnjičavost svih ovih bližih 
mu ljudi nije također ostala bez djelovanja. Po- 
jačala mu je sumnju, koja se i bez toga skrovito 
javljala u njemu samome, a s tom sumnjom ra- 
slo je i novo nezadovoljstvo: zar ne bi pred njim 
bio sguran uspjeh, da s njime istupi zajednički 


cijela treća klasa? No to da od njih očekuje? Gdje- 


ko je sigurno s njime i osjećao, no za djelo je tu 
— dok se tako stvarno samo njega ticalo — si- 
gurno bio potpuno sam! Jedino, ako mu pomognu 
oni dolje, a oni će morati, to im je dužnost — 
protegnuo je pogled na grad u nizini i sokolio 
se, no i opet se javljala sumnja — a ako ne uz- 
mognu ni oni ono, što će od njih tražiti? 

Sve to kolebanje prekinulo je barem na tren 
zvono, koje se oglasilo u neposrednoj blizini, zo- 
vući na ručak. Pacijenti su se uskomešali, poma- 
kli, među njima je na peti skakao Janček. 1 dogad 
je bio on ovdje, no kao da je bio izgubljen u oz- 
biljnosti časa, pa sad jedva dočekao priliku za 
šalu, koja baš nije bila salonska. 


(Nastavit će se.) | 


KA MESARIĆ: ,HIROVI PROVIDNOSTI“ 


a sredini crkve, na običnim ernim 
drvenim nosiljkama, ležao je mrtvac. 
Rekli su mi: to je otac Ambrozije. 
Nikada ga nisam vidio, jer otkad se 
povratio s ostrva, iz svoje je ćelije 
Prviput izašao, kada su ga iznijeli mrtva. 
Pristupio sam. Odjeven u bijelu kutu, isti- 
cala se iz te bjeline samo crna brada, koja je 
virila ispod kukuljice prevučene preko očiju. 
Kleknuo sam. Moja radoznalost nije imala sna- 
ge, da odgrne kukuljicu. — A molitva? To je 
bila molitva za lešinu jedne duše, a trebalo je 
da se molim — kako su me naučili — za dušu 
jedne lešine. I upravo zato, jer ništa nisam znao 

o dojučerašnjoj prošlosti ovoga mrtvaca, moje 
su misli otvarale polako i s. uživljavanjem 
ogromnu lepezu njegova života išaranu mojom 
maštom. Da li je rasplet moje mašte podgrija- 
vala ona kukuljica na licu pokojnoga, ili tajan- 
stveni bljesak u očima brata grobara, koji je 
klečao do mene i zrncima krunice brojao vrije- 
me iz vječnosti u vječnost, ili zvuk u raznim 
varijantama izrečenog imena: »Otac Ambrozi- 
je«? Svejedno. Ja sam prošlost njegova života 
gledao plastično u mojim mislima. I kada je mo- 
ia mašta nacrtavala posljednju šaru na lepezu 
egzotičnih zbivanja jednog slomljenog života, 
moj pogled padne na ukočeno truplo odjeveno 


DI 


u bijelu kutu i na bradu koja se poput crnog 
snopa prostrla po onoj bjelini i moji su nervi 
zaigrali zgražanje i strah. . 

Brat Sebastijan, koji je vršio službu groba- 
ra, nasmiješi se dobroćudnom, prikrivenom iro- 
nijom, ogleda se po crkvi i šapne ne gledajući 
me: »Izađite!« 

Ja sam izašao. Toga dana dogodila se samo 
još jedna stvar, koja je moju ravnotežu još ja- 
če uzdrmala. U prvi čas mislio sam, da je sada 
najposlije svima jasno, da tajna postoji, da je 


ona danas, smrću oca Ambrozija postala aktuel- . 


na i da se ona danas mora riješiti. Naslutio sam 
u očima sviju nemir, a u tonu molitve zapovi- 
jed, da tajnu treba odati. Meni je bilo jasno, da 
je tajna utvrđena onim momentom, kada je po- 
slije ručka otac glavar neobičnim i značajnim 
prizvukom izgovorio riječi: »Pomolimo se za, 
pokoj duše oca Ambrozija«. Da, u tim riječima 
»pokoj duše« i »oca Ambrozija« ležala je čita- 
va tajna Ambrozijeve jednogodišnje potpune 
osamljenosti, u tim riječima bila je satkana sva 
mržnja na izvjestan život, koji nije mogao da 
se skalupi u okvire reda i pravila, u tim riječi- 
ma zatitrala je moguće i nijansa prezira i olak- 
šanja. Međutim, molitva je nastavljena i svrše- 
na običnom monotonijom, bez naglašivanja bilo 
kakove primisli. A ja, ostao sam cijeli dan, i ci- 
jelu noć sam sa svojim otkrićem, sa svojim na- 
slućivanjem i sa svojim sumnjama. 

U jutro, vlažno i magleno, bio je pogreb. 

Kada je leš oca Ambrozija bio spušten u 
grob bez lijesa, onako kako je ležao na nosili- 
kama u crkvi, moji su nervi ponovno zaigrali 
zgražanje i strah. Vidio sam, kako se brat Se- 
bastijan penje ljestvicama iz groba:ruke su mi 
bile prljave od mokre ilovače, na rijetkoj riđoj 
bradi zalijepile se grudice blata, na sebi imao je 
modru pregaču. Osjećao sam, kako se njegov 
blistavi pogled dobroćudno smije mom strahu. 
Oči su nam se sukobile na čas. Zadrhtao sam. 
Brat Sebastijan nagnuo se još jedamput cijelim 
tijelom nad otvoren grob, uzeo lopatu, a blato 
je počelo da bez zvuka pada po truplu pokojnog 
oca Ambrozija. 

U grlu me steglo. Ne znam, da li je to bio 
bol ili strah. Pred očima mi se zavrtile žute 
mrlje blata i crna brada pokojnika i bijela kuta. 
Pogled brata Sebastijana tetošio je kradomice 
moj strah, a moja je glava zaplovila u maglu. — 

Do mene na željeznom krevetu, u moioj će- 
liji, sjedio je brat Sebastijan, smješkao se uvi- 


jek jednakim smiješkom. Bio sam miran i gle- 


dao jasno pred sebe. Brat Sebastijan počeo je 
mirno, kao da smo se prije toga već dogovorili, 
da mi priča sa znakovima, kako zvuk riječi ne 
bi narušio tišinu kuće, jednu priču. Prevedena 
u riječi, ona znači ovo:  - : +. “ 
Da predusretne Providnosti, otac Ambrozije 
prekrio je ogromnom modrom maramicom svje- 
tiliku u svojoj ćeliji. Kada su ga braća pitala za 
objašnjenje njegove teorije o predusretanju 
Providnosti, on bi se uozbiljio, govorio bi ne- 
što o razumu, a braća bi odlazila od njega ne 
shvaćajući njegovo razlaganje i smijuckali bi se 
superiorno: Tek jedamput, kada je u ozbilinom 


pitanju jednoga mladića pročitao vjeru u ovu , 
neobičnu teoriju, on je šapnuo oprezno: 

— Zar vi ne znate, da se đavao sakriva u 
svijetlu. To je njegovo najmilije skrovište. 

Mladić se iskreno zamislio, a otac Ambrozije 
dodao je još povjerljivije: : 

— Đavao je lučonoša! Znate? 

Raširenim zjenicama zahvaljivao je mladić 
svoj oprez pred svjetilikom ocu Ambroziju i 
dršćući hvatao rub stola. Okrene se naglo: 

— Providnost? 

Otac Ambrozije stajao je u pozi propovjed- 
nika. Oči je prikovao na raspelo povrh stola i 
uzdignutom rukom triumfovao zbog pobjede 
nad Providnošću: 

— Providnost nas dariva kruhom i iskuše- 
njima! 

Mladić je iz preneraženih očiju sipao upit- 
nike, a otac Ambrozije spremno je s tim upitni- 


cima dekorirao obranu svoje pobjede: 


— Kruh joj plaćamo molitvama i psalmima, 
a iskušenja razumom! Da, da, zar vi mislite, da 
će vam Providnost badava dijeliti milost isku- 
šenja? 

Pauza. Na svoje vlastito pitanje on nije od- 
govarao. Ruka mu je klonula, potapša mladića 
po ramenu, prošapće intimno: 

— Iskušenja su bianko mjenice. A Provid- 
nost je nepouzdana kao i svi spekulanti: odje- 
dared se sjeti, datira ih, a ti onda plaćaj. Mi re- 
dovnici smo u naročito teškom položaju. Nemaš 
ništa. Komuna. Položio si zavjet siromaštva. Či- 
me ćeš da platiš. E, a onda te oduzmu čitavoga: 
strpaju te u grob. 

Nepovjerljivost je mladiću pomicala noge 
spram izlaza. Opraštao se. Ambrozije prime ga 
ispod ruke. Kontakt sa zbunjenošću mladića po- 
ticao je njegovu govorljivost: 

— U borbi sa iskušenjima Providnosti prvi 
je uvjet oprez sa svjetiljkom. Zbog đavla, zna- 
te. Preporučam vam, da još večeras prekrijete 
vašu svjetiljku. Najbolje je sa modrom mara- 
micom. 

Mladić se poklonio duboko pred izlazak. U 
iaj čas nadošla električna struja zapali žarulju. 
Otac Ambrozije klikne razdragan: 

— Evo, počelo je! Samo oprezno. Borbu tre- 
ba uvijek prihvaćati s radošću i uspjeh je si- 
guran. Dođite da vam pokažem: - >Predstavka 
crkvenim poglavarima, da se izda dozvola za or- 
ganizaciju svih vjernika, kako bi se poduzela 
zajednička akcija protiv hirovitih prepada Pro- 
vidnosti«. ' 

Kada su se sporazumjeli, da će mladić preu- 
zeti tajništvo organizacije, kojoj će otac Ambro- 
zije biti predsjednik, uspjelo je mladiću da osta- 
vi ćeliju sa zaštićenom svjetiljkom. 

Sutradan u tri sata ujutro, poslije jutrenje, 
ležao je mladić prekrštenih ruku na prsima is- 
pod kandila u erkvi, dok su braća u koru moli- 
la anđela Rafaela, neka mu bude pratioce na nje- 
govome putu. 

Mladić je otišao iz samostana preplašen i ra- 
zočaran jednim neznatnim gestom, kojega je hir 
Providnosti podmetnuo na njegovome putu u 
vječnost. Njegova nagla i odsudna odluka može 

+ se tumačiti samo tako, što je neznatni dašak po- 

remećene pobožnosti okrnjio ravnu liniju nje- 
gova idealizma, a njegova osjetljivost nije mu 
dopuštala da svoje sumnje svede na olakotno 
tumačenje razumijevanja i praštanja zbog jed- 
ne iznimne pojave, koja nije ulazila u sklad- 
nost iluzija njegove svježe mladosti o duhov- 
nom životu unutar zidova klauzure. On je oti- 
šao, jer nije imao snage da ikome povjeri tajnu 
svojih razbitih iluzija. Odnijela ga tuga u oči- 
ma i bol u srcu. 

Za njegovim korakom zaštropotala je teška 
željezna kapija svoj pozdrav, kojim vraća svije- 
tu mnoge njegove sinove, jer nisu našli utjehu 
u tišini. Svaki ovakav odlazak uzdrma na čas 
ogromna dvokrilna vrata, koja se otvore pate- 
tički, kao stranice staroga evanđelja, dok iz 
njih skromno korakne nesigurna figura onoga, 
kojemu se otvara svijet. Uvijek i bez iznimke 
se dešava, da ta figura zabljenuta spoznajom da 
je stupila iz samotne tišine u vrevu otvoreno- 
ga života, zastane na čas pred kapijom i tek na- 
kon jednog uzdaha tuge, olakašanja i neizvjes- 
nosti produži svoj put u nepovrat. 

. Tako je otišao i razočarani mladić. 

Odlazak mladića potaknuo je kod poglavara 
konačnu odluku, da se pobrinu za neopasni utje- 
caj oca Ambrozija na njegovu okolinu. Nakon 
nekoliko dana bude on otpremljen na malo 
ostrvo, kojemu se seljaci iz najbližih obronaka 
brda, koja ga okružuju, dali ime »kula«. Nitko 
od seljaka nikada još nije bio u toj kuli, pa su 
se za to o životu u toj kuli pričale najfantastič- 
nije priče, a mašta gorštaka vidjela je, kako 
stanovnici te kule imaju izravan saobraćaj s ne- 
bom pomoću dugih ljestava, koje o ponoći pro- 
guraju kroz krov i onda, goli ko od majke ro- 
đeni, šeću u nebo i natrag. — Ova kula nalazi 

.se u sredini jedne močvarne kotline, koju su u 

udaljenosti od pedeset kilometara okružili lanci 
visokoga gorja. S južne strane diže se najviši 
vrh toga gorja zvanog »Okvir< i tamo su neki 
planinari podigli visoku piramidu, ali usprkos 
svih dalekozora nije se na sredini močvare ni- 
šta drugo razabiralo samo jedna kula građena 
od masivnog kamena, visoka kao normalna 
gradska iednokatnica s jednim jedinim prozo- 
rom na istok. Sa sjevera, odakle je prokrčen 
prilaz kuli, vodio je lako primietljivi kanal ši- 
rok pet metara i taj kanal bila je jedina moguć- 
nost da se dođe do kule. Sa svih ostalih strana 
bilo je gusto šipražje, mulj i tek tu i tamo ka- 
kova mala izbočina zemlje. 


Ovu kulu sagradio je prije dvadesetipet go-- 


dina otac Pankracije, jer ga jedan grijeh progo- 
nio na ispaštanje i u samoću. ' 
Dvadeset godina živio je otac Pankracije 
uzornim životom redovnika, a jednoga predve- 
čerja, kada suton nostalgički šapuće sumorna 
raspoloženja, Providnost mu je podijelila milost 
iskušenja: on je zaželio — svijet. Kako ga god 


u prvi tren taj šapat, nakon dvadeset godina: 


spokojnosti, iznenadio, on je ipak otišao u ocr- 
kvu, da u klečanju i meditaciji zatomi svoje 
bolne misli, kojih se stidio pred samim sobom. 
Ipak se dogodilo nešto neočekivano: u sedam 


sati, kada je zvono navijestilo počinak i kada 
su sva braća polijegala, otac Pankracije išuljao 
se iz prazne crkve. Na kamenom taracu korido- 
ra zazvečio je njegov korak na uzbunu. On se 
preplaši i povuče se na prstima natrag u crkvu. 
Međutim crkvene klupe nisu mogle da ga više 
privuku, kraj ogromnih knjiga psalama šuljao 
se smeteno kao da ih prviput vidi i on pobjeg- 
ne na mala vratašca, koja su vodila na dvorište. 
Ne razmišljajući dalje o onom što čini, četrdeset 
godišnji muškarac popne se na zid i oprezno 
sklizne — U svijet. 

Za tri dana vratio se ogorčen na sebe, pun 
iskrenog kajanja i ponizujućeg stida. To je bio 
njegov veliki grijeh, koji je trebalo ispaštati. 
Zamolio je za dopuštenje da se povuče s onu 
stranu brda u pustinju. Na tom močvarnom tlu 
gradio je vlastitim rukama kulu, u kojoj ie htio 
da provede dane svoje u potpunoj samoći. Se- 
dam godina gradio je tu kulu i kroz cijelo to 
vrijeme nije progovorio ni riječi. Kada je kula 
bila gotova, poglavari su mu dodijelili brata Se- 
bastijana, da stanuje s njim, da bude brodar i 
da mu dovozi hranu. Otac Pankracije živio je 
još tri godine u svojoj kuli, postio je, bičevao 
se, a u ljetu svakog se predvečerja popeo na 
krov kule, svukao se, kraj sebe bi položio malu 
lojanicu i smješkajući se, predavao bi se otrov- 
nim komarcima da mu piju krv. Umro je u te- 
škim mukama pouzdavajući se u Providnost, da 
mu je oprostila, što je jednog sutonskog pred- 
večerja prihvatio njenu ponudu. — Brat Seba- 
stijan odvezao je mrtvo tijelo preko močvare i 
sam ga pokopao na manastirskom groblju. Od 
og vremena postao je brat Sebastijan — gro- 

AT. 

Od smrti oca Pankracija nije u kuli stano- 
vao nitko. Namjera poglavara bila je jedino ta, 
da spase oca Ambrozija od svijetla, kako bi ti- 
me i-on bio spašen od »hirova« Providnosti. 
Bratu Sebastijanu, koji je i njemu bio dodijeljen 
za pratioca i brodara, bilo je naređeno, da se u 
kulu na ostrvu ni pod koju cijenu ne smije uno- 
siti svijetlo. U kuli bile se svega tri izbe. U do- 
njim prostorijama dvije za stanovanje, a gore 
bila je kapelica. Brat Sebastijan dobio je nare- 
đenje, da se čak niti kandilo ne smije paliti u 
kapelici. 

Otac Ambrozije oporavio se kroz nepunu go- 
dinu dana u kuli potpunoma. On sa bratom pra- 
tiocem ustajao bi, čim bi kroz onaj jedini pro- 
zor s istočne strane sunce pomilovalo mjihove 
veđe, a lijegali bi čim bi slova psalama izbri- 
sao mrak i oni više nisu mogli da ih čitaju. Brat 
Sebastijan, koji je saobraćao između kule i ma- 
nastira, katkad se do noći ne bi vratio do ostr- 
va, pa bi prenoćio u manastirskoj kući. Otac 
Ambrozije pokazivao je uvijek pred njim znako- 
ve potpune smirenosti. 

Međutim, potajno, dok je brat Sebastijan ve- 
slao po pedeset kilometara dugom kanalu, otac 
Ambrozije popeo bi se na krov kule i grčevito 
Pisao svoju teoriju o opasnosti svijetla po du- 
ševni mir svakoga vjernika. On nije imao nika- 
kove zle namjere, kada je svoj rad sakrivao 
pred bratom Sebastijanom, htio je tek da ga iz- 

donna hi 


nenadi i razveseli. Gledajući u šipražje sa kro- 
va kule, on bi često govorio smiješkajući se u 
pola glasa: 

— Najposlije treba ipak da se pronađe for- 
mula o opasnom uijecaju svijetla na skromne 
duše nas nevrijednika. 

Na to bi zaškiljio na sunce, mahnuo rukom i 
promrljao: 

— Phaha! Dođi ti samo meni bliže. Rukama 
ću te zadaviti. 

Podbočio se, promatrao sunce s velikim ne- 
povjerenjem i napisao u svoju studiju ove 
retke: 

>»Mi možemo s malo energije da uništimo sve 
svjetilike i tako smo se oslobodili đavla-lučono- 
še. No kako će da predusretnu Providnosti oni 
jadnici, koji žive u neposrednoj blizini sunca? 
Oni moraju da vode gigantsku borbu s vrućim 
đavolom i njihov će razum teško moći da se 
opre iskušenju.« 

Jednoga dana uvjeri brat Sebastijan pogla- 
vare, da je otac Ambrozije potpunoma ozdravio 
i on dobije nalog, da ga dopremi natrag u ma- 
nastir. 

Velike su magle ležale na gorju, a močvara 
je iz dana u dan disala sve ledenijim dahom, ka- 
da jednoga jutra brat Sebastijan ukrca oca Am- 
brozija u čamac, pritegne vesla i oni ostave 
ostrvo. Otac Ambrozije bio je spokojan. Ležao 
je u čamcu pokrit gunjevima, jer je vlaga pro- 
dirala kroz meso i omatala kosti ledenim prsti- 
ma. Samo mu je jedna ruka virila ispod gunja, 
u kojoj je držao knjižicu, iz koje je dnevno čitao 
psalme. Brat Sebastijan veslao je neumorno i 
nije mu bilo zima za tijelo, tek bi kadikad pro- 
trliao dlanove i huknuo na njih. Sunce se dizalo 
nad »Okvir<«, magla se spuštala na dno močvare, 
a kula je, daleko iza čamca, ostavljena i pusta, 
pila velike pjege sunca, koje se polako provla- 
čilo po njenom kamenju. Otac Ambrozije skidao 
je jedan gunj za drugim, dok najposlije nije 
sjeo iza brodara i mirno promatrao ritmičke va- 
love, koji su se rađali ispod vesala đa se za ne- 
koliko trenutaka izgube u šipražju lijevo i de- 


sno od čamca, Čamac se pod čvrstim mišicama 
brata Sebastijana odmicao od kule naglo i bez 
zastajkivanja, ali sunce bilo je brže i stiglo ih 
je na pola kanala. 

Otac Ambrozije, koji je mirno gledao vodu i 
svojim mislima davao ritam valovlja, odjedam- | 
put problijedi, uhvati se obim rukama za ru- 
bove čamca, a pogled mu je bijesno i strjelovito 
jurio s vode na horizont i obratno: on je 
ugledao dva sunca. ' 

Čamac je plovio, a brat Sebastijan nije pri- 
mjetio očevo uzbuđenje. Dosad nisu progovorili 
ni riječi na čamcu, kao da se u njem nalazi jedna 
osoba. Brodar nije mogao ni da sluti, što se iza 
njega sprema. Otac Ambrozije ustane polako u 
čamcu, zavrne rukave svoje kute, stisnutim zu- 
bima i krvlju u očima pogleda sunce u vodi, i u 
trenu, dok je urliknuo: 

— Tu ti mene progoniš, bestijo! — skočio 
je u vodu i zagnjurio ruke u sjenu sunca. 

Brat Sebastijan izvukao ga je živa, dopre- 
mio ga u samostan, ali za tri dana umro je otac 
Ambrozije od zapalenja pluća. - 


To je tajna oca Ambrozija, koju mi je ispri- 
čao sa znakovima, kako zvuk riječi ne bi naru- 
šio tišinu kuće, brat Sebastijan. 

Nakon mnogo dana probudio sam se jednoga 
jutra, kada je “svitalo. Mirno sam sačekao dan. 
Ušao je jedan brat. Pogledao moje otvorene oči, 
prekrstio se i šapnuo mi: 

— Providnosti se prohtielo, da ozdravite. 
Hvala joj! 

Pitao sam ga za brata Sebastijana. On se du- 
boko zamisli, sjedne do mene i oi duge stan- 
ke reče: 

— Poglavari su ga poslali, da živi na ostrvu. 


— Zašto? 
Brat se vrlo blago i vrlo značajno nasmiješi: 
— Tajne ne treba odavati. — Brat Sebasti- 


jan skoro je morao da ponese na svojoj savjesti 
i vašu smrt na ostrvo. 

— Kako? 

— Tajne ne treba odavati! 


NIKOLA POLIĆ: VANDROKAŠ 


MIRKU pl. UZORINCU. 


Krpa modrog neba na skitničkom stijegu 
Putuje kraj mene i veselo maše. 
Klopotac klopoće na zelenom brijegu, 
A dozrijeva grožđe, i ptice se plaše. 


Teku polja i brazde, arkade jablana, 
Turban zračnih snova vidike omata. 
I vijore bijele suknje sa svih strana: 
Živa berba vrije kroz vino od zlata. 


Težačka se pjesma talasa uza me, 

Žuti miris ploda kihoće kroz granje. 
Ptica — živa strijela — sjeda mi na rame. 
Ko na slici bokca, Asiškoga Franje. 


Moji snovi strižu po heljdinom polju, 
Pa me ova boja ko lepeza dira. 

Radost zemlje daje slatku glavobolju, 
Dok u šašu vjetar uspavanku svira. 


Hej veselo, veselo! Odzvanjaju brda 
Zvučnije od zvonova svetih katedrala. 
Bog po nebu prolazi pored bijelih krda, 
Pa se ljulja šaljivo sred modroga vala. 


Na stijegu svome nosim komad plava neba. 
Doma i svojte nemam. Nitko me ne treba. 
Al za onim vrhom ima jedno vrelo, 

Ima jedno bijelo i veselo selo. 


A još dalje, tamo, kod kamen-studeneca 
Oživljuje pjesma gozbu vandrokaša. 
Radost oltar diže od spletenog vijenca: 
Tamo je domaja i nirvana naša! 

STJEPAN MIHALIĆ: BRATIĆ MIRSKI 


(NASTAVAK.) 


ostao je Gradina najednom vedar. Smi- 

je se obijesno starom Borovu, draška 

Ivu, šali se sa susjedima i dijeli slat- 

kiše deriščadi. Iva ga gotovo i ne pre- 

. poznaje.  Zadivljena naglom  promje- 

nom, više i ne misli na pisma. A što pisma, si- 

gurno ih Pavlić nije ni odaslao, a onaj stranac, 

to je svakako bio ageni šivaćih strojeva, koji se 

zabunio na vratima! Sada se ona već sasvim 

otvoreno počinje nadati, da će dobiti sina, i da 

će Gradina uz nju sasvim ostati. Kako ne bi 

ostao, ta on je ljubi i zna, da ga nitko ne bi lju- 

bio kao ona! Još samo dva tri švercerska. izle- 

ta, i trgovina na uglu će promijeniti vlasnika! 

Jer to je sada već sigurno! Pavlić će voditi knji- 

govodstvo i nadzor nad cijelim poslovanjem, no- 

va će radnja iskrsnuti pod njegovim imenom, a 

ona će mu u svemu pomagati! Ona će biti nje- 
gova desna ruka, titraj njegova srca! 

A i Gradina se nada. Ognjenić će sigurno 
urediti stvar, kako će se najbolje moći, i on će 
s Lipom prhnuti daleko odavle. To će biti selo 
na rubu šume pokraj rijeke i ogrljeno planina- 
ma, sunce će pjevati, livade će pjevati, a on će, 
visoko nad svima oko sebe, raskrivati koprene i 
bičevati trgovce robljem. Tek sada će se razviti 
sva ona snaga seljaka, sakupljena u potleušica- 
ma kroz stotine godina, da prasne u vihoru i da 
zatraži pravo! On će govoriti u ime milijona! 
Niegove riječi će tumačiti čemer teških žulja- 
vih ruku, koje su u ime jednakosti određene za 
patnju! : 

I pomalo se u Gradini objašnjava sav pri- 
jašnji metež, staložuje se, dobiva vidljive osno- 
ve, na kojima će se izgraditi hram njegova bo- 
žanstva. Sve ono otprije, buna radi bune, osje- 
ćaj nepravde, nejasni osjećaji, koji još nema svo- 
je uzročnosti i svog rješenja, nego sav živi u 
iskrama i vrijenju, sve se to sada formira u od- 
ređene redove, silazi u glavno korito, da poteče 
određenim pravcem. Sve više uvjeren u svoje 
proročko pozvanje, postaje mirniji.  Nikakovih 
ispada, treba najprije sakupiti svu snagu i on- 
da udarati proračunanim udarcima! 

Udareima, koji ostavljaju krvave masnice i 
koji pogađaju upravo ono mjesto, na koje su 
upravljeni! Treba reći bogovima, da su psi! Da 
je laž sve njihovo razlaganje o razvitku i na- 
pretku i da je sve to prokleto izigravanje radi 
koristi! Da na ovom grbavom globusu, gdje ap- 
solutni mehanizam postaje konačni cili, nema 
sreće i da je sve to gadno titranje s priprostim 
čovjekom, koji za svoje vjerovanja dobiva na- 
platu u pogrdi i nepravdi! Da je sve to vlada 
mrtvih bogova, ali krivi svećenici taje niihovu 
smrt, da ne bi čovjek potražio nove, svjetlije 
bogove! : 

A nada se i Mirski. Sluti on, odakle radost 
Gradini, jer mu je Iva rekla i za pisma i za ne- 
poznatog posjetnika. Pitala ga je, onda još sva 
zabrinuta, što bi to moglo biti, ali on nije rekao 
ništa. Neka se drama malo razvije, onda će tek 
i on zaigrati svoju ulogu. Jer ovako da se već 


sada uplete, bilo bi prerano i sve bi se svršilo 
s pomirenjem prije katastrofe u trećem činu. Do 
katastrofe je njemu. Vjeruje on u nju, jer su 
odnosi previše zapleteni. Netko će jauknuti. 1 
svejedno je njemu zapravo, tko će jauknuti, 
glavno je, da netko jaukne prvi. 

Ali mu je ipak najzgodnije, da prvi jaukne 
Gradina. Izgleda u toj drami, da je os Gradina, 
jer je Gradina formalno najjači, i samo mu tre- 
ba skinuti masku, da bude najslabiji i da ples 
počne. I raduje se Mirski već unaprijed, kako 
će Gradini podrezati krila i kako će rijeku na- 
vratiti u njeno koritašce. 

No nije samo to, da Mirski želi Gradinu po- 
niziti. Ima po sredini još jedan razlog, o kom 
Mirski i ne govori sam sebi, a to je Iva. Poku- 
šao je Mirski, da se u svoje vrijeme splete S 
Ivom, još prije nego je Iva po drugiput spasla 
Gradinu, ali ga Iva otvoreno odbila. 

Poslije njenog mladića ona se uopće ne osvr- 
će na te muškarce, kojima je samo do mesa! 

Mirski se povuče. Shvaća on Ivu i zna, da 
ona puna zdravlja ne može imati smisla za že- 
lje. sušišavea, pogotovu ako su to želje ljubav- 
ne. I ne nameće ge. Pa i zašto da se nameće, kad 
može da s drugim primjercima zasladi ovo malo 
života, što mu još preostaje. 

Ne, ne, ne nameće se, ali je ipak malo zloban 
i ne može da mirno misli na tog sretnog narod- 
nog vođu. Samo oprezno. Čini se, da je Gradina 
naslutio njegovo pribivanje događajima, pa se 
treba pritajiti. 

I Mirski se pritaji. 

Još isto veče, pošto isprati Ivu na stanicu ra 
jedno od posljednjih putovanja u švercu, kako 
je. sama rekla, on se vrati kući s nekoliko boca 
vina. Nađe Gradinu gdje čita. ' ' 

Pustite knjige, Gradina, sve je to mudrost 
vražja. Da nije knjiga i filozofa, bilo bi sigur- 
nije na globusu. Pijmo. Mi ćemo otegnuti pap- 
ke, ali globus će se i dalje kretati istim prav- 
cem, i lišće će padati u jesen, i zvijeri će se pa- 
riti u proljeće. Pijmo za zdravlje globusa, jer je 
bolii i takav nego nikakav. 

Ne ću da pijem. 

No, onda da pijemo u zdravlje onakovoga 
globusa, kakav bi morao da bude. Piimo. 

Gradina.u prvi čas odluči, da ne prije s Mir- 
skim, ali se Mirski nikako ne da uvjeriti, da on 
to veče s izvjesnog razloga baš ne će da pije. Ne 
smije: 

_ Nije to lijepo od Vas, Gradina, da odbija- 
te jednu od zadnjih želja čovjeka, koji će skoro 
umrijeti. Bio bih ja otišao u krčmu, ali sam 
upravo želio, da zajedno popijemo čašu zabora- 
vi. Piimo! No, piimo! 

I Gradina popusti. Ispije čašu na dušak, a 


kako nije naučen na vino, brzo se zažari. Jednu 


za drugom, isprazne dvije boce, jezici se razve- 
žu, krv se razigra, a stare opreke zabockaju. 

— Što ste Vi lažac, Mirski! Neprestano brb- 
ljate o smrti u proljeće, tobože da Vas čovjek 
sažali, a u stvari Vi se sigurno potajno liječite! 

— Pa liječim se evo i sada. No izgleda, da 
Vas nekako osobito dira moja tužna smrt, što? 
Ne možete Vi u blizini osjećati -smrt, jer bi se 
mogla prevariti, krivi zamah kose i mjesto Mir- 
skog ode Gradina još prije, nego je svijetu po- 
kazao veliku vatru svoje svete ljubavi. 

— Da, ljubavi! Ljubavi! 

Mirski natoči. 

— Izgleda da ćete mi održati 
Treba nakvasiti laločicu. 

Gradina ispije i mutno pogleda Mirskog. 

Taj sušičavac baš ga izaziva! Utvara si si- 
gurno, da ga ima džepu radi Lipe! Baš! 

Svinja ste Vi, Mirski! Doslovee svinja! Ali 
Vam ipak kažem ozbiljno, ne pokazuite nos ta- 
mo, gdje ga ne trebaju, jer bi Vam ga tkogod 
mogao od šale razlupati! ' 

— To baš ne bi bilo tako grozno, glavno, da 
je čovjek živ. Ima ljudi, kojima bi taj moi raz- 
bijeni nos došao kao naručen, da napadnu dru- 
štvo radi zločina. 

— Moglo bi se dogoditi, da Vi i ne biste 
ostali živi! 

— Oho! Da me ne kanite u snu ugušiti ia- 
stukom? 

Gradina preotme. 

oŠto Vi znate o jastuku?« - 
»Jastuk? Kakav je to opet jastuk!? 


Ne zna Mirski zbilja ništa o jastuku i rekao 
ie to samo zato, da podbode Gradinu. Tobože, 
nema. Gradina hrabrosti, da bi ga otvoreno na- 
pao. Uviđa i sam Gradina odmah, da se zaletio, 
pa da okrene razgovor, natoči čašu. 

— Pijmo! Za život! Da živi slobodni život! 
— Da živi slobodno žderanje! 

— Ne! Da živi ovo lijepo svemoćno sunce, 
koje grije jednako sve! Da bude tako i s ljudi- 
ma! Da prestanu igrati ulogu stjenica! 

— To je Vama još od školovanja, što? Na- 
grizle Vas. 

— Ali ću i ja gristi! I ja! Sve to, što ću uči- 
niti, to ie samo moja Tinta! 

Prevarit ću ja njih balavce! 

Pa već ste počeli da grizete. Ne radi li se u 
Vašem kriminalnom romanu, koga ćete tek svr- 
šiti, o milijonerima, koji otimlju nevine djevoj- 
ke, da zasite svoju požudu? Eto, divan način, 
da se ožigoše nemoral najviših. Gradina udari 
divlje šakom o stol. 

— Mir! : 

Osjeća on, da mu se Mirski podmuklo ruga, 
i bijesno zgrabi bocu. Ne bi on nju uopće bacio, 
ali hoće da pokaže, kako on može baciti. 

— Mir! 

— Pa ja se i ne mičem. No, no, pustite bocu, 
mogla bi da sama izleti iz šake, a moja glava do 
proljeća još uvijek nešto vrijedi. Kažite Vi me- 
ni radije, da li ste Vi zaljubljeni? Meni se čini, 
da jeste. 

— I jesam! 

— To je zlo, jer žene donose nesreću, kad se 
radi o velikim stvarima? I ja sam ljubio. Moja 
Julija je bila najljepša i čista kao sunce, pret-: 
postavivši, da mrlje na njemu nijesu mrlje. Onda 
sam se spremao i u Egipat. Ali se u zadnji čas 
pokazalo, da bi mi moja ljubljena donesla u brak 


predavanje. 


mjesto nevinosti zaražen spol, i nisam išao u 
Egipat. 

— Jer ste kukavica! Građanin! Svi biste vi 
htjeli nevine djevojke, a svoju ste nevinost 
ostavili po javnim kućama! Zaražen spol! Što 
zato, kad se ljubi! Treba se uzdignuti nad pred- 
rasude, jer je ljubav ona snaga, koja nosi čo- 
vieka kroz hiljade godina, koja mu daje snagu, 
da raskriva tajne, i vodi ga zvijezdama! Ljubav 
je alfa i omega! Da živi ljubav! 

— E, ako je tako, onda je Iva sretna, i ja 
pijem za ljubav. 

— Što mene briga za Ivu! Mislite li Vi, da 
ja njoj moram biti zahvalan? Nema toga, radi 
koga bih prignječio sebe! 

Mirski se otvoreno nasmije. 

— Ali ćete se Ivi ipak vratiti, da svršite 
Švarcu roman. A onda ste ipak sasvim njezin. 

— Ne ću se vratiti, svinjo! 

— Ja ću to doživjeti, jer će biti prije pro- 
ljeća. Treba čekati, jer samo u čekanju dozrije- 
vaju velike stvari. 

Gradina naglo ispije čašu i pogleda Mirskog 
s mržnjom. 

Taj prokleti sušičavac! Neka bude sretan, 
što ne će, da ga dira! Jedan udarac i svršio bih 
s njime i s njegovom zlobom! 

Ali ipak osjeća riječi Mirskog u sebi kao 
pritisak na čelu. Oblačni pritisak, koji ga sili, 
da se opravda sam pred sobom. 

Ta on to govori kao i svi sušičavi! Mrze ži- 
vot, jer ne mogu živjeti! 

I plane. 

— A što Ti zapravo hoćeš, svinjo!? Svinjo! 

Gradina tu riječ naglasi sa slašću. 

— Što se Tebe cijela ta stvar tiče!? 

Onda se naglo sjeti. 

— Čuješ! Da Ti nisi radi Ive ljubomoran?! 

Mirski napuni čaše. 

— Kažeš mi Ti, pa dobro. Budimo Ti. Moći 
ćemo biti iskreniji, bratiću. Ja nemam nikoga, 
Ti nemaš... 

— Lažeš! Imam! 

— No dobro. Samo ja nemam nikoga, pa do- 


opusti, da Te nazovem bratićem. Ja sam uvijek 


želio ovakovog bratića. Zbilja, govorim iskre- 
no, iz samog srea. Nemaš pojma, kako je ugodno 
nazivati Tebe bratićem. 

— Ti bi da ždereš! Sušičavac si Ti, skoro 
ćeš crknuti, pa me mrziš, jer ću ja ostati! Kada 
Te bace u zemlju, dajem Ti riječ, da ću doći na 
Tvoj grob i zapjevati Ti podoknicu! O životu! 

— Ali žene ipak nemoj voditi sa sobom, kad 
jednom odavle odeš. Treba Tebi razlog, onako 
efektan literarni razlog, ali u tom slučaju bi 
mogao naći i nešto drugo. Tebi to nije teško. Jer 
Ti nisi Jehova, da vodiš Židove preko mora. — 
Dosta je Tebi i Tebe. I previše. : 

— Šuti! Šuti, ne laj, svinjo! 

— Pa kada Ti to kaniš poduzeti bijeg iz ze- 
mlje Misirske? 

Skoro! Doći će to prije nego se nadaš? 

I Ti još govoriš o ljubavi, bratiću. Nema lju- 
bavi. Ivina je sreća, da ostaneš, a Tvoja, da 
odeš. Je li to ljubav? Najbolje će biti, ako osta- 

neš u kutu i zaboraviš na nebesa. To Ti je bar 
sigurno. 

— Lješinaru! Htio bi ti, da ja u sebi prigu- 
šim krik za suncem, pa da crkavam ovdje kao i 
Ti! Ne ćeš! Ima u meni snaga, koja me nosi u 
borbu! U vrtlog! Treba pomoći čovjeku i poka- 
zati mu put, kako će stresti s grbače laži nato- 
varene u ime jednakosti! 

_ Jednakost? Znaš, kako bih ja proveo 
jednakost, da sam kojom srećom vlastodržac? 
Naredio bih, da svi porezovnici goje tuberku- 
lozne bakcile, kojima bi plaćali svoje poreze. I 
kad bi se tih bakcila nakupilo, koliko je potreb- 
no za svrhu, dao bih ih ucijepiti u žile sviju biti 
na globusu. Jednakost bi bila potpuna. 

Gradina ustane i s gađenjem se zagleda u 
Mirskog. 

_ S Tobom više ne ću da pijem! 

— Ti si previše osjetljiv, bratiću, ali sve je 
to samo moja vjera, koja je glupa kao i sve dru- 
ge, jer jei neprovediva kao sve druge. Ne mogu 
ia dalje od sušice kao ni Ti od Prometeja. 

— Svinjo! Gade! 

Mirski je upravo htio da natoči čaše i da piju 
za izmirenje, a u sobu uđe Ognjenić. 

Gradina se trgne s nadom. 

Došao je! 

A Ognjenić kao uvijek nasmijan, upozna se 
odmah s Mirskim i drage volje ispije čašu vina. 

— Kako vidim, ovdje se glavi! 

— Slavimo sunce, koje jednako grije sve. 

Planuo bi opet Gradina, ali se suspregne 
pred Ognjenićem. Ne bi bilo zgodno, da Mirski 
nešto izbrblja, a on bi sigurno izbrbljao već za- 
to, da mu se naruga. I da predusretne razgovor 
između Ognjenića i Mirskog, on se nagne Ognje- 
niću. Pita očima. 

Ognjenić veselo potvrdi. 

_ Sve je u redu, Pavle. Čim predaš izjavu, 
odmah će se uzeti u pretres Tvoj glučaj. A ta je 
izjava osobito potrebna, i ja sam je donesao sa 
sobom, Ti trebaš samo potpisati. To nam je sva- 
kako potrebno radi opozicije, koja nas je baš 
radi Tvog slučaja žučno napadala. Dolaze izbo- 
ri, i to će biti dobar protuudarac, 

Bila je ta izjava, kakove već i jesu slične 
izjave. Gradina priznaje lojalno: sve gvoje za- 
blude, vraća se udruženom jatu, komu i pripa- 
da prema visini svoje kulture, a ujedno poziva 
sve one, koji su. krivo shvatili njegove fanta- 
stične osnove, da se povedu za njegovim pri- 
mjerom i ulože svu svoju snagu u razboritu po- 
djelu rada. 

Ukratko, poslije sukoba sa župnikom i žan- 
darima, to je bila doslovce kapitulacija. 

Čita Gradina tu izjavu i u prvi čas dobiva 
mučan dojam. ' 

Nije li to ipak malo previše?! 

Ali ge već za čas uvjeri, da to stvarno nije 
ništa, jer je ipak glavno njegovo raspoloženje. 

'To se može potpisati! 

I potpiše. 

Ognjenić spremi izjavu i odmah ustane. 

_" Ja sada idem u organizaciju, da stvar ko- 
načno uredim. Nemaš pojma, koliko mi je i lič- 
no drago, da će se Tvoja snaga izjasniti tamo, 


gdje joj je mjesto! Mi Tvoju snagu priznajemo! 
Mi ćemo znati i te kako da cijenimo Tvoje obra- 
ćenje, kad nam je to obraćenje silom prilika i 
dobra usluga proti opoziciji! Nadam se, da ćeš 
za osam dana imati u rukama dekret za svoje 
staro mjesto! ' 

Gradina vidliivo zadrhće. 

Tamo!? 

1 on na čas u Ognjenića gotovo posumnja. 

No Ognjenić je bio pošten. 

_— Budi miran, Pavle! To traže naši partij- 
ski pareovi, no mi mladi ćemo poduzeti sve, što 
bude potrebno, da do toga ne dođe! Glavno je, 
da vidim, da Ti to nije milo! Oni gledaju na 
formu, ali nama je glavno stvar! Budi miran, 
kazao sam! 

I Ognjenić se srdačno oprosti. 

U taj čas se Mirski tiho gane. 

— Bratiću? Nisi li i Ti pomalossvinja, što? 

— Šuti! 

_ "Baš ne ću da šutim. Ta Tvoja izjava, bra- 
tiću, to je zahod. 

— Prisilili su me, da ih prevarim, jer ja 
stvarno nikada ne ću biti njihov! Doskora će se 
vidjeti, da li govorim istinu! 

_ Imaš Ti uvijek u pripremi razloge, bra- 
tiću. Samo si se bez njih rodio. 

— Pa da je to zbilja i kapitulacija, učinio 
sam sve radi nje! Samo radi nje! | 

— A, radi nje? Radi Julije. A može li se 
znati, koja je ta Tvoja odabrana, bratiću moj 
dragi. 

Gradina pogleda Mirskog, jer mu nije vjero- 
vao, da on ne zna. 

Svinja lažljiva! 

I ne reče ni riječi. 

A Gradina isprazni zadnju bocu i podigne 
čašu visoko nad glavu, još više zloban, što Gra- 
dina šuti. Rugao se otvoreno. 

Sjeti se, Gospodine, sluge svoga Pavla, po- 
daj mu pokoj vječni! 

I iskapi. 


> 


Ognjenić je održao riječ. Nije došao sam, ja- 
vio uspjeh pismom. Gradina ne će trebati da se 
vraća na svoje prvo mjesto, pošto je pobijedilo 
mišljenje mladih, da se zaboravi na ranije stva- 
ri. Ovaj Gradina, koji je stupio u njihove redo- 
ye, nema ništa s prijašnjim Gradinom. To je 
novi Gradina. I bilo bi nepravedno, kad bi taj 
novi uozbiljeni borac odgovarao za djela onog 
neodgovornog razigranog mladića. Što se tiče 
dekreta, taj'će stići u najskorije vrijeme. Ognje- 
nić će ga donesti iz ministarstva osobno. To će 
biti jedno ugodno selo na Plješivici, gdje će 
ambicija Ognjenića imati dovolino hrane, jer 
je i selo i okolica danas u rukama opozicije. — 
Uostalom, o toj stvari će još Ognjenić razgova- 
rati s Gradinom i razložiti mu osnovu vlade. 

Da nije osobno došao, Ognjenić se ispričao 
predizbornom agitacijom i važnim poslovima 
stranke. 

A u stvari Ognjenić nije htio da dođe radi 
Ive. Zna on, što je sve Iva učinila za Gradinu, 
i ne čini mu se poštenim, da joj na oči otimlje 
ptiča iz gniiezda. 

Gradina je sada već sasvim siguran. To da 
će u obnovljenom zvanju naći dovoljno hrane 
svojoj ambiciji prema želji vlade, to ga nije oso- 
bito diralo. 

Može se raditi, ali nešto i uraditi? Sada je 
glavno, da je njegov spas iz ove kuće siguran, 
a za sve drugo će stvoriti mišljenje na licu mie- 
sta! To za hranu ambicije, o tome će biti još go- 
vora, ali ne po osnovi vlade! Samo oprezno! U 
prvi čas bacati dovolino pijeska u oči, a poslije, 
kada roman prodre, onda se vlada ne će usuditi 
da proganja bogom nadahnuta umjetnika! 

Smirio se. 


Nađe vremena i da posjeti Lipu, posjećivao 
ju je uostalom svakom prilikom, da su žene u 
dvorištu već počele koješta šaputati, pročita joj 
Ognjenićevo pismo i napuni joj dušu novim va- 
lom nade. Istina, Lipa je i ovog puta iz najveće 
radosti najednom zapadala u tupost, i izgledalo 
je, da mu ona zbilja ima da kaže nešto silno 
važno, već su su se i usne pomakle iz grča, ali 
on je bio previše svijestan uspjeha i uvjeren o 
spasenju, a da bi joj dao govoriti. Ona sigurno 
ioš uvijek ne može da se smiri radi Ive, ali sa 
Ivom ima samo on račun! Samo on! 


(Svršit će se) 


V. GOLENKO 


= 


N. FEDOROV: SAVREMENI RUSKI ROMAN 


(SVRŠETAK.) 


edavno je izašao interesantni roman 
Maksima Gorkog »Posao Arta- 
monovih«, (Berlin, 1925.). 
Sumornost i ogorčenost, koja su 
raspoloženja toliko tipična za stva- 
ranje Gorkoga, naročito u zadnje godine, pot- 
puno su se pojavile i u ovom romanu. Hladna 
srca i žestokim perom pisao je pisac ove stra- 
nice, ne štedeći nimalo svojih junaka. Svi su 
njegovi junaci teški, tmurni, negativni i gotovo 
nema svijetlih slika na ovom platnu, napisanom 
od pravog umjetnika, koji je još u punom sjaju 
evoje stvaralačke snage. Revolucija ie izvršila 
ozbiljnu promjenu u piščevu naziranju na svi- 


jet. Kao i ranije, on je i sada duboko mračan, 


ponešto ohol. Sada je Gorkij od ranijeg optuži- 
vača postao pravim čovjekomrscem, što ga pri- 
bližuje drugom prvorazrednom ruskom umjet- 
niku I. A. Buninu, no koji ipak ne prenosi ove 
svoje mržnje u čisto umjetničko stvaranje. Na- 
kon revolucije, još se pojačala oštrina njegova 
zla pogleda i još je ogorčenije postalo njegovo 
srce. 

U ovom romanu, koji iznosi historijat triju 
generacija roda Artamonovih, riše Gorkij polu- 
stoljetni: Život i djelatnost onoga dijela trgo- 
vačko-industrijske klase, koji je izašao iz se- 
ljačkih redova. Prvi odvjetak  Artamonovih, 
lija, koji je rođen u neslobodnoj kmetskoj po- 
rodici — karakterističan je predstavnik ame- 

. njingrad, 1924.) već s prvih 


ričkog tipa, rijetkog u ruskoj sredini poslovnih 
ljudi. Okretan, radin, duboko vjerujući u rad i 
život, koji su za nj sinonimi, pun energije i ini- 
cijative, on gradi na selu nekoliko tvornica; 
gotovo iz ničesa postepeno stvara golemo indu- 
strijsko poduzeće. Oštro se ističući na blijedoj 
pozadini općeg nerada i lijenosti, Ilija Artama- 
nov zaražava svu svoju okolinu svojom energi- 
jom i brzo stvara golemi posao, koji imade da 
postane središtem i osnovom sveopćeg blago- 
stanja. Ali već njegovi unuci, priljubivši se kul- 
turi i ušavši u redove inteligencije, postepeno 
se udaljuju od prvotnog cilja i onakvog sakup- 
ljavanja kapitala, u kakvom je Ilija: Artamanov 
vidio cilj i smisao svog života. Mračni i veličan- 
stveni hram Moloha, kojemu je on posvetio ci- 
jeli svoj Život, pokazuje postepeno ozbiljne i 
smrtonosne pukotine. Prva revolucija, zatim 
svjetski rat i na koncu konca druga, oktobar- 
ska revolucija porušili su sav »posao«, raspr- 
šivši nemilosrdno na sve strane predstavnike 
Artamanovskog roda. Duboko voleći revoluciju 
i vjerujući u njezinu spasonosnu ulogu, veli 
Gorgij, da je revolucija došla da ozdravi teške 
i nenormalne prilike, koje su vladale u ruskom 
društvu. Protiv bezdušnog kapitala, koji je za- 
robio narod i svirepo ga eksploatirao, bio je 
nuždan nekakav ozbiljan, brz i radikalan lijek, 
koji je mogla dati samo revolucija, pa zato i 
njen dolazak valja svakako pozdraviti. Unatoč 
sjajnosti nekojih figura i karaktera te savršen- 
stva mnogih mjesta, kao i velike količine fino 
opaženih i vješto iznesenih sitnica, roman ipak 
ostavlja nekako neodređeni utisak fragmentar- 
nosti i opće nedovršenosti koncepcije. Valja po- 
žaliti, što je jako talentirani pisac posvetio ta- 
ko malo pažnje osnovnoj misli svog romana, 
ograničivši se samo s nekoliko završnih stra- 
nica da dade toj misli romana potrebitu jasnost 
i punoću. 

K.FediniO.Forš dva najjača predstavni- 
ka društva »Serapinova braća«, koje je u povije- 
sti ruske književnosti revolucijonarnog doba ne- 
obično popularno, izdali su zadnjih godina ta- 
kođer dva romana. Društvo >»Serapinova braća« 
odigralo je istaknutu i časnu ulogu u prvom, 
najtežem i najburnijem per&odu revolucije, oku- 
Pivši oko sebe svu literarnu omladinu, koja je 
putem umjetničkog stvaranja htjela razumjeti i 
dati smisao i izražaj krvavoj i sablasnoj zbilji 
revolucijonarnih dana. Odigravši svoju ulogu, 
ovo je društvo nakon kratkotrajne i živahne 
djelatnosti faktično iščezlo i većina se njegovih 
članova vratila k samostalnom, mirnom i oz- 
biljnom stvaranju. Prvo je mjesto. između ove 
mladeži brzo zauzeo najtalentiraniji od njih, 
Fedin, koji je čvrstim i sigurnim koracima iza- 
šao na široki literarni put. ' : 

Novi roman Konstantina Fedina 
»Gradovi i godine«, (>Goroda i gody«, Le- 
svojih strani- 
ca živo obuzima svu čitačevu pažnju. Krat- 
ka, vanjski slabo vezana među sobom  po- 
glavlja, isprekidane fraze, nemiran _ i ne- 
dotjeran jezik, koji koči shvaćanje  osnov- 
ne misli, a katkada čak i smisla i šuštine 


sadržaja sve ovo vanredno dobro odražava onu 
psihoznu grozničavost prvih godina oktobar- 
ske revolucije, kada se sav obični i vjekovni ži- 
votni poredak — i državni, i društveni, i lični 
— duboko prevrće i izlazi iz svojeg stalnog ko- 
rita i zakoračuje novim i nepoznatim putevima. 
Ustaljen vijekovima životni poredak ubrzo se 
raspao, čim je bila uništena njegova osnova. — 
Vrlo fino pisac slika psihološko stanje ruskog 
društva za prvih godina boljševičke revolucije. 
Pisac tu ne dira u onaj misterijozni »Smolni in- 
stitut«, gdje se udomio centar zvanične vlade, 
nego kao pravi umjetnik skreće svu svoju pa- 
žnju na narod; na onu tajinstvenu i bezličnu 
masu, koja daje u takovim neobičnim elemen- 
tima historije neiserpivi psihološki materijal. 
Masa, narod — to je pravi junak ovog romana, 
što mu daje neobičnu, naročitu vrijednost. U 
ove teške dane prvog perioda oktobarske revo- 
lucije, ljudi su pokorno vukli teški teret života, 
svodeći sve svoje interese i želje na najjedno- 
stavnije fizijološke potrebe. To su bile uskr- 
snule iz Danteova pakla mrke sjene bez uspo- 
mena na prošlost, bez nade na budućnost i sa- 
mo sa skromnim brigama za sadašnjicu. Oni su 
pokorno išli na nikomu potreban prisilan rad, 
koji skoro nikada nije imao druge svrhe osim 
želje, da do kraja uništi u čovjeku njegovo do- 
stojanstvo. Glad, smrt, jednakost svih pred pat- 
njama i porugama, sjedinili su sve u jednu bez- 
ličnu i bezvolinu gomilu, stvorivši nekakovu 
sliku drevne zajednice progonjenih kršćana, 
odijelivši krvavom crtom one, koji gospodare, 
od onih, koji se pokoravaju vjenčavajući sve po- 
tonje aureolom mučeništva. 

Rat je uskolebao čovječanstvo, a na koncu 
konca postigao je baš obratne rezultate od 
onih, na koje se mislilo pri započinjanju rata. 
Narodi su se počeli gibati, naučili se prestupati 
državne granice i upoznavati druge narode; po- 
lazili su kao pobjednici, a vraćali su se kao po- 
bjeđenici, padali u zarobljeništvo, ostavljali 
svoje porodice, gubili zdravlje i život a sve 
to nije moglo ostati bez uticaja na opću psiho- 
logiju. Rat je svojom velikom nesrećom obuhva- 
tio i sjedinio sve narode, uništio nacionalno- 
socijalne ograde i granice, probudivši u svakom 
pojedincu prije svega — čovjeka. Ova nova ve- 
lika za rata i u ratne svrhe započeta seoba na- 
roda, probudila je kod svih opće čovječanske 
osjećaje i tako pripravila podesan temelj za ko- 
munizam, koji je na svom barjaku napisao ta- 
ko lijepe i zamamliive lozinke, da su se one mo- 
rale pokazati umornom čovječanstvu vijesnici- 
ma žuđenoga raja na zemlji. Izgubivši u ratnoj 
kiaonici sve puteve i nade, čovječanstvo je Žed- 
no prošlo za novom zvijezdom, koja je iznena- 
da zablistala na maglovitom vidokrugu. Nijesu 
toliko politički, koliko sociialno-etički interesi 
privlačili čovječanstvo komunizmu, tumači nam 
pisac svoju osnovnu misao. 


Vrlo ie originalan i i 


i interesantan roman V. 
Ireckog »Otimači vatre« (>Pohititelji ognja<. 
Berlin 1925.). Sadržaj se njegov sastoji ukrat- 
ko u ovom: Fanatik nauke doktor medicine Bje- 
ljajev u rezultatu dugih laboratorijskih istraži- 

vanja postigao je mogućnost, da operativnim 
putem utiče na duhovni život čovjeka, manipu- 
lirajući s mozgom po svojoj želji i regulišući 
djelatnost njegovih funkcija. Tako se ovaj ge- 
nijalni učenjak usmjelio, da se približi Bogu i 
oduzme njemu isključivo pravo stvarati čovje- 
čju dušu. Oduševljen uspješnim pokusima on se 
odlučuje na to, da učini čovjeka boljim, da usa- 
vrši njegov duhovni svijet podignućem njego- 
vih pozitivnih kvaliteta do najvećeg stepena. 
Radi on u Petrogradu pod pokroviteljstvom 
boljševika, koji su se odlučili da iskoriste ovaj 
neobični izum, koji je na koncu konca kadar da 
baci njima pod noge cijeli svijet. No Bjeljajev 
je postepeno pao pod upliv komunističkih ide- 
ja i počeo se baviti odlučnom željom da izjedna- 
či sve ljude i razvijajući logički dalje njihove 
zahtjeve, on se odluči na to da stvori iz čovjeka 
— radnika, snažno, fizički zdravo; lišeno ma 
ikakvih duhovnih zahtjeva stvorenje, koje bi 
tako čovjeka pretvorilo u savršenstvo, t. i. mi- 
sleći stroj. Pokusi teku vrlo uspješno, ali on se 
pri jednom pokusu odveć zanio i prekoračio 
potrebite granice i to baš kod svojeg rođenog 
sina. Ali od strašnih rezultata ovih pokusa nje- 
gov se asistent, komunista, doktor Vorčenko 
užasnuo i njega je spopala strava zbog pred- 
stojeće mašinizacije čovjeka, koja bi tim putem 
dovela do najnižeg stepena njegov duhovni ži- 
vot. I zato Vorčenko eksplozijom ubija Bjelia- 
jeva i ruši laboratorii, a zatim u potpunoj de- 
presiji i beznadnosti ubija i sama sebe. Upliću, 
ći spretno u fabulu romana i ljubavni zapletaj 
i razvijajući vješto siže, pisac drži u napetosti 
čitaočevu pažnju do zadnjeg retka svojega ori- 
ginalnog i svojevrsnog romana, koji je u sebi 
sjedinio pozitivne karakterne crte fantastičnog 
i pustolovno-kriminalnog romana s ozbilinošću, 
a katkada i suhoćom naučne disertacije. Dajući 
nekakvim pojedinim svojim junacima crte por- 
tretski vjerne sa sadanjim komunističkim vo- 
đama pisac se uvijek sretno uklanjao tendenci- 
joznosti, ostajući u granicama potrebite bele- 
strističkom djelu objektivnosti. 

Smjeli i suptilni V. V. Veresajev 
pristupio je kao pisac u svom novom  ro- 
manu >U ćor-sokaku«  (>V  tupike«, Ber- 
lin, 1923.) pitanju velike revolucije i po- 
kušao objasniti njezinu suštinu, smisao i 
značenje. Više publicist negoli čisti umjet- 
nik, u čemu je on vrlo sličan V. G. Ko- 
rolenku. Veresajev se proslavio još prije dva 
decenija svojom smjelom knjigom Liječnikove 
bilješke (>Zapisci vrača«), gdje je on htio rije- 
šiti maglovito-komplicirano pitanje liječnikove 
profesijonalne etike, a isto tako i pravo znače- 
nje same medicine. Istom je odlučnošću, pristu- 
pio Veresajev i k revoluciji i sa istim soci- 
jalno- -etičkim kriterijem. U ovom djelu, koji ni- 
je sasvim točno nazvano romanom, opisuje se 
Život poluotoka Kryma za boljševičke revolu- 
cije ili tačnije u vrijeme »ervenog terora« ko- 
munista i kasnijega  >bijelog  nasilja«  do- 


brovoljačke Denikinsko-Wrangelevske: armije. | 


Ovaj je roman tipični primjer mirnog, reflek- 
sivnog djela, pisanog a these. Ne posjedujući 


dosta dubokog stvaralačkog talenta, da bi se 
mogao održati u granicama čiste umjetnosti, 
pisac uklaplja u romanu masu svojih političko- 
moralnih refleksija i zaključaka, koji bi zapra- 
vo morali izvirati posredstvom njegovih juna- 
ka i njihovih činova u radnji romana. Zaključ- 
ke bi morao prepustiti samom čitaču. S objek- 
tivnošću i smjelošću neobičnom za čovjeka, ko- 
ji neprekidno dosada još živi u sovjetskoj Ru- 
sijiy Veresajev riše krunske metode  komuni- 
stičke borbe, željeznu logiku i slijepi fanatizam 
boliševičkih vođa, koji za postignuće svojega . 
cilja drže sva sredstva dobrima, uključivo žestoko 
gaženje u ime svoje ideje — narodnih prava i 
slobode. Buneći se protiv toga pisac ipak drži 
sve to sasvim razumljivim i “neizbježnim, jer i 
on drži ideju komunizma toliko visokom i spa- 
sonosno-prekrasnom, da te sve puteve do nje- 
zina ostvarenja opravdava kao dobre. Ali i 
»bijelom« pokretu vidi pisac mnogo lijepo + pri- 
vlačivo, samo ne vjeruje u mogućnosti ostvare- 
nja ideja tog pokreta, jer su njegovi vođe bez- 
idejni, kratkovidni i neodlučni ljudi. Makar su 
lične piščeve simpatije više na strani komuniz- 
ma nego li biielog pokreta, ipak videći pozi- 
tivne i negativne strane svake od ovih dviju 
ideologija, pisac ne može da odlučno izabere je- 
dan put i zato se osjeća u nekakvom moralno- 
ideološkom  ćorssokaku. Rješavanju ovog pro- 


blema i posvećuje ovaj roman. 


Veličina talenta Ilje . Ehrenburga 
izvan svake je sumnje, ali je njega či- 
tati katkada ipak nevjerojatno teško. Uz- 
rok je tomu u nekoj izvjesnoj surovosti, 
moralnoj raspuštenosti, cinizmu i pretjera- 
nom »fizijološkom« naturalizmu. Skeptik, ko- 
ji u svemu sumnja, cinik, koji se sve- 
mu izruguje i ne priznaje nikakvih  sveti- 
nja, pa onda opet hladno i brutalno žigoše sit- 
ničavost, amoralnost, lažljivost i licemjerje sa- 
vremenog društva. Ovo odricanje i ismjehava- 
nje svega, potpuno odricanje svih ideala pribli- 
žuje Ehrenburga Saltykov-Ščedrinu, koji se isti- 
če u ruskoj književnosti svojom mračnom i uz- 
budliivom pojavom. Ehrenburg je oštar, zao, bi- 
star opažač i bez principa pisac. Sve ove ozna- 
ke njegovog talenta u punoj su se mjeri očito- 
vale u njegovu romanu. »Derač« (>Rvač«, Paris 
1925.). Ovaj debeli, mnogorječivi roman, nestro- 
jan u konstrukciji, bez oštre linije i određeno- 
sti plana privlači ipak pažnju vanrednim darom 
opažanja i originalnošću shvaćanja naše tragič- 
ne savremenosti. Odlučni neprijatelj tričave ni- 
skosti i građanske sitničavosti, makar katkada 
i sam nije od svega toga dalek, pisac radosno , 
pozdravlja revoluciju, koja je morala prodrmati 
Rusijom, a po njoj i cijelim svijetom, koji je 
prijetio, da će se pretvoriti u gnjilo blato. Isti- 
na, revolucija prema jednoj francuskoj poslovi- 
ci >s vodom iz kupke izbacila je i dijete«, jer 
je uništila staru kulturu, a nije stvorila nove. 
Okrutna i teška lavina revolucije sve je poru- 
šila i pregazila na svom putu. Pisac pun uzbu- 
đenja daje potresne slike poniženja ličnosti i 
čovječanskog dostojanstva, jer revolucija služi 
masama, a ne pojedincima, Uništivši staru inte- 

ligenciju, revolucija je stvorila novu vrst ljudi 
— 1. idealiste-komuniste, koji su odani do sa- 
mozataje suhim stranačkim formulama i bez- 
dušnim programima ,prema kojima oni hoće da 
stvore novi život; ali u isto vrijeme stvorila je 
revolucija i 2. poslovne ljude, spekulante nove 
formacije. Revolucija je izbacila na površinu i 
ljudski talog, koji se oborio poput gladnih ga- 
vrana na svoju rodnu zemlju, što je ogrezla u 
agoniji, želeći tako da do kraja iskoriste po- 
voljne za njih prilike. Ova žeđ za obogaćenjem, 
koja je poput epidemije prošla Rusijom, zahva- 
tila je redove stranačke omladine, koja je zabo- 
ravila sve lijepe programne lozinke i svom se 
dušom dala u potjeru za dobitkom. Predstavni- 
kom ovoj grupi i jest junak romana Mihail Ly- 
kov. 

Isto je tako interesantan i drugi roman 
Ehrenburgov »Ljubav Jeanne Ney« (Riga, 1925, 
—1926.). Pod debelim slojem predrasuda i kon- 
vencijonalnosti savremenog licemjernog dru- 
štva, koje je sebe njima okružilo kao nepronič- 
nom svojom svojinom, pisac žedno traži živu 
čovječju dušu — otvorenu i naravnu. Ne pozna- 
vajući ljubavi prema sebi, sve ismjehujući i mr- 
zeći, on ipak voli i cijeni ljubav i opisuje je i paž- 
ljivo i nježno, koliko je uopće njemu kao ciniku 
pristupačna nježnost. Na pozadini kaotičnog 
građanskog rata, opasnog podzemnog rada ko- 
munističkih agitatora i mračnog života žitelja 
sumnjivih predgrađa — opisuje on ljubav idei- 
nog komuniste Andreja i kćeri francuskog di- 
plomate Jeanne Ney. Uza svu opću neskladnost 
ovog grozničavog romana, pretjeranu oporost 
jezika, neizglađenost stila, nedostatnu psiholo- 
šku motivaciju i karakterizaciju, skiciranu 
umjetnost pojedinih pojava — ipak roman osta- 
vlja snažni dojam. Pisac vatreno govori o ljuba- 
vi, smatrajući ljubav nečim što jedino može da 
rukovodi životom i daje mu smisao, cilj i*oprav- 
danje, kao i jednoj svezemnoj vrijednosti, radi 


koje čovjek može i mora živjeti. Ova misao, ko- 
ja se više puta pojavljuje u brojnim djelima na- 
šega pisca zauzima tu centralno mjesto. Zavr- 
šavajući ovaj kratki obzor jednog ogranka sa- 
vremene ruske književnosti, hoćemo još samo 
da izvedemo nekoliko kratkih općih zaključa- 
ka na osnovu iznesenih fakata. 

1. Znatna je većina romana, u kojima se opi- 
suje revolucija, pisana u živom, brzom tempu, 
punom života i gibanja. Dinamičnost ovih ro- 
mana silno kontrastira statičnosti, koja je bila 
karakterističnom oznakom literarnog stvaranja 
dorevolucijone dobe. 

2. Stil i jezik usko su vezani sa sižejem i ka- 
rakterom teme. Pripovijedanje, koje ide nervoz- 
nim, isprekidanim korakom i malenim, poseb- 
nim poglavljima, fino i točno odrazuje samu su- 
štinu naše teške savremenosti, gdje ne može još 
imati mjesta mirna, produbljena analiza; 

3. Potpuna objektivnost izlaganja, u kojoj 
nema ni traga tendencijoznosti, ma da se tu pri- 
kazuju savremeni događaji, u kojima je većina 
bila aktivnim ili pasivnim učesnicima; 

4. Ne obazirući se na razliku ili čak opreč- 
nost političkih uvjerenja, socijalnih i materi- 
jalnih životnih prilika pisaca, koji žive s obe 
strane ruske državne granice, dolaze oni sko- 
ro do istih zaključaka. Prihvaćajući ili dopušta- 
jući zamamljivu ljepotu ideje komunizma svi 
jednoglasno konstatiraju potpuni neuspjeh po- 
kušaja praktičnog ostvarenja njegovog, pri če- 
mu moramo naročito naglasiti, da su pisci, koji 
žive u sovjetskoj Rusiji i često pripadaju komu- 
nističkoj stranci, mnogo fodlučniji i oštriji u 
svojim negativnim zaključcima. 

Ne upuštajući se dalje u ocjenjivanje svega 
ovoga moramo još samo da s dubokim zadovoli- 
sivom zabilježimo fakat, da je velika prošlost 
ruske književnosti našla sebi dostojnih nastav- 
ljača u  savremenim predstavnicima ruske 
umjetničke riječi. . . 

alo čudan naslov. Ali stvar je istinita, ne u sadaš- 
M njosti, već u prošlosti. i 

U ovom vremenu poslije rata pretegla je dnev- 
na štampa i za književne poslove. Dnevna štampa, koliko 
god može, polagano preuzima na se poslove raznih društa- 
va, koja su sa svojim izdanjima značila događaje prvoga 
reda. Tu su bila izdanja Matica, književničkih društava i 
zadruga, pa akademija, dakako izdanja akademija manje, 
jer se široki pismeni krugovi nisu baš mnogo otimali za 
skroz znanstveno, po mogućnosti i suhoparno pisane ra- 
sprave. Danas izdanja ovih predratnih institucija mnogo 
puta nisu ni primijećena, jer u novinama može gotovo sve 
kao dnevna književna radnja da izlazi. A i privatna na- 
klada, osobito kod Srba, privukla je (na pr. Geca Kohn) i 
takva izdanja, koja bi bila na korist svakoj akademiji. Radi 
ovakvog stanja stvari manje se vodi računa o društvenim 
izdanjima. Preko njih se prelazi tako, da im se u novinama 
odštampa, i to ne uvijek, sadržaj i polagano padaju u zabo- 
rav, da danas sjutra i opet u kakvoj znanstvenoj radnji 
budu spomenuta. Rezultati istraživanja ostaju nepoznati i 
tek najuži krug ih nosi u glavi, premda mogu da budu od 
interesa i za šire krugove. 

Da ne ostane posve nepoznata radnja dra. Ilije Barbu- 
lescu, sveuč. profesora u Jasiju u Rumuniji i o hrvatskoj 
školi ćirilske književnosti (štampano i izašlo ovih dana u 
Glasu Srpske kr. Akademije CXXIL), priopćit ću ovdje 
rezultate ove zanimljive crte hrvatske prošlosti. G. Barbu- 
lescu, negdašnji slušač u hrvatskom sveučilištu u Zagrebu, 
raspravlja O značaju rumunjske filologije. On dokazuje po- 
trebu poznavanja rumunjske filologije za slavistiku. Svojim 
istraživanjima je došao do velike novosti u toj nauci: »da 
se ona srpska struja, koja je uplivisala na stare Rumunje, 
javlja u književnom pokretu ovih, od XIV.—XVII. veka, 
i pod jednim trećim, to jest katoličko-hrvatskim oblikom«<. 
Radi se naime o načinu pisanja poluglasova u rumunskoj 
ćirilici. Bugarski profesor B. Conev je za srednjobugarske 
tekstove utvrdio, da je za pisanje poluglasova postojalo 
pet književnih škola: 1. etimološka; 2. mješovita (Trnovo 
i Ohrid): 8. fonetička; 4. ohridska i 5. zletovska. No ima 
spomenika, u kojima se uopće nikako ne bilježe polu- 
glasovi, osobito ne na kraju riječi. Dr. Barbulescu taj na- 
vačin pisanja naziva hrvatskom školom za ćirilsku knji- 
ževnost, 


Katolički slavenski svijet, koji se služio glagolicom, 


a onda i latinicom za svoje erkveno-slavenske spise pozna- 


vaše i književne tekstove latinskog jezika. Imitiranjem 
načina pisanja u latinskom i uopće latinicom taj svijet je 
počeo i u glagolici izostavljati one znakove, koji mu nisu 
ništa značili u govoru, osobito na kraju riječi. To su radili 
Hrvati već u Zakonu Vinodolskom 1288. god., onda u Ve- 
prinačkom statutu 1507. god., ma da se pisalo i u to doba 
ioš i etimologijom. Hrvati su to prenijeli i u remski evan- 
đelistar (1395. kod Praga samostan Emaus, kamo su hrvat- 
ski glagolaši bježali). 

Katolički glagolaši su ovakvim svojim pisanjem utje- 
cali i na ćirilsko pisanje u onim katoličkim krugovima, koji 
su imali za uzor i glagolicu i latinicu. Barbulescu navodi za 
primjer poznatoga Jurja Križanića s njegovom gramatikom 


iz 1661. god., u kojoj izostavlja poluglasove. Iz Hrvatske 
je taj način pisanja prešao katolicima Bosne, koji su pisali 
ćirilicom. : 

>Ali ova ćirilska škola prenela se i među katolike 
Balkanskog Poluostrva, jer je nalazimo i u Slavena i u 
Rumuna rumunskih kneževina (Valahije i Moldavske) i u 
Erdelju. Po ovoj školi, naime, pisani su različiti akti i pis- 


ma Bogomila (to jest Pavlićana) provincije »Bulgarija«. 


Ova provincija, koja je postojala već u XIV. veku, obuhva- 
tala je u XVL i XVII. veku ne samo Bugarsku već i ru- 
munske kneževine Valahiju i Moldaviju, Erdelj i Madžar- 
sku«. Katolički Pavlićani iz sela Pavlićani u Bugamskoj 
pišu 1687. god. papi molbu na hrvatskom jeziku i 
ćirilicom pomiješanom s nekoliko redaka latinice, a pišu 
kao i Križanić ili fra Pavao Posilović iz Bosne. Ovako pi- 
sanih ovom školom izvedenim načinom ima iz mnogih mje- 
sta u Bugarskoj. (Barbulescu str. 104.). Papa u ono doba 
daje ovim pravopisom štampati ćirilske crkvene knjige u 
slavenskom jeziku (n. pr. Abagar 1651.). Komu je poznato 
nastojanje Rima oko širenja katolicizma i zadaća isusovaca 
od početka XVII. vijeka s obzirom na Balkan, tomu će 
biti jasno, kako je sve u Rumuniju moglo ići ovakvo.šire- 
nje pisma. Bilo je pojava i prije, da je ćirilski spomenik 
imao glagolicom pisanih stavaka (još u XIV. i XV. v.), pa 
i kod >mnogogrješnoga« pravoslavnoga Srbina Kiprijana 
Račanina (1692. god.) ima jasnih tragova u pisanju, kako 
ga je razvijala ova hrvatska škola. 

Ta hrvatska škola je prešla i među pravoslavne Ru- 
mune u XVII. vijeku. Barbulescu navodi za to dokaza. On 
je utvrdio, da su rumunjske pravoslavne kneževine živjele 
>sa starom Hrvatskom u različnim erkvenim, ekonomskim 
i kulturnim odnosima, počevši bar od XV.—XVII. veka za- ' 
ključno«. Tim su Rumunji dobili od Hrvata glagolicu, koja 
se nalazi u dva rumunsko-slavenska rukopisa XVI. vijeka 
i u jednom čisto rumunskom psaltiru u prijepisu iz XVI. 
vijeka. 

G. Barbulescu se svojim ovim radom odužio nama Hr- 
vatima otkrivajući nam snagu naših glagolaša, koji kod 
kuće u ono doba nisu nalazili onoliko zaštite, koliko su i 
kao narodni i kulturni pioniri zasluživali. 


Dr. Đ. Šurmin 


POMODNI STIHOVI. 


oda i pomodnost oduvijek je igrala neku ulogu i u 
M literaturi. Ni literatura se nije mogla da odrve 

toj slabosti. Samo je karakteristično i — poučno, 
da od te bolesti nisu nikada patili pisci i pjesnici 
prvoga reda, nego većinom drugoga i trećega, a ponaj- 
više snobovi. Kada jedan ili više pisaca  »pronađu« 
kakvu novu struju ili »školu« književnu, obično se od- 
mah potrudi, da u taj svoj tabor strpa bar djelomično 
i što više većih i priznatih pisaca. Uvlačeći veće pisce u 
svoju >partiju« (za koju oni nisu ni znali, niti su o njoj 
slutili) misle ti pokretači novih smjerova i partija, da će 
tim bolje afirmirati svoju školu. Tako rade i današnji prIO- 
povjednici nadrealizma u Francuskoj isto kao i filozof Vai- 
binger u Njemačkoj, koji hoće da ogrtačem svoga fikciona- 
lizma orgne sve moguće filozofe. To prisilno usvajanje i 

natjeravanje poznatih pjesnika i filozofa na partijsko-škol- 
ski kalup djeluje na one slabije sugestivno, pogotovo na 
one, koji istom počnu da pišu. Još jače djeluje ta sugestija 
na pisce manjih naroda, koji u svemu nastoje da podraža- 
vaju veće i to u najmodernijoj strani. 

Jedino tako mogu da shvatim ovu formalnu poplavu 
pomodnih stihova kod nas, osobito u zadnje vrijeme. Autori 
tih stihova kao da se natječu, koji će dalje poći do apsurda 
i produciraju čitavu kišu nerazumljivih i polurazumljivih 
stihova. Zajednička karakteristika svih tih stihova je neko 
verbalističko afektiranje, nizanie riječi i rečenica više po 
glasovnim negoli logičkim asocijacijama. Zato su oni svi 
puni, nesamo nerazumljivih, nego i riječi bez ikakva zna- 
čenja. Tenor svih tih stihova je neko vanvremensko i van- 
prostorsko, pa i vanpsihičko razbacivanje neosjećanih mi- 
sli i besmislenih osjećaja. Svi autori tih stihova dižu se 
nad ovu realnost, nesamo našu, nego realnost uopće, sa 
nekim eremitskim i proročkim pozama i samo pljuekaju po 
njoj pljuvačkom koja nema ni mirisa ni sadržaja. Najdraža 
im je poza nekih sapetih Prometeja, a kad ih čovjek sa- 
gleda u negližeju njihova dnevnog i istinskog života, onda 
ta papirnata maska ne može a da ne postane smiješna. Ja 
ne velim, da je uobičajeno racionalističko jezično izraža- 
vanje jedini način izražavanja uopće, a najmanje iracional- 
nog, ali to ne znači, da se to izražavanje može potpuno 
zamijeniti i nadoknaditi nerazumljivim i besmislenim izra- 
žavanjem. Naše duševnosti su već tako udešene, da se, kad 
se jezikom sporazumijevaju, sporazumijevaju putem inte- 
lekta, jer je jezik kao sredstvo razumijevanja i sporazumi- 
jevanja, iako pun iracionalnih elemenata, racionalno izgra- 
den. Zato, kad se riječ uzima kao sredstvo i put pribli- 
žavanja jedne duševnosti drugoj, onda ta riječ mora da 
bude i racionalno određena, iako ne razumska, ali svakako 
razumna. 

To su zaboravili naši autori pomodnih stihova, koji se 
u zadnje vrijeme sve više množe. Karakteristično je, da 
je manija mode i pomodnost i te lirske afektacije zahvatila 
kudikamo više one mlađe pisce iz Beograda nego iz Zagre- 
ba. Možda je tome razlog i mentalitet, a možda i to, da oni 
više prate te nove evropske književne struje, a i lično su 
više u inostranstvu, pa ta neposredna blizina djeluje jače 
i primjetljivije na njih. Bilo kako bilo, rezultat te blizine 
i tog uticaja je svakako negativan. Da se ne misli, da go- 
vorim samo neke prazne pretpostavke, navest ću ovdje šest 
svezaka tih stihova, koje sam primio na prikaz, da se vidi, 
da su moji zaključci stvarni i tačni: 

Ljubomir Micić: Antievropa. 


G. Micić nastavlja svoje zenitističke burgije i s ovom 
novom knjižicom stihova. I on je čuo za nadrealističku poe- 
ziju i sada hoće da je svede u korito svoga zenitizma. U 
tom smislu piše i uvodnik »Vanumna poezija i Antievropa« 
i ta dva pojma veže »antenama« zenitizma. G. Micić misli 
i kaže, da njegova »vanumna poezija« donosi duhovni pojas 
za spasavanje ovoj našoj balkanskoj galiji bez kulturnog 
kormila. On propovijeda neko »varvarstvo duha« i neki 
»vanum«<, koji je sam po sebi jedan i logički i jezični ap- 
surd. Suvišno je raspravljati sa tim »vanumnim« predgovo- 
rom i mjesto toga citirat ću samo par stihova te »vanumne 
poezije«<: 

Ispićemo devet akova zvezda 
I pojesti hiljadu vagona srpskoga neba... 
: (»Varvansku Kajganu<). 


... Musaka izvrsno 
o ćevapčićima da i ne govorim 
Pršut i klekovača divno bre... 
(>Sifon-soda-krv<). 


320 


.. Muratovo Tulbe ajdučka kula i radiotelefoni 
Samoubilačka česma Gazi Mestan i bezbožne antene 
I bol pesnička zenitovo jaje... 


(»Cvetaju vitke zmije«). 


Eto, s tim priljagom šalje autor svoju neku karavanu 
na put protiv Evrope: 
U opancima moje nove poezije a 
Putuj karavano u vanumne krajeve duha varvarskog... 


(>0 karavano balkanska«). 


Moram priznati, da s umnim razlozima ne mogu ra- 
spravljati o ovoj »vanumnoj poeziji« pa ću ostavivši autora 
na »pojasu za spasavanje« preći na drugu knjigu: 


Monide Buli: Krilato zlato. 


Tai, u književnosti dosad nepoznati autor, veli za svoju 
knjigu, da je to njegova »prva i poslednja knjiga na Ssrp- 
skom jeziku«. Mladi autor daje dojam, kao da hoće da kon- 
kuriše g. Miciću, makar ga i napada, i svoju knjižicu ispu- 
nja svu razbacanim riječima i grafičkim slikama. U njoj 
je jedino interesantan predgovor, i to ne toliko za kriti- 
čara koliko za psihologa. A zašto, to će se vidjeti, kada 
navedem nekoliko njegovih rečenica. Na pr. ovo: >Ja nisam 
književnik. Ja sam razbojnik. Nek zapamte ariviste, ulizice, 
profesorske njuške i svi vatrogasci duha: meni je potpuno 


vuršt, još bolje, meni je drago što neću da uđem u isto- 


riju srpske književnosti... Moje se ime javlja kao antiteza 
svim koje beleži kronika jugoslovenskog stihotvorstva ...< 
Nakon ovih riječi uzaludan je svaki posao kritike- jer u 
njezin resor ne spadaju »razbojnici« i ja mogu samo da 
istaknem, da će autor obveseliti nas kritičare, ako održi 
riječ, naime, da je ovo prva i posljednja njegova knjiga. 
Jedan teret manje za“ našu strpljivost. 
Treća knjižica nosi naslov: 
Dve avanturističke poeme. 


Napisao je uz ovog egzotičkog autora »Krilatog zlatac 
i g. Rade Drainac. I ona nosi karakteristike ovih prvih 
dviju. Dobitak joj je samo u tom, što u ovaj »koncern« 
pomodnih stihotvoraca ulazi još i Drainuc. Drainac se je u 
izvjesnim stvarima pokazao kao talentovan i duhovit pi- 
sac, pa i u ovim njegovim verbalističkim stihovima iskoči 
ponekad koja duhovita asocijacija i slika, dok je opet ne 
poplavi bujica nesuvislih riječi. Kad ga prođe taj jalovi 
»Sturm u. Drang«, možda će Drainac dati i valjanih priloga 
našoj literaturi. Samo u slučaju, dakako, ako ga ne poiopi 
ta prazna >vanumna poezija«<. 

Četvrta knjižica nosi naslov: 

Jovan Popović: Ples nad prazninom. 


Autor joj je novajlija: i eto s prvom knjigom nastupio 
je u afektiranoj pozi. Ona je izgleda rođena u atmosferi ze- 
nitističke »vanumne poezije«, a stihovi u njoj predstavlja- 
ju uistinu ples riječi nad prazninom osjećaja i misli. U njoj 
su afektirani i sami naslovi: Kozmogonija i klikeri, Cirkus, 
Ringlšpil u praznom, Izgaženi krici, Žmure itd. Ondje, gdje 
autor ne afektira neki pobrkani primitivizam i gdje je 
iskren, uspije mu da napiše i po koji dobar stih, ali i taj 
se brzo izgubi u šarenilu ovako besmislenih stihova: 

-.. Vodeni cvetovi močari šume nesvesno sve... itd. 

Peta knjiga je: 

Aleksandar Vučo: Krov nad prozorom. 

Ovo četrnaest pjesama g. Vuče, koliko ih ima u ovoj 
zbirci, sjeća i po izražaju i po duhu, a i po samoj tehnici 
na stihove Marka Ristića: »Od sreće i od sna« i na čitav 
onaj pokret u vezi sa revijom »Svedočanstva<. I one dakle 

idu nadrealističkom smjeru. Samo što je Ristić i dublji u 
koneepciji i precizniji u izražaju od g. Vuče. Ima i kod 
Vuče stihova, koji se ne mogu nazvati praznima i slabima, 


ima ih čak, koji se mogu nazvati i dobrima sami za se, ali" 


oni su rijetki, vrlo rijetki. Vučo svoje pjesme — to se od- 
mah osjeća — konstruiše i kalupi s velikim naporom tra- 
žeći na silu što neobičnije riječi i slike, ponajviše samo 
zato da frapira. On izbacuje interpunkcije valjda s naka- 
nom, da te riječi i slike u njima djeluju na čitaoca nepo- 
dijeljeno i kao cjelina misleći, da i na taj način naglasi svoj 
opozicioni stav prema racionalizmu, ali time čini svoje sti- 
hove još nejasnijima i smušenijima nego u stvari jesu Jer 
ni slika, da su »snegovi topli« nije tako apsurdna kao ovi 
stihovi: 


Zadrhti evetom zore strelu u dan 
Sam gde savijen u čednost jedne misli 
Vi vetrovi u granama zamršeni 
Pomoć od zvezda 
Vi nemiri bolom prekršteni... 
(>Ogledanje«). 


Razumije se, da će čitač ovakvih stihova, naprežući sve 
mozgovne vijuge da uhvati nit i razglabajući riječ po riječ 
da uhvati smisao, morati da ostane ili sasvim hladan ili — 
drijeman, ' 


I šesta napokon knjiga je: 


Stanislav Vinaver: Čuvari sveta. 


Suvišno je davati informacije o ovom autoru, jer je g. 
Vinaver. poznat i kao talentovan novelista a i kao još ta- 
lentovaniji i duhovitiji esejista sa svojim knjigama >Gro- 
mobran svemira«, »Nemačka u vrenju«, »Ruske povorke. 
Osim toga izdao je g. Vinaver i jednu zbirku novela (Priče 
koje su izgubile ravnotežu) jednu zbirku pjesama (Varoš 
zlih volšebnika) i duhovitu zbirku parodija naših pjesnika 
i njihovih stihova. 

G. Vinaver bio je uvijek borilac za nove orijentacije 
počevši od ekspresionizma dalje. I u ovoj novoj zbirci sti- 
hova on okreće opet na lijevo (ako se tako može reći) k 
nadrealizmu. Jasno je zato, da ni njegovi stihovi nisu mogli 
biti bolji od ostale t. zv. nadrealističke poezije. I oni bo- 
luju od verbalizma, namjerno traženih riječi, ponekad smi- 
ješnih rima i slika konstruiranih radi rime itd. Ovi stihovi 
izgledaju kao neki, manje ili više duhoviti, epigrami, koji 
bi, kad bi se isjekli, imali smisla, značenja, a i vrijednosti, 
jer u njima dolazi do izražaja poznati duh i duhovitost au- 
torova. Ali az njih su i stihovi sasvim prazni, koji i nisu 
nego namjerno tražene, na silu skivane i poredane alitera- 
cije kao ovi: 

... Okivaš, tučnije 
gorče bučnije 
molnije mučnije 
muklo obručnije 
zvučnije. 


HHH 


Šteta je za g. Vinavera, da u ovim doskočicama troši 
svoj nesumnjivi talenat. 


* 


Iz ovih evo primjera smo vidjeli, šta nam donosi i kud 
nas vodi to pomodno stihotvorstvo i ta afektirana manija 
podražavanja. Suvišno je isticati njezin prelazni karakter, 
a ja bih istakao, da ona uopće malo i vrlo malo spada u 
okvir književnosti. O tome će uostalom biti govora u mom 
opširnijem članku »Lirika na bespuću«. 


Ivan Nevistić. 


RANKO MLADENOVIĆ: DRAMSKE GATKE. 


I Sindžiri, IL Daća Izdanje $. B. Cvija- 
nović, Beograd 1926. 


»Mislić i dobar poznavalac dramske i kazališne 


osp. Ranko Mladenović, bivši urednik beogradske 
(ci poduhvatio se je da obradi onu metafi- 


. zičku i mističku suštinu naše narodne psihe, kako je izra- 


žena u našim narodnim pjesmama i pričama. Mladenović je 
dakle zašao u ono područje problema, što ga kod nas već 
odavna i sistematski obrađuje Đuro Dimović. Samo je iz- 
među ova dva pisca velika razlika u gledanju i obradi 
dramskoi, jer dok Dimović nastoji da iz tog naročskog mu- 
terijala, što je sadržan u pjesmama i pričama, izgradi šek- 
spirovski zaobljene tipove i karaktere; Mladenović se pre- 
ma tome materijalu postavlja više kao liričar negoli kon- 
struktivni dramatičar. On ne konstruira, ili bar vrlo malo 
i neprimjetno, on više komponira nepovezane dijelove i »li- 
jepi« ih lirskom interpretacijom. 

Zato je i naslov »dramske gatke« nađen vrlo sretno i 
vrlo dobro pogođen. Jer uistinu to i jesu gatke u punom 
značenju, gatke, koje ne pretenduju ni na dramsku dina- 
miku niti na logički kauzalitet. Slike u njima se odvijaju 
sa nekom religioznom mirnoćom, njihova statika u svojoj 
smirenosti jednaka je onim narodnim slikama i rezbarijama 
Listorijsko-religijskog karaktera. Zato je i razumljivo, da 
one takve kakve su, lišene one scenske dinamičnosti i ra- 
zumske vezanosti, nisu za pozornicu koliko za čitanje. Na 
pozornici bi mogle osvojiti samo pojedine interesantne 1 
vrlo sugestivne slike, ali bi duljim gledanjem te slike za- 
morile gledaoca, jer bi se brzo osjetio nedostatak radnje. 

Od ove dvije gatke prva sa simboličnim nazivom »Sin- 
džiri« (t. i. lanci) je dramatski jača u prikazivanju borbe 
osjećaja i dužnosti, borbe izvan i unutar psihičkog okvira, 
borbe tipova različitih duševnosti. U njoj ima i mnogo više 
dinamičnosti, a i >radnjeć i da ne ispada kao fragmentarni 
crtež, ona bi se malo više ispletena i ispunjena mogla pri“ 
jatno da gleda i na pozornici bez obzira na to, što su mo- 
tivi i »motori« koji pokreću radnju u njoj poznati i obični. 
Onaj mistični veo, kojim je zaogrnut čitav taj komad, rje- 
šava ga svake banalnosti. »Daća« je zgusnutija i makar 
ima nekoliko uspjelih dijaloga, ona djeluje više lirski kao 
jedna slika, zahvaćena i komponirana u jednom hipu. — 
Možda je autor htio ovim dvjema slikama da učini 
samo pokušaj, koliko bi se mogla dramatski izraziti i obra- 
diti ona iracionalna suština naše narodne psihe. Ova dva 
nacrta pokazuju, da je autor pogodio put i bilo bi korisno, ; 
kad bi autor taj put zaokružio i od ovih i ovakvih crteža 
komponirao jedno veće djelo. IN 


POLEMIKA OKO MIŠKINE I SELJAČKE 
LITERATURE. 


zvijezdom« (Vijenac br. 14.—15.) odgovara ovdaš- 

nja Seljačka  Prosvjeta« (br. 16.—17.) bučnim 
člankom: >U obranu Miškine, seljačke kulture i seljačke 
književnosti«. Pod članak je potpisan punim imenom: »Mi- 
ško Račan, seljak i marodni zastupnik«. Moram odmah 
istaknuti, da je teško i raspravljati, a još teže polemisati 
sa seljakom i narodnim zastupnikom o umjetnosti i lite- 
raturi, pogotovo kada on autoritativno, dogmatski a i sa 
nešto žuči izriče svoje sudove i zaključke; ali ja ću ipak 
pokušati da gospodinu, odnosno, seljaku Račanu (ili i još 
nekome, ako on nije jedini autor onoga članka) pokažem, 
kako su njegovi zaključci bez temelja kao i njegova >pro- 
tukritika« na moju kritiku. Kad jedan pisac u kritici na- 


N a moju kritiku Miškininih »novela« »Za svojom 


. piše ovakvu rečenicu kao g. seljak Račan: >Pod nepraved- 

nu kritiku staviti Miškinu ne znači drugo, nego pljunuti u 
obraz narodu“ — onda to u Pismenom svijetu zvuči ili kao 
velika naivnost ili kao veliko neznanje. U »Vijencu« je u 
jednoj drugoj prilici bila citirana Šenoina davna izreka, da 
treba već jednom da prestane onaj naš starinski loš običaj, 
da se kojekakvi pisci zaklanjaju za leđa naroda i patrio- 
tizma, samo da izbjegnu sudu kritike. Njih se ne smije kri- 
tikovati — tako umuju oni — jer čim se njih povrijedi, po- 
vrijeđen je odmah i čitav narod, a i samo hrvatstvo. 

Kad bi se mi i danas držali toga običaja, ne bi se uop- 
će znalo, šta u našoj literaturi vrijedi, a šta ne vrijedi, jer 
je baš najčešći primjer, da se slabiji pisci, koji se ne uzdaju 
mnogo. u svoju ličnu vrijednost, ogrću obrambenim plaštem 

 patriotizma i partije. Kada netko (a tako i ja) kritikuje 
Miškininu knjigu, to još ne znači, da on kritikuje ni par- 
tiju, kojoj Miškina pripada, a kamoli čitav narod. Kada 
književnik istupa sa svojom knjigom u javnost, on mora 
da bude pripravan, da će se njegova knjiga i kritikovati, i 
to me samo od njegovih prijatelja, nego ii od ljudi, koji s 
njim nemaju nikakve veze ni odnosa. A to isto, mislim, 
važi i za slučaj Miškima. 

Miškininu knjigu ja nisam shvatio kao anonnimmu 
zbirku narodnih pripovjedaka (u kojemu bi je slučaju kri- 
tikovao sa stajališta narodne Psihologije) nego onako ka- 
ko jest t. i ličnu Miškininu knjigu. Tim povodom ja sam 
iznio i nekoliko misli i principijelnih pitanja o seljačkoj 
kulturi i književnosti u vezi s predgovorom izdavača i 
uvodničara. Namjesto da mi sada kritičar moje kritike, kad 
već hoće i on da piše i raspravlja i o književnosti, odgo- 
vori stvarno na moje temeljite i principijelne primjedbe, 
on prelazi na drugi teren i u neke sgentimentalne priče, Pri- 
znajem, možda je tome krivo i to, što je moja kritika, pisa- 
na književnim pravopisom, pa je člankopiscu, koji nije 
naučen na taj pravopis, bilo dosta toga i nerazumljivo, Ja 
sam u svojoj kritici naročito istaknuo, da tradiciona na- 
rodna književnosti nema nikakve veze sa ovom »seljačkom 
književnošću«, što je forsiraju Miškinini izdavači i da Mi- 
škinina literatura nije u stvari seljačka, nego ukapućena, 
pogospođena i imitatorska literatura, koja nije premašila 
ni razinu naših prvih, tako zvanih, seoskih romantičara i 
da se Miškina od njih razlikuje najviše po tom, što su oni 
bili »školana gospoda«, a Miškina je neškolovani seljak. 
Ja sam izričito naglasio plemenite misli, koje iznosi Mi- 
škina, i pohvalio tu njegovu stranu, ali sam ujedno napo- 
menuo, da su te misli obrađene više novinski nego knji- 
ževno-umjetnički, i da zato Miškinina knjiga nema nikakve 
književno-umjetničke vrijednosti. Istaknuo sam, i to s du- 
bokim uvjerenjem, da seljačku kulturu i seljačku književ- 
nost neće<i ne mogu stvoriti neobrazovani seljaci, a najma- 
nje oni, koji nastoje da imitiraju gospodu, i u tom smislu 
sam prigovorio i onima, koji forsiraju ovakvu >»literatu- 
ruć. A kod principijelnog Pitanja o mogućnosti seljačke 
klasne literature i kulture uopće istaknuo sam, da je ona 
iz više razloga nemoguća i da su najveća umjetnička 
djela natklasna i općeljudska itd., itd, 

Sada umjesto da instruktori g. seljaka i narodnog za- 
stupnika Miška Račana pouče, da stvarno, ukoliko zna i 
može, odgovori na moju kritiku, on mi sa seljačkim zna- 
njem i zastupničkom taktikom dijeli lekcije nesamo kao 
>neprijatelju“ Miškine nego i čitavog seljačkog naroda. Ja 
shvaćam g. Račana, kada govori kao seljak i narodni za- 
stupnik i s toga stajališta brani seljačku književnost i ne 
znajući možda ni šta brani, ali mi je i pomalo smiješno, ka- 
da iz usta seljaka i narodnog zastupnika slušam lekcije o 
tome, šta je književnost. Miško Račam treba najprije da se 
uputi u književnost bar toliko koliko sam ge ja uputio, i 
istom onda ću moći pristati da s njim raspravljam o tom, 


šta je književnost i šta je narodna književnost. Zato bih 
mu preporučio, da uzme najprije školsku čitanku pa da 
nauči bar nešto iz naše narodne književnosti, jer tada mu 
se sigurno ne bi desilo ono, što mu se sada desilo, naime đa 
napiše, da Kačić spada zajedno s Gundulićem u dubrovač- 
ku književnost! (Malo je čudno, da to ni urednik nije opa- 
zio!) Malo je čudma i logika g. seljaka Račana, kad moju 
kritiku, jer je negativna, naziva »gospodskom«, kao da ni- 
su i Miškinini a i Račanovi. impresariji »gospoda«, makar 
i gospoda sa seljačkim simpatijama. Ja razumijem, da je 
& Račaninu malo teško shvatiti, da su u literaturi sve 
>gospoda« (jer porijeklo književnika u umjeinosti ne od- 
lučuje) i kad bi g. Račan znao, da su rusku književnost 
stvorila isve sama gospoda, i to velika gospoda, (i Gogolj i 
Puškin i Tolstoj i Turgenjev i Dostojevski itd.) onda on 
sigurno ne bi ni rusku književnost uzimao za uzor, jer ta- 
mo pisci tipa Miškina uopće ne postoje, a pismeni seljaci 
se ne nazivaju genijima ni obnovwiteljima literature. 

Ja sam rekao u svojoj kritici, a to ponavljam i g. se- 
laku Račanu, da postati dobrim književnikom nije tako 
lako kao postati općinskim načelnikom ili narodnim za- 
stupnikom, a pismeno propovijedati seljačku ideologiju ne 
znači i biti književnikom, jer će valida priznati i g. Ra- 
čan, da najveći seljački ideolog g. Stjepan Radić nije i naj- 
veći naš književnik. A za svoju kritiku ja sam predvidio i 
rapisao, da će me Miškima i njegovi branitelji seljaci si- 
Surno nazvati »pokvarenim gospodinom« i »odrođenim, se- 
ljakom«, a to uistinu čini i g. seljak Račan svojom aluzi- 
jom na Miškininu crticu »Venka«. Ja i opet opetujem, da 
mi koji smo nikli.na selu, ali smo ge i životom i mentali- 
tetom i shvatanjem dogli nad selo, bolje poznamo psihu i 
karakter sela i seljaka od onih, koji su, kao i Račan, ostali 
sasvim u okviru i na razini sela. Naša je prednost i to, 
što miskimo svojom glavom i što shvatamo i poštujemo sve 
kulturne tekovine, makar one i ne dolazile sa sela. Naša 
je zato dužnost više da selo i seljake obrazujemo i dižemo 
na kulturni niveau, a ne da kulturu srozavamo laskanjem 
i demagogijom na primitivni seljački niveau. 

Toliko za odgovor i objašnjenje — ne, ni seljaku Mi- 
škini ni a seljaku i narodnom zastupniku Mišku Rača- 
nu — nego njihovim impresarijima i instruktorima, koji 
književnost zamjenjuju s politikom i u literaturu hoće da 
prenesu klasnu mržnju i klasni antagonizam. Uostalom, 
ako je »Seljačkoj Prosvjeti« stalo do bistrenja tih pitanja, 
reka raspiše anketu među književnicima i struč 
njacima, pa ćemo vidjeti, čije će stajalište i shvatanje 
pobijediti: moje ili g. Hercega i njegovih sumišljenika. 


Dr.Ivan Nevistić. 


NARODNA ENCIKLOPEDIJA. 


tao sam kod slova K, No prije nego li pristupim osvrtu 
S na to slovo, moram, da glede pređašnjih svezaka uči- 

nim još neke prigovore, jer se odnose na krupne pro- 
puste. Tako se primjerice ne spominju Habdelić Juraj hr- 
vat. kajkavski pisac, muzičar Hubad, pa ni historička zna- 
menita ličnost Luka Imbrišinović. Ispuštena su i mnoga 
imena mjesta (Hostnik, Iševnica, Javornik, Ilovik), napo- 
se Homer (ne grčki narodni pjesnik), Ima Homer mjesto 
kod Broda na Kupi, pa kod Lokava, a ima ih u drugim kra- 
jevima. Imena ta potiču od batova, koji su se rabili u ko- 
vačnicama, a udarali su na pogon vode. 

Prelazeć na slovo K. i to sveske 10.—18. napomenuti 
je, da ne nalazimo u njima mjesta Kakanj, Kašina, Klakar, 
Kladuša, Karlobag, Iv. Klara, Sv. Ksaver, Kratečko, Kije- 
vo, Košare, Kostrenu, Sv. Lucija, Korićani, Krmpote, Kri- 
Žišće, Križovljani, Krivi put, Krimeja, Kloštar, Kloštar 

Ivanić, Krupa, Križ, Klokočevac. Neka od ovih mjesta su 
i sjedišta općina, pa se u redakciji opaža grubo neuputstvo 
u poznavanju naše topografije i političkog razdjeljenja, 
bolje pomanjkanje strukovnih saradnika. Ne bi bilo na od- 
met, da su se spomenula i Zagrebačka kamenita vrata, da 
se posebno unesla Kačićeva Korabljica i o njoj kazalo ne- 
što napose, a ne što se samo spomenula kod njenog auktora 
Kačića. Kod gradića Klis trebao se spomenuti odlučni dvo- 
boj Petra Kružića s jednim Turčinom kao i zavjet Kružića 
ako pobjedi. Na uspomenu te pobjede i danas se u uglu 
svetišta BL Dj. Marije na Trsatu nalazi ogromna spomen 
svijeća s godinom pobjede. Uvršteno je samo Kapela gorje, 
a imade još i par istoimenih mjesta. Povijest Kraljevice je 
mršava. Tamo se 70-tih godina utaborilo pravaštvo, tamo 
se je izdavalo političko glasilo, kod kojeg su surađivali i 
pomagali ga mnogi riječki građani. Tamo je bila ustrojena 
i štedionica, koja je kasnije propala, i mnoge ekonomski 
oštetila. Danas je ondje pješačka pukovnija (dio), koji bi 
morao biti na Sušaku, te je i tu činjenicu trebalo ustano- 
viti. Opažamo, da se kod isticanja povijesti nekih mjesta 
u istima, i druge okolnosti, ističu po zastarjelim povijes- 
nim djelima. 

Dok se na široko i visoko donose biografije o ni malo 
važnim ni poznatim Kostićima, Dimitrijevićima itd., dotle 


se mnogi naši znameniti ljudi ni ne spominju. Kako se ne > 


iznose Habdelić, Imbrišinović, ne spominju se ni Kavić-Ša- 
Iranek Lujo, ni Kolić glazbenik, ni historičar Klement, pa 
ni starosta hrv. Sokola Lacko Križ, koji imade velikih za- 
sluga za buđenje hrv. svijesti u Poli (Istri). 

I ako se pod naslovom »književni jezik srpsko-hrvat- 
ski! (u izdanju latinicom prilikovalo se reći hrvatsko-srp- 
ski) mnogo govori o samom jeziku i njegovu razvitku te 
znamenitim jezikoslovcima, potrebno je bilo iznijeti 2 
naslova: knjigu i književnost, te o njima posebno rasprav- 


ljati. Ovdje se mora prigovoriti propustu, što nije uvršte- 
na' u tu enciklopediju ni književna revija >Književ- 
na Republika«. Upada u oči ili nerazumljiva tendencijoz- 
nost u redakciji izdanja latinicom, ili neoprostivo nepozna- 
vanje naših kulturno-prosvjetnih prilika. 

Interesantni su, jer slabo poučljivi naslovi »krivični 
sudski postupak« i »krivično pravo«. Pročitao sam ih i 
ustanovio, da se njihov autor ograničio samo na postupak 
i pravo u Srbiji. Kad bi ti naslovi bili ispušteni i uvr- 
šteni samo u izdanje ćirilicom, ne bi nas upućivali na za- 
mjerke, koje bi morale biti ozbiljno oštre. Nedopustivo je 
kod jednog ovakvog važnog poduzeća govoriti o važnim 
predmetima samo obzirom na jedan kraj, a da se zapostav- 
ljeni ne uzbuđuje. 

Ja samo poskorupljujem pojedine svezke, pa unatoč 
tomu nalazim, toliko zamjeraka, a kad bih imao vremena 
čitati svaki oveći i veliki naslov bilo. političko-socijalne 
bilo ekonomske prirode, bilo kulturno-prosvjetne, mogao 
bih biti odmah gotov s mišljenjem o toj enciklopediji. Me- 
đutim, jer mi je stalo, da što dalje bude potrebno što manje 
prigovora, zadaća mi je poduzeće podstreknuti na što veću 
pažnju kod redakcije pojedinih svezaka. Žurba s izdava- 
njem donosi uvijek praznina i manjkavosti, a tomu nije te- 
ško izbjeći kraj samo malo dobre volje i posvećivanja veće 
pažnje ovako izuzetno znamenitom poduzeću. Konačno nam 
je upozoriti na jednu činjenicu osobito interesantnu i čud- 
nu. Podslovom Knedolazispomenut Dr..Vin- 
ko Krišković, sveučilišni profesor i bivši 
odjelni predstojnik, odličan državopravni 
Pisac. Ispuštanje to ne možemo drugčije tumačiti nego 
možda tako, da je sam g. Dr. Krišković osujetio, da se nje- 
gova biografija unese u enciklopediju. Jer nije ni moguće 
pomisliti, da bi se hotice mimoišla tako poznata i uvažena 
političko-kulturna snaga. L 


KAZALIŠTE 


OPERA. 


Verdi: Un ballo in mascehera. 


uglavnome, oko imena Verdi i Puecini, to je i ova 

sezona donijela par exellence verdijevsku operu 
>Krabuljni ples«, u novoj podjelbi, novoj inscenaciji i no- 
voj režiji. Posljednji je put davana pred par godina povo- 
dom gostovanja Naste. Novinski, reporterski kritičari kr- 
ste ovu operu »temperamentnom i popularnom«, zaborav- 
liajući kod toga, da je >Krabuljni ples« jaka jedna. opera 
sa snažnim akcentima i sa izvrsnom dramsko-muzičkom ar- 
hitekturom, koja se, dakako, kreće na čisto romantičnoj 
platformi, a sazdana je na principima nepnoračunane, ne- 
problematične i jednostavne operne muzike. Komponovama 
pred sedamdeset godina, ona je i danas svježa, djelujući 
i na današnje, izaratne živce genijalnošću svog autora. U 
nevezanom razgovoru mogla bi se takva muzika uporediti 
solidnom, predratnom poduzeću prema modernoj, izaratnoj 
muzičkoj koncepciji, koja je slična onim poduzećima, osno- 
vanim poslije prevrata, a prijeti im svaki čas neminovni 
bankroi. Ovo je, dakako, vic, a u svakom vicu pola istine. 
Blještava, pompozna i kraljevska »Aida« nije u svome 
dramsko-muzičkom izrazu nimalo jača od >Krabuljnog ple- 
sa.< Nevjerovatni »Trovatore« i plačljiva »Traviata« loše 
su koncesije publici, a partitura se >Otela« gubi pred ja- 
kom, deklamatornom dikcijom libreta, sastavljenog po neg- 
dašnjem muzičkom revolucijoneru, Arriju Boito. Od svih 
današnjih repertoarnih Verdijevih opera »Krabuljni ples« 


K ako se repertoar zagrebačke opere ijoš uvijek kreće, 


je, pored >Rigolletta«, opera, u kojoj je Verdijev izraz do- 
šao do potpune i savršene afirmacije. Naša bi uprava tre- 
bala do donese i posljednje Verdijevo djelo, komičnu operu 
>Falstaff«, komponovanu kad je autor već prevalio i osam- 
desetu godinu, ostavši mlađim fi od one operne Italije, koja 
je u to vrijeme izbacila mlada imena Mascagnia, Puccinia, 
Girodana, Franchetti-a. »Krabuljni ples« u svojoj roman- 
tici ne ostavlja migdje dojam sentimentalnosti i turobnosti. 
Obilujući bogatstvom melodije kao malo koja Verdijeva 
opera; nije samo plod »bel canta«, već sve te melodije ima- 
du boju jedne jake ekspresivnosti. Protkane humorom, 
stravom, ležernošću, bolom i strahom, one uvijek daiu do- 
jam neke slutnje, a ta slutnja provejava od kratkog pre- 
ludija, preko živih i punih tenorovih arija, preko urotnič- 
kih sarkartičnih korova, u gracijoznim i bravuroznim pa- 
ževim igrarijama, u teškoj i usudnoj invokaciji vračare 
Ulrike, u strastvenim i bolnim melodijama Amelije i Re- 
nata, pa i u onoj posljednjoj mazurci, što je violin solo 
>leggerissimo e assai piano« gudi tik pred katastrofom. 
Kako nema tragike bez humora, tako i Verdijevim »Kra- 
buljnim plesom« provejava humor, koji je sol i života i 
muzike. I sam libreto ove opere odskače od ostalih nemo- 
gućnih libreta, kakvim obiluju gotovo sve opere. Ne pati 
od šablonske banalnosti i nevjerovatnosti. Obiluje stihovi- 
ma, koji u originalu zvuče lijepo i lagano, ali u našem 
prevođu lome i zube i jezik pjevača, pa je taj prevod 4 
kriv, da su neka mjesta djelovala mučno i izmoreno. Tre- 
balo je barem glavne arije nanovo prevesti, makar slobod- 
no, da se pruži pjevačima neko olakšanje. G. Smodek uvje- 

žbao je ovu operu tako, da se ona može ubrajati među naj- 
bolje operne izvedbe na našem teatru u posljednje vrije- 
me. Orkestar i zborovi nisu se razilazili, kako se to de- 
silo kod »Cavallerie« i kod »Pagliaccia« prigodom gosto- 
vanja g. Vlahovića. Ako je izvedba i izgubila nešto od 
cleganse i. temperamentnosti, ona je dala puni izraz dram- 
skim momentima. Verdi nije nimalo štedio ljudsko grlo. 
Zna se, da je kod premijere »Machbeta« sam, »vlastoruč- 
no« održao do stotinu proba radi jednog dueta, pa je još, 
kod same predstave, zahtijevao, da se taj duet prije nastu- 
pa na sceni opetuje, tako, da je primadonu izmučio upravo 
do bjesnila, ali ju je zato nakon izvedbe i žestoko polju- 
bio nekoliko puta pred rampom! 

I u >Krabuljiom plesu« mogu da nastupaju samo do- 
bri, rafinirani i sigurni pjevači. Mi imademo takve i si- 
gurne operne sile, ali nemamo, uglavnome, rafinovane. Pu- 
ni je glas g. Rijavca odličan, što se osjetilo u 1, III. i V. 
činu, naročito u III, gdje je strastveni polet u duetu i 
tercetu (Rikardo, Amelija, Renato) tako jak, da vam za- 
dršću živci. Kako se kod g. Rijavca »a mezza voce« često 
pretvara u falset, to su neka mjesta u II. činu kao i recita- 
tivi bil: manjkavi, čemu je, opet, kriv tvrdi prevod sa jed- 
noslovčanim riječima. Bogatstvo glasa i pjevačke interpre- 
tacije osjetismo u Ameliji gdje Zika, koja je ipak jača i 
sugestivnija kao Tosca ili kao Manon Lescaut (Puccini). 
Mnogo sugestivnija je Uhrika gđe. Pospišil, čiji timbar i 
pjevačka rafinovanost djeluje moćno. Imade nešto olujno- 
ga i pritajenoga u njezinom glasu. Bravuroznu i tešku par- 
tiju paža Oskara može kod nas da pjeva jedino gdia We- 
sel-Polla, pa bi ove njezine uloge, uz Olimpija (»Hofima- 
nove priče«) i Gilda (>Rigoletto«) mogla sa uspjehom da 
odjeknu i u >Scali«.- U savršenom verdijevskom stilu bio 
je g. Hržić (Renato), sa muževnim, a ipak diskretnim, iz- 
rađenim i kultivisanim baritonom. I dva urotnika gg. Griff 
i Zec (Samuel i Tom) lijepo su pristajali u okvir ove uspje- 
le izvedbe. 

Sva je sreća, da se režiranja opere prihvatio g. Strozzi, 
režiser jake kreativne snage i dubokog umjetničkog uku- 
sa. Uz saradnju g. Uljaniščeva, g. je Strozzi uvelike osvje- 
žio ovu izvedbu. Tek je ona špilja (II. čin) nešto odviše 


obojena terorističkom romantikom, što nije sasvim u stilu 
Verdija. I Rikardov portre (IV. čin) mogao bi biti nešto 
vjerovatniji. Uz ovakovu režiju, a i uz dobre prevode li- 
breta, moći će mnoge opere da zaimteresuju nesamo. obli- 
gatnu opernu publiku, nego i one, koji ne idu u teatar sa- 
mo za to, da ispune prostor i da mogu kasnije reći u dru- 
štvu: >I ja šam bio na premijeri!« 
Nip. 


DRAMATSKO-MELOPLASTIČNA UMJETNOST 
MIRJANE D. JANEČKOVE. 


Nedavno je imala naša zagrepčanka (koja inače živi 
u Pragu) gđica. Janeček, svoje dramatsko meloplastično 
večer u Zagrebu. Posjetitelji kazališta, u Tuškancu, imali 
su tom prilikom jedan rijedak i lijepi umjetnički užitak, 
koji će im dugo ostati u ugodnom sjećanju. Nemamo na- 
mjere pisati ocjenu te uspjele večeri, ali želimo istaknuti, 
da je turneja gđice. Janeček, po našoj domovini, primljena, 
vrlo simpatično. Naročito Maribor i Ljubljana su umjetnicu 
nagradili posebnom pažnjom: vijencima i prijateljskom ve- 
čeri, poslije koncerta, slaveći je kao veliku umjetnicu. 
Njen smisao za dekoraciju i likovnu umjetnost mnogo joj 
pomaže kod izvedbe, te su kretnje gđice. Janeček pune 
ritma i klasičnih linija. Njen ples nije bluff, već umjet- 
nost, koja se ne protivi zakonima estetike. njene kreacije 
»Živote« »Valovi sudbineć i »Slovenski ple- 
sovi« (po Dvofaku), puni su života i mladenačkog elana. 
Kao takova je i u Pragu vrlo cijenjena, šta više, ima i svo- 
ju privatnu školu, ukraiko, proširila je u zadnje vrijeme 
svoje umjetničko djelovanje. Puna želje za daljnjim razvo- 
jem, dolazi nam ova mlada umjetnica po koji put u Zagreb 
i tu vidimo bilancu njena razvoja. Zagrebačka kritika, po 
našem mišljenju, nije joj ovaj puta poklonila onoliko paž- 
nje koliko je zavrijedila, ali to neka mlada umjetnica ne 
uzme kao nepažnju, jer tomu su i krivi priređivači ove 
večeri, koji joj prije dolaska nisu pravili dovoljnu reklamu. 
Gdica. Janeček zaslužuje svakako više pažnje, ne radi toga, 
jer je ona zagrepčanka i Češkinja, već radi toga, jer je 
ona umjetnica lijepih kvaliteta. : 

G. 


SLIKARSTVO 


g IZLOŽBA MARKA RAŠICE. 


reko ljeta boravio je Marko Rašica na otoku Krku, 
P da se oporavi od teške boljetice, koju je ove zime 

propatio. Oporavak Marka Rašice nije bio nerad i mi- 
rovanje, nego intimno proučavanje prirode- one slikovite 
primorske prirode, u kojoj kamenje govori, more pjeva, 
stabla žive. 

Rašica je tako utonuo u tu prirodu, da nam nije prika- 
zao zaposlene ljude, premda je on sposoban naslikati riba- 
re, kako vade veliku ribu iz mreža ili veselo ribarsko dru- 
štvo. On je ovaj put samo motrio krajinu mora; proučavao 
ie rasvjetu i kolorit i one stare kućice i kuće, koje nisu 
nekakve podrtine davne, sretno prepaćene prošlosti, nego 
domovi živih ljudi, kojima su te kuće pradjedovi gradili. 

Kad se kaže: »Izložba Marka Rašice«, onda se pomi- 
šlja na njegove velike i znamenite slike proroka, Posljed- 
nje Večere i onoga dramatičnoga Sv. Antuna, koji ribama 
govori a ljude gađa. Sjeća se čovjek krasnih njegovih _.rad- 
nja u crkvi Vrboske na otoku Hvaru, i onih duhovito pri- 
kazanih anđela u kupoli zagrebačke crkve Sv: Marije. 

Zanimljivo je motriti kako tai isti umjetnik, koji je 
izradić monumentalne crkvene slike, stoji pred prirodom pa 


ju s velikom ljubavlju, proučava te iste motive prikazuje 
u najrazličitijoj rasvjeti, sa najrazličitijih strana. 

U svim tim slikama krajina, ima svagđe osjećaj za ve- 
ličinu koncepcije ovih primorskih motiva. Hrpa kamenja 
kraj vode, linija žala u zaljevu, krševita obala, na njoj mali 
gradić, pogledi u daljinu a često ge vidi pećina Sv. Marka 
koja kao neki stražar stoji pred otokom Krkom. 

Taj Seoglio di San Marko zvao se nekoć Zlatan 
Otok. Na njemu je bio nekoć bogat samostan i mnogo 
umjetničkoga i prirodnoga blaga. Opljačkaše ga tuđinci. 
Sada nas opominje, da čuvamo svoje. 

I talenti su blago naroda, čuvajmo naše talente, ne- 
sprečavajmo ih u njihovu razvoju pače podupirimo ih 
gdjegod možemo... 


SLIKAR GOLENKO. 

Nedavno je slikar Goleuko priredio svoju malu izložbu 
kod »staroga« Ullricha. Upozorio sam naše općinstvo u 
»Novostima« na tu zanimljivu: umjetničku pojavu. 

Doživio sam jednom, da je neki prijatelj umjetnosti 
rekao: : 

.— »Meni Michel-Angelov Mojsija he kaže ništa, 
jer je u tom kipu materija posvema svladana; 
mene više zanima neodlučena borba umjeinika ma- 
terijom: dakle negotove radnje velikoga firentinskoga 
kipara.« , 

Ovo je upravo klasična oznaka umjetnosti, koja još 
nije svladala materiju, koja zlo riše, zlo slika te se gledom 
na kompoziciju može kazati, da se još bori s pameću. 

Golenko nije izložio prije, dok nije naučio svladavati 
materiju. 

Od svih slika što.ih je izložio, najbolja je: potrait nje- 
gove supruge. Od svih odlika toga potraita istaknuti ću 


samo savršenu tehniku, kojom je to lijepo lice izrađeno. 
Vidi se, da je Golenko prošao izvrsnu školu proi. Auera i 
Csikoša i da se je putujući evijetom usavršio ne samo prou- 
čavanjem galerija, nego i slikanjem. Kažu, da će Golenko 
otvoriti školu za slikanje. Zora Preradović ima već neko- 
liko godina školu, u kojoj se slikaju krajine, cvijeće, inie- 
rieuri, prirodnine, gdje se dakle velika i znamenita grana, 
umjetnosti njeguje — Golenko će podučavati poglavito u 
figuralnom slikanju i uspijevat će sudeći po tomu, kako 
je prijatno primljena njegova lijepa. izložba. On se već 
ovaj put afirmirao kao izvrstan slikar portreta i ak- 
tova. I. Kršnjavi. 


BILJEŠKE 


PREGLED REVIJA. 


Ljubljanski Zvon donosi u zadnjem dvobroju 
dvije naročite studije o dvojici vrlo poznatih i vrlo prizna- 
tih stranih pisaca: o Dostojevskom i Paul Valćryu. O Do- 
stojevskom t. j. o njegovu odnosu i uticaju na modernu 
umjetnost piše J. Lavrin. Pisac osobito ističe Dostojevski- 
jev jak uticaj na Nietzschea, Bourgeta, Andrejeva, Ham- 
suna i Hauptmanna, a čitavu Dostojevskijevu umjetnost 
karakteriše pisac po Mereškovskom par exellence iragič- 
nom umjetnošću. O jednom od najistaknutijih pjesnika sa- 
vremene Francuske, intelektualisti Paulu Valćryu piše A. 
Debeljak donoseći i jednu njegovu duhovitu kozeriju »Kri- 
za duha«. Kod nas se je o tome pjesniku počelo pisati sa 
zakašnjenjem, istom lanjske godine, i to u »Letopisu« i 
>Lj. Zvonu«. — K. Dobida donosi jednu malu studiju o po- 
znatom starijem slovenskom slikaru Ivanu Groharu, prigo- 
dom njegove kolektivne izložbe, koju je nedavno priredila 
Narodna Galerija u. Ljubljani kao uspomenu na petnaest- 
godišnjicu njegove smrti. Osim toga list donosi uz nastav- 
ke novela ranijih saradnika i nekoliko pjesama iz ostav- 
štine mladog, vrlo talentovanog, slovenskog pjesnika 
Srećka Kosovela, koji je umro prije nekoliko mjeseci. 
Urednik F. Albrecht donosi kratak prikaz o tom pjesniku, 
koji je umro u 22. godini. — Moram na kraju primijetiti na 
adresu redakcije, da vrlo slabo prati hrvatsku i srpsku 
književnost i kada o njoj piše, onda piše najvećma o ne- 
znatnim i beznačajnim djelima. Možda bi trebao da bude 
netko u uredništvu, koji bi dobro poznavao i stalno pratio 
našu književnost i o njoj Slovence kritički informirao. 


Srpski Književni Glasnik donosi jednu no- 
vu priču Vladimira Nazora: Gema Camolli. U njoj pjesnik 
nastavlja svoje uspomene iz prvih đačkih vremena, koje je 
započeo objavljivati u Vijencu s pričom >U magarećoj klu- 
pi“. Ovi će Nazorovi zapisci autobiografskoga karaktera 
dobro doći historičaru pri proučavanju pjesnikove psiholo- 
gije. — Mladi pjesnik Božidar Kovačević, koji je izdao sve 
svoje ranije pjesme u zbirci »Poezija«, javlja se sa 6 novih 
pjesama i nastavlja u njima svoj raniji način pjevanja sa 
narodskom poentom i dikcijom. Među člancima se ističe pri- 
kaz Izidore Sekulićeve o poznatom modernom dramatičaru i 
novelisti Pirandellu, čije se je jedno djelo (>Šest lica traže 
autora«) i kod nas prikazivalo, a sprema se za prikaziva- 
nje na našem kazalištu i jedno drugo njegovo djelo. Kri- 
tičar Milan Bogdanović piše o Dimitrijevićevu komadu 
»Pirovanje«, koje je i kod nas prošle godine prikazivano i, 
kako smo tada o njemu i napisali, ono je neuspjelo i mo- 
ralo je propasti. Nešto blažu, ali uglavnom sličnu ocjenu je 
napisao i g. Bogdanović prigodom prikazivanja toga djela 
u beogradskom kazalištu. 


Književni Sever je u zadnjem broju od oktobra 
ispunjen sav prilozima najmlađih pisaca, u prozi i stihu i 
može da služi više kao ogledalo mladenačkih nastojanja 
negoli skup zrelih radova. Ovaj najsjeverniji naš list (iz- 
lazi u Subotici) koji se je izvan običaja mladih listova du- 
go održao, uređuje M. V. Knežević. 


Venac donosi na uvodnom mjestu Župančićevu pje- 
smu >Detetu v album«, u kojoj taj poznati slovenski pjes- 
nik prilazi djeci sa istom nježnošću kao i naš Nazor. Osim 
novele Stojana Živadinovića (>Njegov danak«) i pjesama 
Desanke Maksimović i Đ. Glumca te nekoliko prikaza, sve 
drugo su većinom đački i omladinski radovi. 


Dom in Svet je u 5. broju posvećen uspomeni Ivana 
Cankara te donosi nekoliko zapisaka o njegovu Životu i 
značenju uz prigodni članak Izidora Cankara. U 6. broju 
uz redovite saradnike: I, Pregelia, T. Seliškara, Narte Ve- 
likonju i dr. donosi list i jedan polemički članak S. Vurni- 
ka o umjetnosti. F. Mesesnel piše jedan prikaz o slikaru 1. 
Groharu, a list donosi i nekoliko njegovih reprodukcija. 


Stišavanja. Pod tim imenom izdala je jedna gru- 
pica mladih ljudi, nesumnjivo početnika, jedan list u Beo- 
gradu sa književnim pretenzijama. Sva četvorica urednika 
i saradnika prožeti su (iskreno ili neiskreno) onim poma- 
lo konfuznim idejama i frazama francuskih nadrealista. Na 
njihovim pjesmama i sastavcima se vidi, da oni nisu te ide- 
je i fraze još prokuhali, pa se prema tome nisu ni oni još : 
»stišali«. Teško je uzeti ozbiljno, kada ljudi oko dvadesete 
godine govore već o stišavanju, a nisu zapravo ni uzavre- 
li. Mislim, da bi se pokretači ovoga lista prije stišali, da 
dobro prostudiraju ono, o čem pišu i čim se zanose, pa bi 
ge onda teško oduševili ovako za taj pomodmi »pokret« 
nadrealizam. Malo neskromno, pa i smiješno izgleda, kada 
ovi pjesnički početnici zajedno sa svojim imenima i prilo- 
zima štampaju i poznatog francuskog pjesnika nadrealistu 
Roberta Desnosa i to bez ikakve opaske da je to prevod, pa 
izgleda neobaviještenima kao da je i Desnos jedan od tih 
beogradskih početnika. Tim više, kad su i Desnosovi stiho- 
vi vrlo prazni kao i njegovih poštovalaca. — Studirajte, 


mladi drugovi, a kanite se jalovih oponašanja! 


Hrvatska Prosvjeta donosi u zadnjem broju 
četiri Domjanićeve pjesme u kajkavskom dijalektu, u kome 
ovaj pjesnik »Hrvatske Moderne« danas gotovo jedino i 
gotovo jedini i pjeva. 


Savremenik je napokon izišao u dvobroju. Oni 
koji.su čitali po nekim novinama bučne reklame o izlasku 
»glavne i jedine književne reprezentativne hrvaiske revi- 
je« sigurno su se razočarali, kad su pročitali ovaj dvobroj. 

Jer list je izišao više grafički, nego književno reprezenta- 
tivan. Od književnika su u čitavom listu zastupana samo 
dvojica: Cesarec sa nastavkom jedne novele i Wiesner 
sa jednim feljtonom i prevodom jedne kozerije. Ako se još 
spomene jedna dramska pripovijest danas već i zaboravlje- 
nog pisca Frana Hrčića, tim je iserpljen sav književni sa- 
držaj lista. Mjesto dobra i bogata sadržaja, uredništvo je 
listu dalo luksuznu opremu, koja u današniim prilikama 
miriši na afektaciju kao i uvodni članak jednog francuskog 
karikaturiste o Matošu, štampan najprije na francuskom, a 
onda na hrvatskom jeziku. Svakako je malo čudno, da or- 
gan DHK, koji bi morao u prvom redu ići na ruku doma- 
ćim književnicima, ispunja nekoliko stranica suvišnim 
francuskim tekstom i onda nekim sastavcima početnika i 
amatera. Ovaj prigovor vrijedi, dakako, samo u slučaju, 
ako je redakcija bila u stanju sakupiti radova od naših 
književnika. Ako pak nije bila u stanju, onda je zbilja 
malo neumjesno nazivati ovakav list, kakav je, »reprezen- 
tativnom hrvatskom književnom revijom«<. 


Pozornica. Pod tim naslovom počeo je da izdaje g. 
R. Romanović u Sarajevu jedan polumjesečnik za kazališnu 
umjetnost. List je namijenjen u prvom redu diletantskim 
družinama i amaterima, pa im u tu svrhu i donosi infor- 
macije i priloge iz dramske literature, Prvi broj lista, koji 
donosi i: jednu novu aktovku B. Nušića (»Svetski rat«) is- 
punjen je inače člancima funkcionera sarajevskog kazali 
šta (Jevtića, Romanovića, Tmuše). 


Hrvatska Pozornica, što je izdaje u novoj, 
ukusnoj, opremi g. Stanko Tomašić kao informativni ka- 
zališni tjednik, nesamo o zagrebačkom kazalištu, nego i o 
svim pitanjima i pokretima, koji su u vezi ga kazalištem i 
kazališnom umjetnošću, izišla je dosada već u šest brojeva. 
Osim kraćih teoretskih članaka list je ispunjen aktuelnim 
informacijama o glumcima i novim komadima, koji se igra- 
iu. Zadnji broj donosi uz podatke o nanovo uvježbanoj Ver- 
dijevoj operi >Krabulini ples« i jedan dopis M. Marjanovi- 
ća o organizaciji amerikanskih malih literarnih teatara, a 
A. Gostinčar piše o osnovnim elementima naše samorodne 
muzike. 


Spectator. 


DOKUMENTI O STVARANJU KNJIŽEVNIČKE 
ORGANIZACIJE. 


ako smo u prošlom broju donijeli. vijest, osnovano 
€ uz DHK. i novo književničko društvo po uzoru 
kna novinarsko udruženje DJK. Novoosnovano DJK. 
uputilo je glavnoj skupštini DHK. predstavku, koju smo 
štampali u prošlom broju. Sada donosimo u cijelosti odgo- 
vor DHK-a na tu predstavku i odgovor DJK. upućen od- 
boru DHK.: 


Privremenome upravnome odboru Društva 
Jugoslovenskih Književnika Zagreb. 
Na predlog, pročitan po g. Slavku Batušiću u Vaše 

ime na našoj glavnoj skupštini dne 28. o. mj., čast nam je 

odgovoriti ovo: 

Upravni odbor DHK. nema ni namjere ni volje a niti 
smatra korisnim za književnike i književnost, da se raz- 
vrgne i da svoje prostorije i imovinu ustupi Vašem novo- 
osnovanome društvu. Sve to zato ne, jer ni u bazi Vašega 
društva ni u njegovom sastavu ni u njegovoj organizator- 
noj konstrukciji ne vidi jamstva da bi ono bolje poslužilo 
svrsi književnika i književnosti, nego li je dosad naše dru- 
štvo služilo. 


Vi predlažete sindikalnu bazu kao jedino moguću 
organizatornu za hrvatske, srpske i slovenske književnike. 
Mi držimo, da je ta baza preuska, a napose u svojoj eks- 
kluzivnosti nemoguća ili nedostatna. Broj profesionalnih 
književnika jest u našoj državi tako malen u razmjeru pre- 
ma ostalim neprofesionalnim književnicima, te bi izvan 
novog sindikalnog udruženja morao ostati pretežni broj 
književnika, koji bi se opet našli ponukanim osnovati svoju 
nesindikalnu organizaciju. Radi spomenutog brojčanog raz- 
mjera i u današnjim prilikama smatramo korisnijim po obje 
vrsti književnika a pogotovu po samu književnost da se 
rad njihove zajedničke organizacije nastavi na dosadanjoj 
bazi, tim više jer udio, što ga neprofesionalni književnici 
dopriniješe književnosti, ne zaostaje ni po kvalitetu ni po 
kvantitetu za udjelom profesionalnih književnika. 

Vi predlažete jedinstvenu organizaciju jugoslavenskih 
književnika. Mi, hrvatski književnici, nijesmo nipošto pro- 
tiv saradnje sa srpskim i slovenskim književnicima; naše 
je društvo bilo pače ono, koje je u svoje vrijeme iniciralo 
akciju za tu saradnju pa možemo mirne duše ustvrditi, da 
nije naša krivnja, što ta akcija nije dozorila pozitivnim 
plodom. Međutim glavno je saradnja, a organizatorna for- 
ma te saradnje jest sporedno, i to sporedno ima se podre- 
diti, prilagoditi toj svrsi saradnje. Po Vama predložena 
forma jedinstvenog udruženju ne vodi, po našem mišljenju, 
toj svrsi — što više udaljuje od nje. Insistiranje na toj for- 
mi dovelo bi do jednakog rascjepa i suvišnih protivnosti, 
do kojih i insistiranje na sindikalnoj bazi. Organizatorna 
fcrma saveza autonomnih udruženja, na koju u načelu 
vrlo rado pristajemo, jest po iskustvu, stečenom i kod osta- 
lih udruženja, za sada najpodesnija. Činjenica, da se poje- 
dina udruženja zovu hrvatskim, srpskim ili slovenskim, 
ne bi smjela sama po sebi smetati nijednog jugoslaven- 
skog književnika, koji bar u jugoslavenstvu ne vidi nega- 
ciju hrvatstva, srpstva ili slovenstva.:Ime nije glavno ili 
bar nije sve; glavno je ono, što će književnici pod bilo ko- 
jim imenom dati iz sebe narodu. A njihowo davanje, njihova 
produkcija, rad i saradnja bili bi ometeni sporovima o ime- 
nu i formi organizacije, koje Vi izazivljete. Tko ima lju- 
bavi za književnost i njezinu svrhu, nastojat će svim sila- 
ma, da po mogućnosti spriječi da i na knijiževno-kulturno 
polje budu prenesene one borbe, koje bjesne na političkome 
području. 

Premda je daleko pretjerana Vaša tvrdnja, da DHK. u 
desetak zadnjih godina nije pokazalo nikakva stvarnog re- 
zultata rada, ipak priznajemo da rezultati nijesu onakvi, 
kakvi bi trebali da budu. Ali s druge strane mi smo na či- 
stu i o tome, da uzrok ove nedostatnosti rezultata ne leži 
ni u okviru ni u bazi našega udruženja, pa da prema tome 
ni promjena te baze ili okvira ne bi mogla utjecati na rezul- 
tat — bar ne u povoljnom pravcu. Apstrahirajući od općih 
uzroka, koji ne sano kod nas nego i drugdje priječe svako 
više kulturno, dakle i književničko nastojanje, ubrajamo 
među posebne uzroke i odnos pojedinih književnika prema 
našemu društvu, odnos, koji je karakterisan i Vašim pred- 
logom i čitavim postupkom. Ima među gospodom, koja su 
ovlastila g. Batušića na taj predlog, i takvih koji nijesu 
uopće čalnovi društva i uopće dosad ništa poduzeli da to 
društvo donese kakav rezultat. Njihov prvi korak u odnosu 
prema drušivu jest taj da se društvo razvrgne — dakle ne- 
gativan, destruktivan. Mi vjerujemo, da su takve akcije 
vrlo lake, a napose mnogo lakše od naše pozitivne, koja iđe 
za okupljanjem svih hrvatskih književnika, za stvaranjem 
uvjeta njihove što plodnije djelatnosti a u smjeru njiho- 
vih interesa, i napokon za saradnjom, i zajedničkim potpo- 
maganjem svih hrvatskih, srpskih i slovenskih književnika 
na temelju gore izraženih načela. 

Zagreb, dne 1. oktobra. Odbor DHK. 
Odboru DHK, Zagreb. 


Na Vaš dopis od 1. oktobra 1926., koji iznosi stano- 
vište DHK. prema zahtjevu Društva Jugoslovenskih Knji- 
ževnika, pročitanom na Glavnoj Skupštini DHK. od 28. 


. septembra 0. g. slobodni smo da Vam priopćimo ovaj odgo- 


vor i objašnjenje: : 

i. Nikako ne stoji tvrdnja, iznesena u Vašem dopisu, 
da se >u bazi našega Društva Jugoslovenskih Književnika 
ne vidi jamstvo, da bi to Društvo bolje poslužilo svrsi knji- 
ževnika«, budući da vi, ponajprije, uopće ne poznajete pra- 
vila našega društva, jer ta pravila još nisu objelođdanjena, 
zatim: budući da je naše društvo sindikalna organi- 
zacija, i kao takova može uvijek više da posluži interesima 


.(a ne samo >svrsi«) književnika i razvitku književnosti, 


negoli društvo, u čijem su odboru većinom već organizi- 
rani profesori i novinari, koji se uopće ne bave literatu- 
rom, dakle im do interesa samo organizovanih literaia i 
nije stalo. 

2, Naravno da prema tome nije istina, da je sindi- 
kalna >»baza« našega društva »preuska<, niti stoji, da 
neprofesionalni (i inače neorganizovani) književnici ne bi 
mogli ući u DJK. Sindikalna struktura našega društva, u 
čijem odboru već danas sjede većinom profesionalni knji- 
ževnici opravdava se u prvom redu intenzivnim program- 
skim nastojanjem DJK- da zaštiti književnička prava svo- 
jih članova i da propagira našu književnost u zemlji i u 
inostranstvu, tako da će u najkraće vrijeme i kod nas biti 
književnički profesionalizam moguć! Po- 
sve nam je jasno, da do toga nije stalo i da na toi ne mi- 
sle dobro situirani i mnogostruko organizovani članovi 
luksuznog DHK., koji se kao inače odlični advokati, te 
novinari i činovnici svake vrsti bave literaturom tek ama- 
terski, ukoliko se njome uopće bave. Dokaz tome, ko- 
liko je DHK-u malo stalo do interesa književnika- najbolje 
se vidi po tome,što smo mi, krivnjom i propustima baš ia- 
kovih društava, ostali do danas bez Zakona o Zaštiti au- 
torskih prava. DHK. nije za ovih osam godina od našega 
vjedinjenja učinilo ništa, da prikaže nadležnim faktorima 
štetu, koju trpe naši književnisti u nedostaiku zakonske 
zaštite svoga kreativnog rada. Da je DHK išta doprinijelo 
donošenju zakona o autorskom pravu, ne bi danas bili »broj- 
čani razmjeri« između profesionalnih i neprofesionalnih 
književnika takovi, da bi odbor DHK mogao sa zadovolj- 
stvom (ali: reakcionarskim) konstatirati, da su nepro- 
Iesionalni amateri danas — u većini, i da zbog 
toga (?) netreba — sindikalne organizacije književ- 
nika! Ničijim propustima ne može se onemogućivati razvi- 
janje književničkog profesionalizma, kakav se razvio.u ci- 
jelom kulturnom svijetu! 

3. Odlučno odbijamo prigovor, da bi »insistiranje na 
formi jedinstvenog jugoslovenskog književničkog društva 
dovelo do rascjepa i suvišnih protivnosti među književni- 
cima.« Istina je, da je većina srpskih književnika pristala 
na organiziranje DJK sa sjedištem u Zagrebu i 
svojim potpisima toj organizaciji pristupila. Ako se član- 
stvo DHK mora “prosuđivati po Glavnoj Skupštini tog dru- 
štva, na kojoj su bila tek 23 člana, (od kojih se opet tek 
većina bavi amaterski literaturom), onda je već sada i ve- 
ćina hrvatskih književnika organizirana u našem 
društvu. 

4. Vrlo dobro iskustvo sa sindikalnim Jugoslavenskim 
Novinarskim Udruženjem, u kome su organizirani baš svi 
i hrvatski i srpski i slovenački novinari, uvijek će nam 
biti bliže i korisnije negoli iskustvo s našim »gavezima.« U 
našem pjevačkom savezu nisu, na primjer, sva naša dru- 
štva, čak ni sva hrvatska, a isto tako se ni hrvatska vatro- 


gasna društva ne mogu da slože u »savez.« Prema tome 
vaš predlog o osnivanju saveza književničkih društava 
otpada već po iskustvu. Inače dakako da ne smatramo, da 
bi se takav savez mogao ostvariti, već radi toga, što bi 
član toga saveza htjelo biti i DHK, koje u jedino opravda- 
nu sindikalnu organizaciju >ni po svojoj formi ni po svojoj 
bazi« nikako ne spada, a pogotovo ne po tome, što to »dru- 
štvo nije dosada pokazalo takovih rezultata, >kakovi bi tre- 
bali da budu<«, kako se to u dopisu tog istog DHK iskreno 
priznaje. 

5. Naglašujemo ovdje odlučno, da činjenica, što se DHK 
zove hrvatskim nikako ne smeta ama baš ni jednom 
jugoslovenskom književniku, organizovanom u DJK, kao 
što časno hrvatsko. ime ne smeta ama baš nijednom jugo- 
slovenskom novinaru, udruženom i u Jugoslaven- 
skom Novinarskom Udruženju, a možda u isti mah i u 
Društvu Hrvatskih književnika. Ako takovima dvostruko 
organiziranima .javnim radnicima ne pada na um braniti, 
hrvatsko ime u jakom novinarskom udruženju, zašto pro- 
nalaze, da se itko na nj obara u našem književničkom dru- 
štvu samim jugoslovenskim nazivom? 

6. Radi toga smatramo, da nikakovi suvišni sporovi o 
imenu organizacije, (koji su se sporovi uostalom porodili 
u partizanskim krugovima DHK), ne mogu da ometu »da- 
vanje i produkciju književnika.« DHK je životarilo i ovih 
posljednjih desetak godina, kad nije bilo nikakovih 
»sporova oko imena književničkog društva«, pa ipak je 
»davanje« većine članova toga društva bilo minimalno, ili 
nikakovo. Spor oko imena nastao je, da ponovimo, u par- 
tizanskim redovima DHK, a nije ga uopće pokre- 
talo DJE, koje je svoju organizaciju od samog početka za- 
mišljalo po uzoru odličnog Jugoslovenskog Novinarskog 
Udruženja, a bez ikakova obzira na neaktivno 
DHK. Nisu dakle članovi DJK oni, koji su prenijeli »poli- 
tičku (!) borbu na književničko područje«, nego su to bili 
politički branitelji DHK — (u povremenom tiskopisu 
>Hrvat«, na čije žučne i neozbiljne napadaje ne smatramo 
vrijednim.ni da se osvrnemo). 

7. Da uzrok nedostatnosti rada u DHK zaista leži u 


* okviru i na bazi tog društva, dokazuje potpuno nerazumije- 


vanje i desintćressement DHK-a za sindikalizam i književ- 
nički profesionalizam, (kako se to navodi u točki 2. ovoga 
dopisa). Prema tome posve je jasan >»odnos pojedinih 
književnika« prema DHK. Jasno je prema tome i to, 
zašto neki članovi DJK nisu bili članovima DHK. 

8. Spočitavanje, da je naša akcija »destruktivna« ne 
Stoji, jer zahtjev, da se prostorije neaktivnog društva knji- 
ževničkih amatera preda društvu aktivnih književnika, još 
ne znači — destrukciju! Uostalom, mi, članovi DJK, latili 
smo se veće zadaće, nego što si ju je postavilo DHK: da 
okupimo ne sve hrvatske književnike na amaterske 
domjenke, nego i sve hrvatske i sve srpske i sve glo- 
venačke književnike u sindikalnu organizaciju, 
koja će uspješno omogućiti književnički 
profesionalizam. 

U Zagrebu, dne 8. oktobra 1926. 


Odbor DJK. 


ISPRAVCI. : 

U prošlome broju ostala je nepažnjom neispravljena 
jedna nezgodna slagareva pogrješka. Naime u članku F. 
Crneka o Jan Kasprowiczu (str. 292.) glasi jedna reče- 
nica: >K. je — kao i Rasputin — seljački sin<«, a treba da 
glasi ovako: »K. je — kao i Reymont — seljački sin<. 
— Isto tako u noveli S. Mihalića: Bratić Mirski pogrješno 
stoji na kraju »Svršit će se«, a treba da stoji »Nastavit će 
se«, jer se ta novela svršava istom u narednom broju. 

>SLOBODNA AKADEMIJA ZA KULTURU DUHA«<. 


Ovih dana osnovalo je nekoliko pisaca jednu privatnu 
Akademiju za kulturu duha, koja je svakako novost u na- 
šoj sredini, pa zato donosimo ulomak njihova proglasa, 
koji su uputili javnosti: 

>— Vrijednosti duha ponižene su i zanemarene u na- 
šim danima kao možda nikada prije. Surova materijalizacija 
hoće da pogazi sve duševno-kulturne vrednote, dnevna po- 
litika upela se da zaokupi i ispije sav duševni život da- 
našnjeg čovjeka, dok ga razni športovi srozavaju na ništi- 
cu. Tekovine najvećih genija čovječanstva, ono tekovine 
koje učiniše čovjeka Čovjekom, ostadoše kao neka odba- 
čena i prezrena valuta. Nema obrazovana čovjeka, koji 
ne osjeća ovu duševnu Saharu našega vremena i naše sre- 
dine, jer sama tehnička i materijalna kultura ne zadovo- 


ljava duševnost čovjekovu. — Za kulturu duha — 
ne za »popularizaciju nauke i praktičnog znanja« — za- 


snovasmo u skromnom početku ovaj forum kao eastajalište 
za sve one, koji u ovoj skučenoj, materijalizovanoj, osuro- 
vjeloj sredini traže dodira s tekovinama više duševne kul- 
ture. Da zadovoljimo toj prvoj potrebi, osnivamo i otvara- 
mo »Slobodnu Akademiju za kulturu duha« 
15. X. 0. & u 7 sati na večer u Gundulićevoj ulici 28. Rad 
naše Slobodne Akademije bit će sadržan u sustavnim i re- 
dovitim predavanjima iz svih područja, koja stvaraju du- 
ševnu kulturu. Odmah s otvorenjem naše Akademije poči- 
nju ova predavanja: 


LITERATURA: (Predavač: dr. Ivan Nevistić) Teo- 


Izdavači i vlasnici: Dragutin Nemet i dr. 


Narodnu 
gospodarsku zadaću vrši taj, 


tko najbolje 


i najjeftinije 
posluži gradjanstvo. 


ZAGREB * BEOGRAD » SARAJEVO » SUBOTICA x NOVI SAD 
OSIJEK * LJUBLJANA * SPLIT * DUBROVNIK * BROD n./S. 
SKOPLJE * ZEMUN * VEL. BEČKEREK * MARIBOR * SOMBOR 


KKV 


El 


U pp ee) j 
PNE IANA KONAK HALO 


tija i estetika književnosti. Evolucija i migracija. Naša 
književnost u evropskom okviru. — Filozofija: (Pre- 
davač: dr. Vladimir Dvorniković) Osnovi moderne psiho- 
logije. Najveći geniji filozofije i religije. — Sociolo- 
gija (Predavač: dr. Božidar Adžija). — Etnologija 
i etnografija (Predavač: dr. M. Kus-Nikolaiev). — 


Kazališna umjetnost (Predavači: Tito Strozzi, 
Josip Kulundžić). — Muzika (Predavač: dr. B. Širola). 
— Slikarstvo predavat će više predavača. — Infor- 


macije i upisi: Gundulićeva 28 od 8—9 sati na večer. 


PREMIERA KULUNDŽIĆEVA >ŠKORPIONA<. 


Kulundžićeva drama »Škorpion«, koja je u cijelosti 
odštampana u Vijencu, daje se u subotu 16. o. mj. prvi put 
na našem kazalištu. Ta interesantna drama je odštampana 
i u posebnoj knjizi, koja se može dobiti u svim knjižarama 
kao i u upravi »Vijenca« (Prilaz 9) uz cijenu 30.— Din. 


a 
Tisak Hrvatskog štamparskog zavoda d. d. u Zagrebu. 

sTock MICHELIN AUTOGUMA | 
VARTA-TUDOR AKUMULATORI 


Zavod za vulkaniziranje guma. Autopribor Autopotrep- 
štine. Punjenje i popravak akumulatora. Benzin i ulje. 


PRERADOVIĆEVA 18 dk E B I N TELEFON 27-04 


OPĆINE SLOB. I KRALJ. GLAVNOG GRADA ZAGREBA 


' JELAČIĆEVTRO 0. ZAGREB \LISTITA PALAČA 


ULOSCI: 170,000.000 DIN 


PRIMA ULOŠKE NA KNJIŽICE 1 TEKUĆI RAČUN, TE OBAVLJA SVE 
BANKOVNE 1 BURZOVNE POSLOVE UZ NAJPOVOLNIJE UVJETE. 


ZA ULOŠKE JAMĆI GRAD ZAGREB 


GRADSKA ŠTEDIONICA 


IZNAJMLJUJEMO SIGURNOSNE PRETINCE 
(SAFEE- DEPOD) | 


Y. PANDEĆ 


gradjevna i umjetna bravarija 
Kačičeva 12. ZAGREB Telefon 5-25 


a 


Kupujte samo 


PIRETRIN 


jedino za zdravlje čovjeka 
neškodljivo, neotrovno sredstvo 


za tamanjenje gamadi 


Proizvadja : Papom 2. Ka 
Drvorezbarske tvornice Vrbovsko 


Središnjica: Zagreb, Paromlinska cesta 1. — Telefon 10. 


aaa. ooo nn nn onin 


KLIŠEJE 


svake vrsti izradjuje 
najbrže i najbolje 


cinoGRaFija BRAĆA HOFER, ILICA 65 


== 


oo 


Štampilje iz gumei kovine 
Štance i kalupe za sapunare 
Društvene i šporiske znakove 


izradjuje brzo i jefiino 


Brezina i drug, Zagreb, Frankopanska 9 | 


om 


igurnosnih brava srodsštu 


Tapetar i dekorater 


LJ. ŠPILJARIĆ, ZAGREB 


Kaptol 18. Telefon 12-55. 


Prima na izradbu uz najniže cijene; otomane, madrace 
(Federmadrace) kao i sve u tu struku zasjecajuće poslove 


ORIGINAL ,,REX“i ,,ULTREFORN“ 


boce i aparati za ukuhavanje voća i konserva, 

=> kao i rezervne gume 

> 

Sladoled pikse iz porculana od 5115 lit. 
Đ Hotelsko posudje i obažđarena staklena roba 

Pee Ljekarske bočice i laboratorijske potrep- 

aci štine u velikoj zalihi 


No. 3, "aL 


STNELANA: FRAM, Zamreh, dotičnu tm 1. 


Restanrant Gradski Podrum 


Jelačićev trg u Palači Gradske Štedionice 


Naj legantnija restauracija grada Zagreba, renomirana 
dobra kuhinja, prvorazredna domaća i strana vina. 


Dnevno koncerti. 


hoće da štedi 


ili kome je 
iz zdravstvenih obzira 
potrebno da 


troši 
zamjenicu kavu, 


preporuča se da pokuša 
Franckov 


ENRILO 


kojim. se može da priredi 
jeitina : 
ukusna kava! 


KNJIGOVEŽNICA ALBERT OREHEK 


ZAGREB, Frankopanska ulica 18. -- Ulaz kroz papirnicu 


Izradjuje: Protokole, polufrancuske uveze, passepartoue, 
pisaće mape, kutije, tvrdo vezane knjige, brošure itd. 


Izradba brza Cijene umjerene 


| Prekomjerno znojenje 


nezdrava je pojava, pa ga valja sprečiti. 
To se postizava najsigurnije upotrebom 


HOFER PRAŠKA broj 3. 


proliv znojenja. Osobito se preporuča posipa- 
vanje nogu i ljeti i zimi, jer ljeti sprečava pre- 
obilno znojenje, a zimi vlaženje, iako da su 
noge uvijek suhe — a to je prvi uvjel zdravlja 


Tražite zato u svim ljekarnama 
i drogerijama izričito samo Hofer prašak 
broj 5. 


ČI STO LICE Q mladenačku svježinu, napadno po- 
e ljepšavanje teina, već nakon pr- 

vog dana uporabe dobijete sa uporanom medicinsko:biolo- 

škim sredstvom ,,Venus"'. Koža lica napadno se poljepšava, 

<, sve se nečistoće gube, sujedice, mrlje, sunčane pijege, hra- 


pavosi, znaci starosti, nabori. Uspjeh garanliran i neškod- 


ljiv. Garnitura Din 1100—. ,Wibra'" daje gusii porast obrva 


i trepavicama ujedno bojadiše tamno Din 65'—. ,,Rapidenih"? 

odstranjuje sve nepoćudne dlake sa lica Din 80—. Schsčer- 

Schenke, Paris-Wien. Zastupnik MILAN HOJKA, Zagreb 
lica 50. — Tražite upule i cijenike gralis. 


=> a = b—4 = 
Miševi, štakori, 
stjenice, žohari i sva gamad mora poginuti, ako upotrebite moja najbolja 
sredstva kao: protiv miševa, proti štakora Din 25*— i Din 50:— Din 7:50 ; 
Protiv žohara, rusa i švaba najbolja vrst Din 10:—; Mortin tintura za 
stjenice D 8:50; Proilv moljaca i mrava D 7:50; Protiv moljaca D 7:50; 
Protiv buha D 5*'— i 7:50; Prašak proii ušiju u odijelu i rublju | fekuti 
Din 7:50; Mast za uši na glavi i kod blaga Din 5':—; Refer extrakt za 
čišćenje mrlja Din 7*—; Artes pasta za parket podove Din 15:— ; Čiš- 
ćenje stanova od sljenica i druge gamadi preuzima se. — Razašilja 
pouzećem Artes kem. laboratorij M.JUNKER, Zagreb, Petrinfska 5 
.II. k. Telef. 19-97. Glavna prodaja drogerija Hygiea Bakačeva ul. 4. 


PIK 


PALAIS vz DANSE 
(BIVŠA NOVA PIVANA) 


DNEVNO 
OBITELJSKI RASPORED 


RESTAURACIJA , KOLO“ 
Wilsonov trg 44 ZAGREB |relefon 27-53. 


Omiljena i oimjena restauracija domaćih i vanjskih krugova. 

Poznata kao jedna od najboljih kuhinja. Svake srijede i 

peika morske ribe. Toči se hrvat:ko i dalmatinsko vino 
prve vrsti. Velika čistoća i brza podvorba. 


ponam miran, 


LU 
pai 


SUH? 


3 Veete cijeritooćej 
đ cete cjenio je 


'Cendre đe roses, 
* Rouge Mandarine, 


/ K cijenile 


SUH uk? 


AJEuono vogejnosaudag 


LUKU 


mI 


/ — MonParfum' 


i goni me 


Ku 


SUH? SN LUDI 


LULU 


2 EAUDECOLOGNE,CHYPRE,MIMOSA 
E! FOUGERE ,IRES VIEILLE 
I Dobije se. u svakoj boljoj radnji! 


KUKI 


KEELARELUIN 


LUKI 


W= . 


KLEŠEE 


iehnikama 


u svim izradjuje 


»JUG0-UNIJA"' J. SIĆ, ZAGREB, HAULIKOVA 3 | 


Novost 1 Najobljubljenije Novost 1 
osvježujuće sredstvo za športaše 


»BEECH NUT DROPS“ 


Orange-Lemon-Lime 


plemeniti proizvodi Amerike, dobiju se kod nas u svakoj 
boljoj delikatesnoj irgovini. 


BRC HH6ILA 


S A kao i ostali pripadajući dijelovi | 
1) DRNEUNATIKE 
nudoli Vidović (vorrerger) Zagreb nica 57 Tel. si 


puškar, trgovina oružja i dvokolica. 


ZA = 


= 


se 
TISKARA IRIS, ZAGREB 
SAJMIŠTE 56. TELEFON 24-553 
Prima na izradbu sve tiskanice za industriju, obrt, trgovinu 
i privainike u pažljivoj izradbi uz, povoljne cijene. Pred- 
računima i savjetima služimo uvijek rado. 


